Dho?! Raalhu Boy ge vaahaka varah kurukoh\nރާޅުބޯއީގެ ވާހަކަ ވަރަށް ކުރުކޮށް\nއަހުމަދު ނަޒީހޭ ބުނެގެން ނޭނގިދާނެ އެވެ. މިއީ "ރާޅު ބޯއީ" އެވެ. އެންމެ 19 އަހަރުގައި އޭނާގެ އަޑު ގަދަވެގެން ދިޔައީ މިދިޔަ އަހަރު އޮތް ރާއްޖޭގައި އަލަށް ބޭއްވި މޯލްޑިވިއަން އައިޑަލްގެ ޝޯއާ އެކުގަ އެވެ. އެކަމަކު އޭނާ މި ޝޯ އަށް ދިޔައީ ލަވަކިޔުމުގެ ތެރޭގައި އުޅެފައެއް ނޫނެވެ. އުޅުނީ މޫދުގަ އެވެ. ދަނީ ރާޅަށެވެ. އެކަމަކު މޯލްޑިވިއަން އައިޑަލް އަށް ފަހު ލަވަ އިސްވެ ރާޅު ފަސްވީ އެވެ.\nމޯލްޑިވިއަން އައިޑަލްގައި ބައިވެރިވެ ގަދަ 10 އާ ހިސާބުން ވަކިވާން ޖެހުނަސް އޭނާ އަކީ އެންމެ މަގުބޫލު އެއް އަޑެވެ. ފޭސްބުކާއި އިންސްޓަގްރާމް ގައި 20،000 އަށް ވުރެ ގިނަ ފޭނުންނާ އެކު އައިޑަލް އަށް ފަހު ވެސް ރާޅު ބޯއީ އެ ދަނީ ކުރިއަށެވެ.\nWhen we were young✌🏿 • • • • #topvocalist #whenwewereyoung #teamraalhu #raalhuboy #hotvoices #vocalist #singing #passion #music #musicislife #adelecover\nA post shared by Ahmed Nazykh (@a.nazeek) on Jun 21, 2017 at 12:40am PDT\nމޯލްޑިވިއަން އައިޑަލްގައި ނަޒީހުގެ ފުރަތަމަ ކިޔާފައި ވަނީ، ލަވަ ކިޔުން މީގެ އެތައް އަހަރެއް ކުރިން ހުއްޓާލާފައި ވިޔަސް އަދިވެސް އެންމެ މަގުބޫލު އަލީ ރަމީޒްގެ "ވާތީ މަ ކައިރީގާ" އެވެ. މޯލްޑިވިއަން އައިޑަލްގެ ޖަޖުން އެ ލަވަޔާ އެކު ނަޒީހަށް ތައުރީފު އޮއްސާލި އެވެ. ނަޒީހުގެ އަޑުގެ ޖާދޫގައި އެތައް ބަޔަކު ޖެހޭނެ ކަމަށާއި ޝޯއިން ވަކިވެގެން ދިޔަ ކަމުގައި ވިޔަސް އެންމެންގެ ލޯބި ލިބޭނެ ކަމުގެ ޔަގީންކަން ދިނެވެ.\nރަނގަޅު ހިސާބަކުން މުބާރާތް ނިންމާލަން ޖެހުނު އިރު "ރާޅު ބޯއީ" ގެ ގޮތުގައި މަޝްހޫރު ވެފައި ވިޔަސް އޭނާގެ ދުވަސް މިހާރު ނިމިގެން ދަނީ މޫދަކު ނޫނެވެ. ކޮންމެ ދުވަހަކުވެސް ހެނދުނު ނަޒީހު އުޅެނީ ލަވަ ކިޔުމާއި މިއުޒިކްގެ ތެރޭގަ އެވެ. އައިޑަލް ޝޯއާ އެކު ދަސްވި ހުނަރުތައް ފަރިތަކުރުމުގަ އެވެ.\nLearn to love yourself first , then comes the next #happyfriday\nA post shared by Ahmed Nazykh (@a.nazeek) on Feb 9, 2017 at 11:28pm PST\nއާއިލާގެ ހަތަރު ކުދިންގެ ތެރޭގައި ހުރި ހަމައެކަނި ފިރިހެން މެންބަރު ކަމަށްވާ ނަޒީހު އުޅެނީ ގެސްޓް ހައުސް ވިޔަފާރީގެ މައި ރަށް ކަމަށްވާ ކ. މާފުށީގައި އާއިލާއާ އެކުގަ އެވެ. އާއިލާއިން ހިންގަމުން އަންނަ ގެސްޓް ހައުސްއެއްގައި އޭނާ އަކީ މުހިންމު އެހީތެރިއެކެވެ. އެއީ ނަޒީހު އާމްދަނީއެއް ހޯދަން ކުރާ ކަމެއް ނޫނެވެ. ބޭނުންވަނީ ބައްޕަގެ މަސައްކަތުގައި ލުއިކޮށްދޭށެވެ.\nނަޒީހަކީ އެއް އިރެއްގައި ގެސްޓް ހައުސްގެ ގައިޑެކެވެ. ގެސްޓުން ގޮވައިގެން ޑައިވިން އަށާއި ސްނޯކްލިން އަށް ގޮސް އުޅެ އެވެ. ބައެއް ފަހަރު ވެއިޓަރުކަން ވެސް ކުރި އެވެ. ނަމަވެސް މޯލްޑިވިއަން އައިޑަލް އަށް ފަހު މިހާރު ހަފުތާއަކު ތިން ރޭ ގެސްޓް ހައުސްގައި އޭނާ އަންނަނީ ގެސްޓުންނަށް ޝޯތައް ދެމުންނެވެ. މާލޭގެ ބައެއް ކެފޭތަކާއި ޓީވީ ޝޯތަކުގައި ވެސް ލަވަ ކިޔައިދެ އެވެ.\nA post shared by Ahmed Nazykh (@a.nazeek) on May 31, 2017 at 8:11am PDT\nލަވަ ކިޔުމުގައި ކުރިއަށް ދެވޭނެ ގޮތެއް ރާއްޖޭގައި ނެތް ކަމަށް ގަބޫލުކޮށްގެން ހުރި ނަޒީހަށް މިހާރު އެކަމާ ވަކިވެވޭކަށް ނެތެވެ. މިހާރު އަންނަނީ އޭނާގެ ފުރަތަމަ ސޯލޯ ލަވަ މި މަހުގެ 22 ވަނަ ދުވަހު ރިލީޒްކުރަން ތައްޔާރުވަމުންނެވެ. ލަވައިގެ ނަމަކީ "ރާޅޭ" އެވެ.


Dhiveheenge 1,000 aharah vure gina dhuvasvee iqthisaadhee leynaaru! - vNews.mv\nދިވެހީންގެ 1،000 އަހަރަށްވުރެ ގިނަދުވަސްވީ އިގުތިސާދީ ލޭނާރު!\nވީނިއުސް 10 December 2021, 14:11\nކަނޑުގެ މާހައުލަށް އެންމެ ރައްކާތެރިގޮތުގައި މަސްވެރިކަންކުރުމުގެ ރެކޯޑު ރާއްޖެއަށް\nތިރީގައި މިވަނީ މަޝްހޫރު ތާރީޚީ ލިއުންތެރިޔާ މުހަންމަދު ޝާތިރު، މަސްވެރިންގެ ދުވަހާ ގުޅޭގޮތުން ލިއުއްވާފައިވާ ލިޔުމެކެވެ\nޑިސެންބަރު 2021 އަކީ 41 ވަނަ ފަހަރަށް ފާހަގަކުރެވޭ ދިވެހިރާއްޖޭގެ މަސްވެރިންގެ ދުވަހެވެ. މިދުވަސް ފާހަގަކުރަން ފެށުނީ 10 ޑިސެންބަރު 1981 ގައެވެ.\nމީގެ 41 އަހަރުކުރިން 1981 ގައި، މަސްވެރިނގެ ދުވަސް،ކަނޑައެޅުނީ، ދިވެހި މަސްވެރިންގެ ހައްގުތަކާއި ކުރިއެރުމަށްޓަކައި، ބޮޑުހަނގުރާމައިގެ ތެރޭގައި 10 ޑިސެންބަރު 1942 ގައި ބޮޑު އިސްޓޯރު ހުޅުވުނު ދުވަހަށް ނިސްބަތްކޮށެވެ.\nދިވެހިރާއްޖޭގެ މަސްވެރިކަމަށްވަނީ، ސާސްކަފެއް ހާސްއަހަރުވެފަައެވެ. އަދި ކަނޑުގެ މާހައުލަށްވެށްޓަށް އެންމެ ރައްކާތެރި ގޮތުގައި މަސްވެރިކަން ކުރުމުގެ ދުނިޔޭގެ ރިކޯޑުވެސް ދިވެހިރާއްޖެއަށެވެ. ދިވެހީންނަށެވެ. އެވޭލާއިން މިވޭލާއަށްވެސް ހަމަމިފަދައިން މިގޮތުގައެވެ.\nދިވެހިރާއްޖެއަކީ 99 އިންސައްތަ ކަނޑުގެ ގައުމެކެވެ. ރާއްޖޭގެ ނަމުގެ އަސްލަކީ "މާލޯދީޕު" ކަމުގައި ގަބޫލުކުރެެއްވި މުއައްރިޚުންގެ ނަޒަރުގައި ރާއްޖެއަކީ "މަސްވެރިންގެ ރާއްޖެ" އެވެ!\nރާއްޖެ އާބާދުވެ ދިވެހީން ދިރިއުޅެން ފެށުނީއްސުރެ 1990 ގެ އަހަރުތަކާއި ހަމަޔަށް 1000 އަހަރަށްވުރެ ގިނަ ޒަމާންތަކުގައި، ރާއްޖޭގެ މައިގަނޑު އިގުތިސާދު ބިނާވެފައި އޮތް، ދިވެހީންގެ މައިގަނޑު މަސައްކަތަކީ މަސްވެރިކަމެވެ.\nމީގެ 110 އަހަރުކުރިން ރާއްޖޭގެ ފުރަތަމަ ބޯހިމެނުން 1911 ގެ ރާއްޖޭގެ އާބާދީ 72,237 މީހުންގެ ތެރެއިން މަސައްކަތު އާބާދީ ފިރިހެނުންގެ 40 އިންސައްތަ ކަމުގައިވި، 14,386 ފިރިހެނުންނަކީ މަސްވެރިންނެވެ.\nމީގެ 110 އަހަރުކުރިން ރާއްޖޭގެ އެންމެ މީހުންގިނަ އަތޮޅު ތިލަދުންމަތީގެ އާބާދީއަކީ 10605 އެވެ .ފިރިހެނުންގެ އަދަދަކީ 5751 އެވެ. މަސްވެރިންގެ އަދަދު 2723 އެވެ. މަސައްކަތު ފިރިހެނުންގެ އާބާދީގެ ދެބައިކުޅަ އެއްބަޔަށްވުރެ ގިނަމީހުންގެ މަސައްކަތަކީ މަސްވެރިކަމެވެ. މިއީ މިސާލެކެވެ. ހުރިހާ އަތޮޅެއްގަައިވެސް އޭރު ކަންއޮތީ ހަމައެފަދައިންނެވެ.\nރާއްޖޭގެ މަސްވެރިކަމުގެ ދާއިރާއަށް 1960 އާއި 1970 ގެ އަހަރުތަކުގައި ފޮރިން އިންވެސްޓުމަންޓްގެ ތެރެއިން، އިންތިގާލީ ކުރިއެރުންތަކެއް އައެވެ. 1960 ގެ އަހަރުތަކުގައި، ޖަޕާނުގެ ބޯޓުފަހަރުން، ރާއްޖޭގެ މަސްވެރިން ބާނާ މަސް، ވަގުތުންގަނެ، “ބޭނިމަސްކޮޅުދޭ ކިރާލާ ވަގުތުން ފައިސާދޭ” ގޮތް ހަމަޖެހުނެވެ. މިއީ އެއިގެކުރިން މަސްވެެރިންނަށް ދުވަހަކުވެސް ނުލިބޭފަދަ ކުރިއެރުމެކެވެ. އުފާފާގަތިކަމެކެެވެ.\nއަދި 1974 ގައި މަސްދޯނިފަހަރުގަައި އިންޖީނުއެޅުން ތައާރަފުވިއެވެ. އެއާއެކު މަސްވެރިކަމުގެ ސްޕީޑް "ހައިސްޕީޑް" ކަމުގަައިވިއެވެ. މަސްވެރިކަމުގެ ފެކްޓްރީތަކުގެ ފެށުންވެސް 1970 ގެ އަހަރުތަކުގައެވެ.\n1970 ގެ އަހަރުތަކުގައި ރާއްޖެއަށް ފަތުރުވެރިކަން ތައާރަފުވެ 1990 ގެ އަހަރުތަކުގައި ފަތުރުވެރިކަން ރާއްޖޭގެ އިގުތިސާދީ 1ވަނަ ސިނާއަތަށް ވަންދެން މަސްވެރިކަން އެއީ ރާއްޖޭގެ 1 ވަނަ ސިނާއަތެވެ. 1000 އަހަރުވީ ރާއްޖޭގެ މަައިގަނޑު މަސައްކަތެވެ. 1000 އަހަރު ރާއްޖޭގެ "އިގުތިސާދީ ލޭނާރެވެ."\nމުޅިދުނިޔެއާއި ރާއްޖޭގެ މިއަދުގެ "އިގުތިސާދީ ކާރިސާ" ކޮވިޑުގެ މިހާލަތުގައި އިގުތިސާދީގޮތުން ގައުމަށް ފިލާވަޅުތަކާއި އިބުރަތްތަކެއް ހާސިލުވެއެވެ. ގައުމީގޮތުން އެއްކަމަކަށް މާބޮޑަށް (ފަތުރުވެރިކަމަށް މާބޮޑަށް) ބަރޯސާވުން އެއީ އެންމެ ރަނގަޅުގޮތްތޯއެވެ. އެހެނިހެން ސިނާއަތުތަކަށް ގައުމީގޮތުން މިހާރަށްވުރެ އިސްކަންދީގެން އެ ސިނާއަތުތައް ކުރިއަރުވަން ނުވޭތޯއެވެ.\nސަރުކާރުން ގެންދަވަނީ މިކަންކަމަށް އިސްކަންދެއްވައި ރާއްޖޭގެ އިގުތިސާދު ބައްޓަން ކުރައްވަމުންކަން ފާހަގަކުރެވެއެވެ. މިގޮތުން ބަލާއިރު މަސްވެރިކަމަކީ އެންމެ އިސްކަން ދޭންޖެހޭ ސިނާއަތެވެ. ދިވެހީންގެ ލެއާއި ގުޅިފައިވާ ދިވެހީންގެ 1000 އަހަރަށްވުރެ ގިނަދުވަސްވީ އިގުތިސާދީ “ލޭނާރު" ކަމުގައިވީ ދިވެހިވަންތަ މައިގަނޑު މަސައްކަތެވެ.\nމަހާމަހުގެ އަރަގުންނެ ދިވެހީން އައީ\nގަހާގެހި ވިޔަސް އޭގެފަހުނޭ އައީ\nރާއްޖެ ފިޝަރީޒް މިނިސްޓްޜީ ރިޕޯޓް


Andhun Husseyn Aailaa4Menbarunge Goathi L.Gamugai - Vaguthu\nކޮވިޑް-19: ޔޫރަޕްގެ ހާލަތު ދުވަހުން ދުވަހަށް ގޯސް! - 23 ގަޑިއިރު ކުރިން\nއަނދުން ހުސޭން އާއިލާ ހަތަރު މެންބަރުންގެ ގޯތި ލ.ގަމުގައި!\n8 މަސް ކުރިން ( ފެބުރުއަރީ 12, 2020 )\nހެންވޭރު ދެކުނު ދާއިރާގެ މެންބަރ ޙުސައިން ޝަހީމް (އަނދުން ހުސައިން) - ފޮޓޯ: މަޖިލިސް\n"ރާއްޖެތެރޭ މީހުން" ވަނީ އިސްރާއީލް މީހުން ފަލަސްތީންގެ ބިމަށް ވެރިވެގަތްހެން މާލެ އަށް ވެރިވެގެންފައިވާ ކަމަށް ދޭހަވާ ގޮތައް ވާހަކަދެއްކެވި ރައްޔިތުން މަޖިލީހުގެ ހެންވޭރު ދެކުނު ދާއިރާގެ މެމްބަރު ހުސެއިން ޝަހީމް (އަނދުން ހުސެއިން) ގެ އާއިލާ ހަތަރު މެންބަރެއްގެ ހަތަރު ގޯތި ލ.ގަމުގައި އެބައޮތް ކަމުގެ ކަށަވަރު މައުލޫމާތު "ވަގުތު" އަށް ލިބިއްޖެއެވެ.\n"ވަގުތު" އަށް ލިބިފައިވާ ލިޔުންތަކުން އެނގޭ ގޮތުގައި އަނދުން ހުސޭންގެ އާއިލާގެ ހަތަރު މެންބަރު ކަމަށްވާ ވަސީމާ އަލީ، ފާތިމަތު ނަސީމާ، އަޒީޒާ އުމަރު އަދި ހަސަން ހަލީމްގެ ގޯތިތައް ލ.ގަމުގައި އެބައޮތެވެ. މި ހަތަރު މީހުންގެ ވެސް ދާއިމީ އެޑްރެސް އޮތީ މާލޭ އަނދުން ގޭގައެވެ.\nއަނދުން ގޭގެ އިތުރު ބަޔަކުގެ ގޯތިތައް ލ.ގަމުގައި އޮތްކަމުގެ މައުލޫމާތު ވެސް ވަނީ ލިބިފައެވެ. އެމައުލޫމާތުގެ ސައްހަކަން ކަށަވަރު ކުރުމުގެ މަސައްކަތް "ވަގުތު" އިން ދަނީ ކުރަމުންނެވެ.\nލ.ގަމުން ދެފަހަރެއްގެ މަތިން ގޯތި ވިއްކި މައްސަލައެެއްގައި މީގެ ކުރިން އެރަށު ބައެއް ކައުންސިލަރުންނާއި، ކައުންސިލްގެ ބައެއް މުވައްޒަފުން ހައްޔަރުކޮށް މައްސަލަ ތަޙްޤީޤުކޮށް މައްސަލަތައް ޝަރީޢަތައް ވެސް ފޮނުވާފައި ވެއެވެ.\nއަނދުން ހުސޭން އާއިލާގެ ހަތަރު މެންބަރެއްގެ ގޯތި ލ.ގަމުގައި އޮތް އިރު، ގަމުގެ ގިނަ ބަޔަކު ގެންދަނީ އެރަށުން މާލޭ މީހުންނަށް ދޫކޮށްފައިވާ ގޯތިތައް އަތުލުމަށް މީސް މީޑިއާގައި ގޮވާލަމުންނެވެ.\n"ގަމުގެ ޝަރުތު ހަމަވާ ރައްޔިތުންނަށް ގޯތި ނުލިބި، ގަމުން މާލޭގެ އެތައް ބަޔަކަށް ގޯތި ދީފައި އޮތުމަކީ އިންސާފެއް ނޫން. މިއުސޫލުން އަމަލު ކުރާނަމަ ގަމު މީހުންނަށް މާލެ އިން ވެސް ގޯތި ލިބެން ޖެހޭ. ނޫންނަމަ ގަމުން މާލޭ މީހުންނަށް ލިބިފައިވާ ގޯތިތައް ދައުލަތައް ނަގާ." އެކަކު ފޭސްބުކްގައި ލިޔެފައި ވެއެވެ.\nއިތުރު މީހަކު ބުނީ އިންސާފާއި ހަމަހަމަކަން އޮތީ ހަމައެކަނި މާލޭ މީހުންނަށް ކަމަށާއި ފެންނަނީ މާލޭ މީހުން ހެދިގޮތެއް ހެދިގެން އެހެން މީހުން ތިބެން ޖެހޭ މަންޒަރު ކަމަށެވެ. "މާލޭ މީހުން ގަމުން ގޯތި ހޯދަން ބޭނުން ވުމުން އެކަން ވެސް ވޭ. ރާއްޖެ ތެރޭ މީހުން މިއުޅެނީ އެމީހުން ބުނި އަގެއްގައި، އެމީހުން ބޭނުން ގޮތަކަށް ހަދާފައި ހުރި ތަނެއްގައި މުޅި ދިރިއުޅުން ހޭދަކުރަން ޖެހިގެން." އޭނާ ލިޔެފައި ވެއެވެ.\nއަނދުން ހުސޭންގެ ދެ ގޯތި އައްޑޫ ސިޓީގައި ވެސް އެބައޮތެވެ. އެއިން އެއްގޯތީގައި ގެއެއް ވެސް އަޅާފައި އެބަހުއްޓެވެ.\nAndhun Hussen Ge2Goathi Addu Gaihttps://t.co/1YLk2OfbjO\n— Vaguthu Online (@VaguthuOnline) February 10, 2020\nފަލަސްތީންގެ ހާލަތާއި މާލޭގެ ހާލަތު އެއްގޮތްކޮށް އަނދުން ހުސޭން ދެއްކި ވާހަކަތަކުގެ ސަބަބުން ބޮޑެތި ފާޑުކިޔުންތަކެއް އޭނާ އަށް ވަނީ އަމާޒުވެފައެވެ. އިއްޔެ އޭނާ ވަނީ އޭނާ ދެއްކި ވާހަކަ އޮޅުވާލާފައިވާ ކަމަށް ވިދާޅުވެފައެވެ. ނަމަވެސް ދެއްކިވާހަކަތަކަށް މަޢާފަށް އެދޭކަމަށް ވެސް ވިދާޅުވެފައި ވެއެވެ.\nޣައްސާންގެ ސުވާލެއް އެމްޑީޕީއަށް: ޖަލުގައި މީހުން މަރަން މައުމޫން އަމުރު ކުރިތޯ ނުބަލަނީ ކީއްވެ؟\nއަލި ރަސްގެފާނާއި ރައީސް ޔާމީނާ ގުޅުވުމުން އަނދުން ހުސެއިންގެ ރައްދެއް\nޤައުމު ސަލާމަތްކޮށް ރައްކާތެރިކުރުމުގައި ރައީސްގެ އަރިހުގައި ހުންނާނަން - އަނދުން ހުސެއިން\nފެބުރުއަރީ 12, 2020 21:50\nހުސޭނާ ސޯޓު ބޭލިއްޖެ ދޯ އަދިވެސް މޮޅުވާހަކަ ދައްކާތި ތިހިރީ ރާކަނިމަސް ކެވިފަ އިނގޭ އަމިއްލަ ފޫކޮޅުގަހުންނަ ގުޔެއްނުފެންނާނެ އިނގޭ\nފެބުރުއަރީ 12, 2020 23:04\nއެހެން އެހުރީ ކޮޅު ގޮހޮރަށް ކައިގެން.. މީނާއާ ދިމާލަށް އެއްޗެއް ބުނެގެން މީނާގެ ޕަޕެޓުންލައްވާ މެންބަރު ޔައުޤޫބުގެ މައްސަލަ އޭސީސީއަށް ވައްދާ ހެއްދެވި ނެހެއްދެވިއަށް އެސޮރަށް ގޮވި އިރު މީނާގެ ހާލަތު މީނާއަކަށް ނޭނގުނު...\nފެބުރުއަރީ 12, 2020 21:54\nމަރުވެގެންދާ އިރު ހުރިހާ ގޯތިވެސް ސަންދޯކަށް ލާން ވަސިއްޔަތް ކުރަށް ވައްޗޭ\nފެބުރުއަރީ 12, 2020 23:05\nމީނާއާ މީނާ އާއިލާގެ ގޯތިތަކާ ކާރުތަކާ އެހެން ވެހިކަލްތަކާ ގަރާޖުވޯކްޝޕޕްތަކާ ހެދި ދިވެހި ރައްޔިތުންނަށް ބޮޑު ދުއްޕާނަކަށް ބާހިސާބަށް ހިނގައްހެ\nފެބުރުއަރީ 12, 2020 21:59\nއެބުނާހެން މީދެންކިހާދެރަކަމެއް މިއުޅެނީރައްރަށުގައި އެރައްރަށުގެ އަހުލުވެރިންނައްގޯއްޗެއްނުލިބިގެން އެކަމަކު މާލޭގަ ފެންވަރު ރަނގަޅައްގެދޮރުހެދިފަހުންނަ މީހުންނައް އަތޮޅުތެރެއިންވެސްގޯތިލިބޭ\nފެބުރުއަރީ 12, 2020 22:12\nޢެކަމަކު ހެވެއްނު....ހީވަނީ ބައިކިލޯ ލޮނުމެދު ކައިގެން ތެޅޭ ގިތެލެއްހެން.....\nފެބުރުއަރީ 14, 2020 00:55\nއެމްޑީޕީ އެއްޗެހިން ތެޅޭނީ މުޅީންވެސް އެހެން\nފެބުރުއަރީ 12, 2020 22:30\nކިީށްކުޜަާނިީ އަމިއްލަ އެދުން ބޮޑިީ އަދުން ހުސެޭނު\nކާފޫރު ތޮޅި އަލިބޭ\nފެބުރުއަރީ 12, 2020 22:41\nގޯތި ބަލާ އާދޭ\nފެބުރުއަރީ 12, 2020 23:07\nއަދުނާ ގުދޯ ގުދޯ ނުގޮވާ\nފެބުރުއަރީ 12, 2020 23:10\nމީ އެމްޑީޕީ ބޮޑުންގެ ހީލަތްތެރި ވިސްނުން! ރަށްރަށުގައި ދިރިއުޅޭ ރައްޔިތުންނަށް ވާނުވާ މިހާރު އެނގެއްވެއްޖެ....\nފެބުރުއަރީ 12, 2020 23:11\nމިއޭ މައްސަލައަކީ.. ބޮޑުންނަށް ތިބޭ މީހުން މިހެން އުޅެންޏާ ދެން ދަށަށް ތިބޭ ފަންތީގެ މީހުންނަށް ވާނީ ވާނެ އެއްޗެއް.. ދެން ބޮޑު ވަރު\nފެބުރުއަރީ 12, 2020 23:14\nމިކިޔާފަ ކޮމެންޓެއް ކުރެވޭނެހެން ހީވޭ! އަލްފާޟިލް އަނދުންސޭޓޭ ތިޔަމަނިއްޕުޅުގެ ފަރާތުން ފެނުނީ ރާއްޖެތެރެ އާއިމާލެ އަލުން ޕްރޮމޯޓްކުރުމުގެ ލަދުވެތި ހުދުމުހުތާރު ސިފަތައްކެއްކަން މިހާރުމިވަނީ ކަށަވަރުވެފައެވެ. އެހެންވިޔަސް މި މިނިވަން ދިވެހިރާއްޖޭގެ ރައްޔިތުން ބޭނުންވި އެކުވެރިކަމާއި ބަދަހި މުޖުތަމައުއް ބިނާކުރާށެވެ.\nފެބުރުއަރީ 12, 2020 23:21\nޢަލިފާން ހުސޭނު ކަހަލަ ، ރަނޑާލިން ނަކަށް ރާއްޖެ ތެރެއަކާ ނުކުޅެވޭނެ ، ފައްކާ ރޯނު އެނދުރެއް ކަލޭގެ ހަތަރު ކަށިމަތި މާލެތޯ؟ ޙަމަ އެހެން ކޮލަމާފުށީ ބޮންޑާ އެވެސް މާލެ ތޯ ؟ ހައްތަހާވެސް ރާއްޖެތެރޭ އަޅުންގެ އަޅުން ، ދެރަވަނީ ތިޔަކަހަލަ ބުރާންޗެއް ދާއިރާއަށް ހޮވުނީމަ ، ރުކުމާ މެން ކަހަލަ މޮޅު ކޮލިޑީ މީހުން ތިއްބާ ، މިގައުމުގައި ފިތުނަ އުފައްދަން އަލިފާން ހުސޭނު ނޫޅޭ .\nފެބުރުއަރީ 12, 2020 23:34\nގޯތީގެ ވާހަކަ ތިދައްކަނީ، ލ އަތޮޅުގެ ހުރިހާ ފަޅަކާއި ފަޅުރަށެއްވެސް ހުރީ ތިބުނާ ފަލަސްތީނުމީހުން އަތުލައިގެންފަ.\nފެބުރުއަރީ 12, 2020 23:35\nހުރިހާ ތާކުންވެސް މިހުސޭނު ކަހަލަ މީހުންނަށް ގޯތި ލިބެޔޭ. ނިކަމެތި މީހާ އަށޭ ނުލިބެނީ. މައރކަމަކު އަންތަރީސް ވެއްޖެ. މިހުސޭނުމެން އެވަރަށް ބިން ބައްކުރާތީ. އެހެންމީހަކަށް ލިބިދާނެތީ އުތަ.ޕިސްޕިސްޕިސް\nފެބުރުއަރީ 12, 2020 23:51\nގޮހޮރު ފޫންޏެއް ކާލީ ދޯ\nފެބުރުއަރީ 13, 2020 00:36\nނަސްލީ ތަފާތުކުރުމުގައި ހައްދުން ނެއްޓިފައިވާ މީހަކަށް އޭގެ އަދަބު ދޭންޖެހޭނެ. އެމްޑީޕީން މިކަލޭގެއާމެދު ފިޔަވަޅު ނާޅާނަމަ އެޕާޓީވެސް ހިމެނޭނީ މި ކެޓެގެރީގައި. ނަސްލީ ތަފާތުކުރުމަކީ އެއްގޮތަކަށްވެސް ބަލައިގަނެވޭނެ ކަމެއް ނޫން.\nފެބުރުއަރީ 13, 2020 09:09\nއެމްޑީޕީ ހިމެނޭނީކީނޫން. އެމްޑީޕީއަކީ ސީދާނަސްލީ ތަފާތު ދައްކާ ޕާޓީ. ޕާޓީގެ މީހުނަށް ފުލެޓްދީފާ ބާކީ ހުރިއްޔާއޭ އެހން ބަޔަކަށް ދޭނީ ބުނީ ތިޔަ އެމްޑީޕީ.\nފެބުރުއަރީ 13, 2020 00:38\nކުޑަކުއްޖަކު ކަމެއްކުރާއިރަށް ފިސާރި ޑިމޮކްރަޓިކް ކަން ދައްކަން ފިޔަވަޅު އަޅާފައި ބާރުބާރަށް މީޑިއާއަށް އެވާހަކަ ކިޔައިދޭނެ. ބޮޑަކު ކަމެއް ކޮށްފިއްޔާ ޗުއްޕު ބުނެލަންވެސް ނުކުރޭ އެމްޑީޕީއަކަށް.\nފެބުރުއަރީ 13, 2020 00:41\nރާއްޖެ ތެރޭމީހުންގެންގުޅެނީ ހާދަ މޮޅު އިންސާފެކޭ ދޯ! މާލޭ ގަ ޝަރުތު ހަމަވާ އެތައް ރައްޔަތުންނަށް މާލެއިން ގޯތި ނުލިބި މާލޭން ރާއްޖެ ތެރޭ އެތައްބަޔަކަށް ގޯތި ލިބިފަ އޮތުމަކީ އިންސާފެއްނޫނޫނޫން. ރާއްޖެ ތެރޭ މީހުންނަށް މާލެއިން ލިބިފައިވާ ގޯތިތައް އަތުލުމަށް ގޮވާލަން\nފެބުރުއަރީ 13, 2020 01:53\nއެއީ ގަނެފައޭ ހިލޭދީފައެއްނޫން ..ތިޔަބޭފުޅުންވެސް ގަނެބަލަ ލާ ރިހޯދަބަލަ މަސައްކަތްކޮއްބަލަ ކޮންހާގިނަވާހަކައެއްތޯ ތިޔަ ދައްކަވަނީ\nފެބުރުއަރީ 13, 2020 02:22\nއަނދުންގެ ހުސޭނަށް ލިބުނީ ކިހިނެއް؟\nފެބުރުއަރީ 13, 2020 06:01\nދެބަސް އެކުގަ ނުކިއޭ ކޮންފަލަސްތިނެކޭކިޔާކައް\nފެބުރުއަރީ 13, 2020 06:30\nގިނަރަށްޔިތުންނަށް ނޭގުނަސް އެމް.ޑީ.ޕީ އަކީ ބޭފުޅިޒަމް ޕާޓީއެކެވެ. މިކަންއެގޭނެ ލީޑާޝިޕް ވަންހަކޮޅަށާއި އިސްކޮށް އުޅޭ ބަސްކިޔާ އެކްޓްވިސްޓުންގެ ވަންހަކޮޅަށް ބަލާލީމަ ބާރަށު ޝިފާޒުމެން އެތިބީ ނަމަކަށް ނައިބު ރައީސްކަމުގަ ބަހައްޓާފަ ޕަޕެޓް ހެދުވޭނެތީވެ\nފެބުރުއަރީ 13, 2020 07:29\nރާއްޖޭތެރޭގަ އުޅޭ ފަގީރުންނަށް މަލާމައްކުރަނީ އަދުން\nފެބުރުއަރީ 13, 2020 07:38\nކޮންނަވަރަކަށް ގިނަވާނީ ފަސް\nފެބުރުއަރީ 13, 2020 08:27\nހުސޭނާ ކޮބާ ކަލޭ ހަޔާތް. ފާޑުފާދުގެ ވާހަކަދައްކަން. ރަގަޅަށްސޯޓުބޭލި އޮރިޔާންވެފަތިހުރީ އަވަހަށްސޯޓް އަރުވާ ބަނޑުބައިޖެހޭތޯބަލާ އަނެއްފަފަހަރު ސޯޓްބޭލެންވާއިރަށް. އެމް ޑީ ޕީ ކިޔާފިއްޔާ ހަމަތެދެއްހަދަން ނޭގެނީ ނުވެސްހަދަނީ . ދެންވެސް މަޑުން ހުރެވޭތޯބަލާ.\nފެބުރުއަރީ 13, 2020 09:15\nފެބުރުއަރީ 13, 2020 09:34\nކޮބާ ރާކަނި މަސް ކެވިއްޖެ؟\nފެބުރުއަރީ 13, 2020 09:53\n"ރާއްޖެތެރޭ މީހުން" އެބައިމީހުންގެ ވިޔަފާރިއާއި މުދާތަށް ހިފައިގެން އަތޮޅުތަކަށް ގޮސް އެތަންތަން ތަރައްޤީ ކުރުމަށްފެނޭ. އަދި ލިބޭ ހުރިހާ ލާރިއެއް ދަޢުލަތަށް ނުދީ އަތޮޅުގެ ތަރައްޤީއަށް ހޭދަކުރުމަށް ގޮވާލަން. ދަޢުލަތަށް ޓެކްސްވެސް ނުދެއްކުމަށް ގޮވާލަން. އޭރުން ބަލާނަން މާލޭ ކުނިގޮނޑުތަކަށް ކައިގެން ބޮއިގެން ތިޔަހެން ރަނޑާލިހެދެން އުޅެވޭތޯ.\nފެބުރުއަރީ 13, 2020 10:05\nއަނދުނޭއާއި މެދުގައި ފިޔަވަޅެއް އެޅޭނެހާ ޤާބިލުކަމެއް އެޕާޓީގައެއްނެތް.... ބުއްޅަބޭ މިހާރުވެސް އެއުޅެނީ ޕާޓިކުދީން ޕްރައިމަރީގައި ބަލިވީމަ ބޮޑާހާކާތީ ހަދާނެ ގޮތެއް ނޭންގިގެން... އަނެއްކޮޅުން ޓީއެމްއޭ މައްސަލައިގައި އެޓާރނީ ޖެނެރަލް ބުނަންޖެހޭ ބަސްވެސް މިހާރު މީނާ ބުނާއިރު ޕާޓީގެ ތެރޭގައި މިހާ ބާރުގަދަ މީހަކާމެދު ބަސްބުނާނީ ކިހިނެތް... ބޭފުޅިޒަމް މިއޮއްއާލާވަނީ... ދައުލަތް ލޫޓްމާރުކުރަނީ ... ޚާރިޖީ ހެސްކިޔާފަ ބުރުޖަހަނީ... އަނެކަނު ރެގިއުލަރައިޒޭ ކިޔާފަ ބިދޭސީން ކަންތަކުގަ ޑްރާމާކުޅެނީ... މާލީ ހުރީ ދައުލަތް ހަނާވާއިރުވެސް މިއިން މީހަކު ފައިސާއެއް ހޯދަން ނޫޅެ ލޫޓުމާރުކުރާތީ ބޯގޮވާފަ... ތައުލީމީ ހުރީ ޓީޗަރުންގެ މުސާރަ އޮނިގަނޑުގަ ފައިންއަރައިގެން ނޭންގޭކަމަށް ހަދައިގެން... ދައުލަތް ވާނުވާގަ އޮތީމާ އަދުން މެންނަށް ދެންވެސް ހުރިހާ ފައިދާއެއް...\nފެބުރުއަރީ 13, 2020 10:45\nރައްޔަތުންނޭވެ ކަންބޮޑުނުވޭ. ކުރީބުރުވެސް މުއްލާއަކު ލައިވްކޮށް ގޮވާހެދި އެޕާޓީކުދިންނޫން ބަޔަކަށް ބޯހިޔާވަހިކަމެއް ނުދޭނަމޭ. މާތްﷲގެ އިރާދަފުޅުން މާގިނަ ދުވަސްތަކެއްނުވެ ކަންނިމި ރައްޔަތުންނަށް ނަސްރު ލިބުނު. މިއީ ދެވަނަބުރު ތިމާމެނަށް ވެރިކަމެއްވިއަސް އެހެންއެއްޗެއް ވިއަސް ދެއްވަނީ ހެއްދެވިފަރާތުންކަން ގަބޫލުނުކުރެވި ދެރޯޒުކައްޕިއެއްހެން އެނބުރިގަތީމަ ދެން ވާއެތިބަލަން ރައްޔަތުން ކެތްތެރިކަމާއިއެކު ތިބެންވީ.\nފެބުރުއަރީ 13, 2020 14:31\nކޮސްނުގޮވާ. މާލޭން ގަންނަންވެސް ނުލިބިގެން ދޯމިއުޅެނީ. މި ރާއްޖެތެރެއިންތަށް އަރާ މި ފަސްގަނޑުން ފުރައިލައިފިޔޭ ކިޔަވާދޭށޭ ބަލިވެގެނޭ ކިޔާފަ. ދެން ކިޔެވުނީމަ ބަލި ރަނގަޅުވީމަ ދާންވީނު ރަށަށް ކީއްވެ ދާން ނޭގެނީ.\nއަހަރެމެން މާލޭ މީހުންނަށް މާލޭން ބިންލިބުން ހައްގު. މާލެއިން ނުލިބިއްޖާ ހުޅުމާލެއިން ލިބުން ހައްގު. ކަލޭމެނަށް ތި ރަށްރަށުގަ ސަރުކާރުން ފުލެޓުތައް އެހަދަނީ އަހަރުމެންގެވެސް ލާރިން އަހަރުމެން ނުދަން ދޯ އެހެނޭކިޔާފަ ތިތަންތަން ހޯދާކަށް ތީ މާލޭމީހުންގެވެސް ލާރިއޭކިޔާފަ.\nފެބުރުއަރީ 14, 2020 13:18\nހަނިމާދޫގަވެސް އޮއްތޯ ބަލާބަލަ\nފެބުރުއަރީ 17, 2020 11:52\nބަލަގަ ހުސޭނާ ކަލޯގެ ޢާއިލާ މީހުންވެސް އިޒްރޭލްމީހުންނަށަ ހެދީތަ ކަލޭ ތިޔަ ބޯން ބޭނުންކުރާއެއްޗެއް ބުއިގެން ބޭރުތެރެއަށް ނުނިކުމެ ގޭގަ މަޑުން އޮންނާށޭ މަ ކުރިންވެސް ބުނިންނުދޯ ދެންވެސް ހަމަ ހޭވެރިކަން ނުވަނީސް ބޭރަށް ނުނިކުންނާތިއެނގޭ ހުސޭނާ\nފެބުރުއަރީ 17, 2020 12:35\nޢަނދުންހުސޭނުގެ ބަލާ ގައުމަށް ޖެހިއްޖެދޯ!\nއައްޑޫގައި މީހަކު ކޮށާލި މާރާމާރީ ހިނގިގޮތް، އެކުވެރިޔެއްގެ ދުލުން!\nދައުލަތުގެ ޓީވީން އަލީ ރަމީޒަށް ގޮންޖަހައިފި


Mahloof ge mireethi gameehuge agu 800 dollar ah vure bodu!?\nމަޚުލޫފްގެ މިރީތި ގަމީހުގެ އަގު 800 ޑޮލަރަށްވުރެ ބޮޑު!\n-2months ago 22 - ރިމާހް އިސާ\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހުގެ ކެބިނެޓްގައި ހިމެނޭ ޒުވާން ވަޒީރުންގެ އަދަދު އެހެން ކެބިނެޓްތަކާއި އަޅާބަލާއިރު ތަންކޮޅެއް ގިނައެވެ. އެެހެންކަމުން ނިކަން ޗާލުކޮށް ހެދުން އަަޅުއްވާ ފަރާތްތައްވެސް ތިއްބަވައެވެ. އޭގެ ތެރެއިންވެސް ފާހަގަކޮށްލެވޭ އެއް ފަރާތަކީ މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމެންޓް އަހުމަދު މަޚުލޫފެވެ.\nމަޚުލޫފަކީ ކެބިނެޓަށް ވަޑައިގަތުމުގެ ކުރިން ރައްޔިތުންގެ މަޖިލީހުގައި އުޅުއްވިއިރުވެސް، ވަރަށް ރީތިކޮށް ހެދުން އަޅުއްވާ ބޭފުޅެކެވެ. ރަސްމީ ހެދުމުން ބޭރުގައި އަބަދުވެސް ވަރަށް ޒަމާާނީކޮށް ހެދުން އަޅުއްވައެވެ. ކެބިނެޓަށް ވަޑައިގަތުމަށްފަހު، ރަށްރަށާއި ގައުމުން ބޭރަށް ކުރެއްވި ދަތުރުތަކުންވެސް މިކަން ވަރަށް ރަނގަޅަށް ފެނިގެންދިޔައެވެ.\nއެގޮތުން ރޭ އުރީދޫ މޯލްޑިވްސްއިން ބޭއްވި ޚާއްސަ އިވެންޓަަކަށްވެސް މަޚުލޫފް ވަޑައިގެންނެވީ ވަރަށް ޗާލު ގަމީހެއް ތުުރުކުރައްވައިގެންނެވެ. މި ގަމީސް ރީތިކަމުގެ ވާހަކަ މުޅި ސޯޝަލް މީޑިޔާގައި އެބަދެކެވެއެވެ. ހުދު އަޅުގަނޑަށްވެސް އެ ގަމީހެއް ވަރަށް ރީއްޗެވެ. ކަމުދާ ކަހަަލަ ގޮތެއް އެބަހުއްޓެވެ.\nނަމަވެސް ކަމަކުދާކަށް ނެތެވެ. ނިކަމެތި އަޅުގަނޑަށް މިއިން ދުވަހަކު އެ ގަމީސް ލެވޭނެހެނެއް ހީނުވެއެވެ. ސައިޒުގެ ގޮތަކުންނެއް ނޫނެވެ. މަތީ އަގުގެ ސަބަބުންނެވެ. އިންޓަރނެޓްގެ ޒަރިއްޔާާއިން "ފަރފެޗް.ކޮމް" ކިޔާ ވެބްސައިޓަކުން އެ ގަމީހުގެ އަގު ބެލިއިރު، ޑޮލްޗޭ އެންޑް ގަބާނާ ބްރޭންޑްގެ އެ ގަމީހުގެ އަގު މިވަގުތު ހުރީ 892 ޑޮލަރުގައެވެ. އެއީ ގާތްގަނޑަކަށް 13,754.64 ރުފިޔާއެވެ.\nމިނިސްޓަރ މަޚުލޫފަކީ ދެ ދައުރަކު މަޖިލިސް މެންބަރުކަން ކުރައްވާ އަދި އާއިލީ ވިޔަފާރިއެއްވެސް އޮންނަ ބޭފުޅަކަށްވުމުން އެފަދަ އަގުބޮޑު ގަމީހެއް ގަތުމަކީ އުނދަގޫ ކަމަކަށްވެސް ނުވާނެއެވެ. ނަމަވެސް ދަންނަވަންތޯއެވެ. އާދައިގެ ރައްޔިތުމީހާވެސް ތިޔަ ގަމީސް ލުމަށް އެދެއެވެ. އެ ފަރާތްތަކަށް އެފަދަ މާލީ ތަނަވަސްކަމެއް ލިބޭނީ ކޮން އިރަކުންތޯއެވެ؟ ނުވަތަ އަނގަޔާއި އަތާއި ދިމާާނުވެ އުމުރު ހުސްވެދާންވީތޯއެވެ؟\nބުދުޖެހި އެއްޗެއްސައް ލޯބި ނުކުރަން،\nރިސޯޓު މުވައްޒަފަކައް މުސާރަޔައް 10.000 ފާސްކޮއްދެއްވާ އަނބިދަރިންނާ ވަކިން މިހާބުރަކޮން މިއުޅެނީ ކުދިފިހާރަ ސަފާރީ ގެސާފުކުރާ މީހުން ނައްވަރިހަމަ 6000 ދިނަސް ރިސޯޓުމުވައްޒަފަކައް 10.000 ދީގެން އޯނަރައްވާނެ ގެއްލުމެއްނެތް ވާނީ ފައިދާ ބިދޭސީންގެ ބަދަލުގަ ދިވެހިން ހޯދާނެ ބޭހާދަތުރުހަރަދާ ވިސާ ދޭން ބުރަވާނެތީ މީވަރައް ރަނގަޅު ބަދަލެއް ގެންނަންޖެހޭ ސްކޫލް ނިންމާކުދިންވެސް ނިކުންނާނެ އޭރުން މިކަން ކޮއްދެއްވާ\nތިގަމިސް ވަރަށް ހަޑި\nއިންތިހާބު އައިސް ޖެހުނީމަ މުންޑު ފޮށާލައިގެން އަންނާނެ ރައްޔިތުމީހާ ކައިރިއަށް. ރ. ޔާމީނުގެ ވެރިކަން ނުވެއްޓިގެން ކަރުނަފުޅު ބޭލުވީ މިކަހަލަ ސަކަރާތްޖަހަންތޯ؟ އަގުބޮޑު ރޮލެކްސް ގަޑިއޭ، ކާރޭ ކިއުން އެއީ އޭރު މަހްލޫފްގެ އަނގަމަތީ ބަސްތައް. މަގާމެއް ނެތް ދުވަހަކުން އަނެއްކާވެސް މަގުމައްޗަށް ޕްރިންޓަޑް ޑޮލަރު އުއްކަވަން ނުކުންނަވާނެ.\nމަގޭ އަތުގަވެސް އެބަތިއްބޭ gucci ގަމީހާއި ޓީޝާޓުވެސް މަގޭ ވާހަކަ ކީއްވެ ހަބަރައް ނާރަނީ؟؟\nއެމީހެއްގެ ޝައުގުވެރިކަން އެކަމަކަށް ހުރިއްޔާ 13000 ރުފިޔާއަކީ އެއްވެސް އެއްޗެތްނޫން. ދުނިޔޭގެ ނަން މަޝްހޫރު ބްރޭންޑްތަކުގެ ފޯނާއި ސައިކަލު ބާޒާރަށް ނެރޭދުވަހު ދަމާލާފަވާ ކިއޫގަ ތިއްބަވަނީ ވަޒީރުންނެއްް ނޫނެއް ނޫންތޯ! ވިހި ފަންސަވީސް ހާހުގެ ފޯނުތައް އެންމެ ނިކަމެތިކަމަށް ބުނާ މީހުން އަތުގަ އޮންނައިރު މަހްލޫފު އަތްފުޅުގަ އޮތީ އެޕަލް6އެސް އެއް. އެއީ މިހާރު ފަސްހާހެއްހާ ރުފިޔާ\nކާކު އެސޮރަށް ދިން ލަނޑެއް؟ ތި ގަމީސް މަގުމަތީ ބާޒާރުގައި 50/- ދެ ގަމީސް ހުއްޓަސް ގަންނާނެ މީހަކު ނުވާނެ ތޯއްޗެއް.\nޒާތީނުވެ ހަބަރާ ރިޕޯޓް ލިޔާނަމަ. އެމީހަކަށް ކެރި ކުޅަދާނަ މިންވަރަކުން ގަންނަންވީ. މަވެސް 120 ޑޮލަރަށް ދޭ ބޮކްސާއެއް ގަނެގެން3އަހަރުވަންދެން ލިންވިއްޔަ\nމަގޭ ފިރިމީހާ ލާ ޕްލޭން ގަމީސްތައް މާރީތި ވާނެ، ތިގަމީހެއްތަ ކުރެހުމެއްތަ؟ ޙަމަ ވަރަން ހަޑި ގަމީހެއް، ކިތަންމެ އަގު ބޮޑަސް\nތިބޭފުޅާ ވެސް ގަދައަޅައި މަސައްކަތް ކޮށް ހޯދާ ހަލާލު ފައިސާ އިން އެއަށް ވުރެ ވެސް މާ އަގުބޮޑު ގަމީހެއްވެސް ގެނެވިދާނެ.\nއެއްކަލަ ރޮލެކްސް ގަޑީގެ ހަނދާން ވެސް ތިމީހުން ކީ ފާޑު ކޮބާ؟؟މެޑަމް ފަޒޫގެ ހަދިޔާ އެއްތޯ؟؟\nތިގަމިސް ކުޑަކޮޮން ވެސް ރީއްޗެއް ނޫން. ސޮރީ މަހުލޫފް.\nޙެޑިން ކިޔަަލީމަ ދެން ޚަބަރު ގަ ކިޔަންޖެހޭ ހާއްޞަ ވާހަައެއް ނެއްނު...\nތި ދެން ހަބަރެއްތަ ޒާތީނުވުން ރަނގަޅު\nތިހީވަނީ ބިޔަރު ދަޅެއް ހެން ނު.\nބައްލަވާ އާޓިކަލް ލިޔުނު ކުއްޖާއަށް ހަމަ ނޭނގެނީތޯ މިފަދަ އަގުބޮޑު ގަމީހުގެ ނަކަލާ، ނަކަލުގެ ނަކަލު ހަދައިގެން 800 ޑޮލަރުގެ ގަމީން 250 ރުފިޔާއަށްވެސް މިޙާރު ލިބޭކަން؟ ނިކަމެތި އަލުގަނޑު މި އަޅަނީ އިންސްޓަގްރާމް ޕޭޖަކުން 230 ރުފިޔާއަށް ގަތް 'ފޮސިލް' ގަޑިއެއް. އޭގެ އޮރިޖިނަލް ގަޑިއެއްގެ އަގު ހާހެއްހާ ޑޮލަރަށް އަރާ\nގަމީސް ރީތިވީ އަގު ބޮޑުކަމުންތަ؟ މިސަރުކާރުގެ ވެރިން އުޅެނީ ނިކަމެތި ރައްޔިތުން އުޅޭ ގޮތަކަށް ނޫންތަ؟. ބޮޑާ މީހަކީ އަދީ ފޮނި މީހަކީވެސް ރައީސް ޔާމީނުދޯ\nއޭ އަހާއެވެ. ތިގަމީސް އަހާއަށް ރީތިވެދާނެ އެވެ އެކަމަކު އަހާވެސް އަދި ވެސް ވިސްނާލާށެވެ. އަހާއަށް ރީތިވި ތިގަމީހުގެ އަގެއް ނެތެވެ. އަަހަރެމެންނަކީ މުސްލިމުންނޭވެ .މުސްލިމުންގެ ފޭރާމުގައި ،(ބުދު) ސޫރަ ހުރުމަކީ އެއްގޮތަކަށް ވެސް ރަގަޅު ކަމެއް މޫނެވެ. މީހާގެ އުޅުމާ، އަޅާ ފޭޭރާމާ ބޭނުންކުރާ ތަކެތިން ވެސް މީހާ ކޮންފެން ވަރެއްގެ ކާކުކަން އެގެއެވެ .ހިތުގެ އެންމެ ފުންމިނުން ﷲ އާ ރަސޫލާ ދެކެ ލޯބިވާށެވެ\nމީހަކު ހިލޭ ތިޔަގަމީސް އަޅުގަނޑަށް ދިނަސް ނުލާނަން.\nގަމީހަށް ބަލާފަ ހީވަނީ އިންޑިއާ ޗާލާ ބާޒާރުން ގަނެފައޮތް ގަމީހެއްހެން\nމަޚުލޫފްގެ މިރީތި ގަމީހުގެ އަގު 800 ޑޮލަރަށްވުރެ ބޮޑު! 222months ago\nމަތިންދާބޯޓުތަކާއި ކުޑަދޮރުގެ ބްލައިންޑްތަކުގެ ވާހަކަ!02 months ago\nމުޒާހަރާގެ ބައިވެރިން މިފަހަރު ކީ ބޭބީ ޝާކް ލަވަ!05 months ago\nޝިމްހާގްގެ ކުރެހުން ވަގަށް ނެގި ބޭރު މީހަކު ހޫނުފެނަށް! 16months ago\nމިފަހަރުވެސް ކުޅުދުއްފުށި މަށިމާލި ޕެރޭޑުން އެންމެން ހެއްވާލައިފި07 months ago\nތިމާވެއްޓާއި މެދު ކުދިންގެ ހިތްތަކުގައި ލޯބި އާލާކުރުމަށް "މަވެށި" ނުުކުންނަނީ! 17months ago\nޔޫކޭއިން އައި ހަތަރުވަނަ ދިވެއްސަކު ކޮވިޑް-19 އަށް ޕޮޒިޓިވްވެއްޖެ03 hours ago\nރައީސް ނަޝީދު ހުންނެވީ ކޮވިޑް-19 އަށް ޓެސްޓް ކުރައްވަން ތައްޔާރަށް!07 hours ago\nކޮވިޑް-19ގެ އުސްއަލި: މާޗް14 ގެ ފަހުން ޔޫކޭއިން އައި އެންމެން ޓެސްޓް ކުރަނީ020 hours ago


ރައީސް ސޯލިހަށް ސަލާމަތްކަން އޮތީ މައުމޫނާއި ގާސިމާއި އިމްރާނާއި ނުލާ! | | Sangu News\nރައީސް ސޯލިހަށް ސަލާމަތްކަން އޮތީ މައުމޫނާއި ގާސިމާއި އިމްރާނާއި ނުލާ!\n16 ސެޕްޓެމްބަރ 2019 - 09:00\nކޯލިޝަންގެ ބައިވެރިން. ގާސިމާއި، މައުމޫނާއި، އަދާލަތަކީ އަބަދުވެސް އެމްޑީޕީއާއި ދެކޮޅު ވިސްނުން. ފޮޓޯ: ސޯޝަލް މީޑއާ\nމިއީ 2019 ވަނަ އަހަރެވެ. އަދި މިއުޅެނީ ރައީސް އިބްރާހިމް މުހައްމަދު ސޯލިހުގެ ވެރިކަމަށް 1 އަހަރު ނުވެގެންނެވެ. މިއަދު މިއިވެނީ ޖުމްހޫރީޕާޓީ، އެބަހީ ގާސިމް އިބްރާހިމް 2023 ވަނަ އަހަރަށް ރިޔާސީ ކެންޑިޑޭޓެއް ނެރޭ ވާހަކައެވެ. ޕީޕީއެމް އަލުން އަނބުރާ ލިބޭތޯ ކުރި އެތައް މަސައްކަތަކަށްފަހު، ޕާޓީ އެއް އަތުނުޖެހުމުން ޕާޓީއެއް ހަދަން އުޅެ 3000 މެމްބަރުން ހަމަނުވެގެން ދިން ހުއްދަ ބާތިލްވެގެން އަނެއްކާ ހުއްދައަށްއެދިގެން މުޅި ރާއްޖޭގައި އަތްފުނާ އަޅައިގެން ރައީސް މައުމޫނަށްވެސް ތާއީދުކުރާ 3000 މީހުން ވެއްޖެއޭ ކިޔާތީ އަޑު އިވެއެވެ. އަދާލަތުޕާޓީއަކީ ފެށުނީއްސުރެ ދީނީ ތާޖުގައި، ސިޔާސީ ވިޔަފާރިކުރާ، ގާސިމް އިބްރާހިމްގެ އަތްދަށު ކުޑަ ޖަމާއަތެކެވެ. ދެން އޮތީ ރައީސް ޔާމީންގެ ޕީޕީއެމްއާއި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އެވެ.\nމިއަދު ކޯލިޝަނެއްގައި ރައީސް ސޯލިހާއި އެމްޑީޕީއާއެކު މައުމޫނާއި ގާސިމާއި އިމްރާން ތިއްބެވިނަމަވެސް މިއީ ވިހަގަދަ ހަރުފަތަކެކެވެ. ވިހަލާން އެތިބެނީ ފުރުސަތަކަށް ބަލަބަލައެވެ. ފުރުސަތެއް ހަމަ ލިބޭއިރަށް ވިހަލައި ވެރިކަން ދަމައިގަންނާނެއެވެ، ނުވަތަ ރައީސް ސޯލިހުގެ ކަރަށް ފައިން އަރުއްވާނެއެވެ. މިހެން އަޅުގަނޑު ލިޔެގެން އެކަމާ އެއްވެސް މީހެއްގެ ހިތަށް އަސަރެއް ކުރާނެ ކަމެއް ނެތެވެ، މާޒީގެ މަންޒަރާއި މުސްތަގުބަލުގެ ދުރުމީ ފެންނަނީ އެމަގުންނެވެ.\nއެމްޑީޕީ ފިކުރު ފެށުނީ މައުމޫނަށް ނަފްރަތު ކުރަމުން:\nވާހަކަ ފަށާނީ ރައީސް މައުމޫނާއި ހަމައިންނެވެ. 1978 ވަނަ އަހަރު ހުވާކުރެއްވުމުގެ ކުރިން އަންބޮނޑިއަށް ފިސްތޯލަ ޖައްސަވައިގެން ހުންނެވިކަމަށްބުނާ އަލްއުސްތާޒް މައުމޫން އަބްދުލް ގައްޔޫމްގެ ވެރިކަން ނިމުމަކަށް ގެންނެވީ ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އިންނެވެ، މިހާރު ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދުއެވެ. 2008 ވަނަ އަހަރު ދިގު 30 އަހަރުގެ ވެރިކަމެއް ވޯޓް ކަރުދާހަކުން ބަދަލުކޮށްލުމުން، ރައީސް މައުމޫނާއި އެމަނިކްފާނުގެ ބައިވެރިން ޑިމޮކްރެޓިކް ވެރިކަމެއް ބަދަލުކޮށްލީ މަގުމަތިން ސިފައިންނާއި ފުލުހުންގެ އެހީތެރިކަމާއެކު، ހުތުރު ބަސްނޭހުމެއްގެ ކުރިމަތިލުމަކުންނެވެ.\nއޭގެފަހުން އައި 2013 ވަނަ އަހަރުގެ ރިޔާސީ އިންތިހާބު ކޯޓުގެވެސް ފުރިހަމަ އެހީތެރިކަމާއެކު ކާމިޔާބުކުރެއްވީ ރައީސް މައުމޫންގެ އެއް ބަފާ ކޮއްކޯފުޅު ކުރީގެ ރައީސް އަބްދުﷲ ޔާމީން އަބްދުލް ގައްޔޫމެވެ. ނައިބަކަށް ހުންނެވީ ޑރ.މުހައްމަދު ޖަމީލު އަހުމަދެވެ. ނައިބް ރައީސް ކަމުން ޖަމީލު ވަކިކުރެއްވުމުން ރައީސް މައުމޫން ޖެއްސެވި ހިސާބުގައި، 2018 ވަނަ އަހަރު ރާއްޖޭގެ ވެރިކަމަށް ޔާމީން އަބްދުލް ގައްޔޫމް، ނައިބަކަށް ފާރިސް މައުމޫން އިސްވެގެން ދާނެއެވެ، ނުވަތަ ފާރިސް ވެރިކަމަށް ސީދާ ވަޑައިގަތުމުގެ ދޮރުވެސް ހުޅުވުނެވެ. ސިޔާސީ ހިސާބު ޖައްސަވާ މުފައްކިރުން ގަބޫލުކުރައްވާގޮތުގައި ރައީސް މައުމޫނާއި ރައީސް ޔާމީނާއި ދެމެދު ޖެހުނު އެންމެ ބޮޑު މައްސަލައަކީ ހުސްވި ނައިބް ރައީސްގެ މަގާމަށް ފާރިސް މައުމޫން އިސް ނުކުރެމެވެ.\nރައީސް މައުމޫން އެމަނިކްފާުގެ ކޮއްކޯފުޅު އަރިހުގައި 2013 ގައި. ފޮޓޯ: ސޯޝަލް މީޑިއާ\nދީނޭ، ގައުމޭ، އިސްތިގްލާލޭ ވިދާޅުވެ ކިތަންމެ ވާހަކައެއް ދައްކާ، އަމިއްލަ ކޮއްކޯފުޅުގެ ވެރިކަމާއި ރައީސް މައުމޫން ދުރަށް ވަޑައިގަތީ ދަރިކަލުންގެ ހައްގުގައެވެ. ދަރިކަލުން ރާއްޖޭގެ ވެރިކަމަށް ގެންނެވުމުގެ ހުވަފެންފުޅުގައެވެ. އަދިވެސް އެހުވަފެން އެގޮތުގައި އޮތަތީވެ ކިތަންމެ ދަތީގައިވެސް 3000 މީހުން ހޯއްދަވައިގެން ސިޔާސީ ދަނޑުން ޖާގަ އެހޯއްދެވީ 2023 ގައި ދަރިކަލުން އަލުން "ކިނބިގަސްދޮށިގޭގެ ވެރިކަމެއް" ހޯއްދަވާފާނެކަމަށް ޖައްސަވާ ހިސާބެއްގައެވެ.\nގާސިމް އިބްރާހިމް 2008 އިން ފެށިގެން އުޅުއްވަނީ އަވަދިނެތި ވެރިކަން ހޯއްދެވުމުަގައި. ފޮޓޯ: ސޯޝަލް މީޑިއާ\nގާސިމްގެ ކުލަ ނުޖެހޭ ހުވަފެން؛ ވެރިކަން:\nގާސިމް އިބްރާހިމްތޯއެވެ. ގާސިމް އިބްރާހިމަކީ އެމަނިކްފާނުގެ އުމުރު ހަޔާތް ރާއްޖޭގެ ރައީސުލްޖުމްހޫރިއްޔާކަމުގެ މަގާމަށްޓަކައި ހޭދަކޮށްލައްވާ ހިތްވަރުގަދަ ޝަހުސިއްޔަތެކެވެ. 2008 ގައި މަސައްކަތް ކުރެއްވިއެވެ، ވީ ނާކާމިޔާބެވެ. 2013 ގައި އަލުން ވާދަކުރެއްވިއެވެ، ކާމިޔާބުވާގޮތެއް ނުވިއެވެ. 2018 އަށް އަމާޒު ހިފިއެވެ، އެފުރުސަތެއް ރައީސް ޔާމީން ނުދެއްވިއެވެ، ނަމަވެސް ޖޭޕީގެ ޓިކެޓްގައި ގާސިމަށްވުރެ އުހަށް ފައިސަލް ނަސީމް ނައިބް ރައީސްގެ ގޮތުގައި ދެމިގެންފިއެވެ. ދެން އޮތީ 2023 އެވެ، ގާނޫނީ ހުރަހެއް ނެތެވެ، ގާސިމް ވިދާޅުވަނީ 2023 ގައި ޖޭޕީ އިން ކެންޑިޑޭޓެއް ނެރޭނެކަމަށެވެ.\nނެރުއްވަނީ ކޮން ކެންޑިޑޭޓެއްކަން ވިދާޅުނުވިޔަސް ޖޭޕީގެ ފަރާތުން ރިޔާސީ އިންތިހާބަށް ވީލާ ކުންފުނީގެ ރުހުން އޮތީ ޖޭޕީގެ ލީޑަރ ގާސިމް އިބްރާހިމަށްކަން މިއަދުވެސް އަޅުގަނޑު ލިޔަމެވެ. ގާސިމަކީ ކިންގު މޭކަރެކޭ އެމަނިކްފާނުގެ އަރިސް ބޭކަލުން އެމަނިކްފާނު ރުއްސަން ވިދާޅުވެއެވެ. 2008، 2013، 2018 ގައި ކިންގުން އުފެއްދެވުމަށްފަހު 2023 ގައި ގާސިމް އިބްރާހިމް ނުކުންނަވާނީ ދޭތިން އެކައްޗަށް ކިންގަށްވުމަށެވެ. ސަބަބަކީ 2008 ގައި ރިޔާސީ ރޭހަށް ނުކުންނެވިއިރު ގާސިމްގެ އުމުރަކީ 58 އަހަރެވެ، 2023 ގައި ނުކުންނަވާއިރު އެމަނިކްފާނުގެ އުމުރަށްވާނީ 73 އަހަރެވެ. އެހެންކަމުން މިއީ ރިޔާސީ ގޮނޑިއަށް އެމަނިކްފާނު ޖައްސަވާ ފައިނަލް އެޓެމްޓްކަމަށްވުން ގާތެވެ، އުމުރުގެ ދޮށިކަމާއިވެސް އެކުއެވެ.\nޝައިހް އިމްރާނާއި އަދާލަތު ޕާޓީން އަބަދުވެސް ވިއްކަނީ ދީން، ބޭނުންވަނީ ސިޔާސީ މަގާމް. ފޮޓޯ: ސޯޝަލް މީޑިއާ\nއަދާލަތަކީ ގާސިމްގެ ދީނީ ގޮފި:\nދެން އޮތީ އަދާލަތު ޕާޓީއެވެ. ނަމުން ދީން ވިއްކައިގެން އުޅުއްވިޔަސް އެޕާޓީއަކީ އަބަދުވެސް "ސިޔާސީ މަގާމްތަކުގެ ދަހިވެތިކަމުގައި" އުޅުއްވާ ކުޑަ ޖަމާއަތެކެވެ. މިރާއްޖޭގައި އިސްލާމްދީނަށް ނަސްރު ދިނުމަށް އެޕާޓީއިން ކުރިކަމެއް ފެންނާކަށް މިފަހަކުން ފެންނާކަށް ނެތެވެ. ބައެއް ދީނާއި ދުރު ކަންކަން މުޖުތަމައުން ފެނުން ނަމަވެސް އެކަމަށްވެސް ހައްގުގައި ތެދުވުމުގެ ބަދަލުގައި އަދާލަތު ފެންނަނީ ސިޔާސީ ފަރާތްތަކާއެކު އެއްދާންކުރެއްވުމުގައި ހިމޭންކޮށް ތިއްބަވާތަނެވެ. 2008 ގައި ގާސިމްގެ ފަހަތުން އެމްޑީޕީއާއެކުއެވެ. 2013 ގައި ގާސިމްގެ ފަހަތުން ޔާމީނާއެކުއެވެ. 2018 ގައި އަނެއްކާވެސް އިއްތިހާދުވެގެންނެވެ. ރައްޔިތުންގެ މަޖިލީހަކުން ލިބުނު ގޮނޑިއެއްވެސް ނެތެވެ. މިމަންޒަރުތަކަށްބަލާއިރު އަދާލަތު އަބަދުވެސް އޮންނާނީ ސިޔާސީ ރަނގަޅު ޑީލަކަށް ބަލަބަލައެވެ، ގިނަ ފަހަރަށް އެޑީލް ދެއްވަނީ ގާސިމް އިބްރާހިމެވެ.\nމިމަންޒަރަށް ބަލާއިރު 2023 އަޅުގަނޑަށް ފެންނަނީ ގާސިމް އިބްރާހިމް ރިޔާސީ އިންތިހާބްގައި ވާދަކުރައްވާ، ރައީސް މައުމޫންގެ ޕްރޮކްސީގައި އެމްއާރްއެމްގެ ޓިކެޓްގައި ފާރިސް މައުމޫން، ގާސިމްގެ ރަނިންގމޭޓަކަށް ވެވަޑައިގަންނަވާ ތަނެވެ. މިގޮތަށް ކާމިޔާބުވެއްޖެނަމަ 2023 ގައި ނައިބްކަން، 2028 ގައި އަލުން ކިނބިގަސްދޮށުގެއަށް ވެރިކަން ލިބުމުގެ ހިސާބު އެބޭފުޅުން ޖައްސަވާނެއެވެ. އަދި މިބޭފުޅުންނަށް ވާގިދިނުމަށް ރަނގަޅު މަގާމްތަކަކާއެކު އަދާލަތު ޕާޓީ ފަހަތުގައި އޮންނާނެއެވެ.\nރައީސް ސޯލިހަށް އަޅުގަނޑު ހިތުގެ އަޑިން ދޭން އޮތް ނަސޭހަތަކީ އެމްޑީޕީ އެކަތިގަނޑެއްގެ ގޮތުގައި، މަނިކްފާނާއި ރައީސް ނަޝީދާއި އެމްޑީޕީގެ ލީޑަރޝިޕް ގުޅިގެން ކުރިއަށް ވަޑައިގަތުމަށެވެ، ގްރާސްރޫޓާއި އާއްމު މެމްބަރުންނާއެކު އެކަތިގަނޑެއްގެގޮތުގައި އޮތުމަށެވެ. ރައީސް މައުމޫނާއި، ގާސިމް އިބްރާހިމާއި، ޝައިހް އިމްރާން އަބްދުﷲ މިއަދު ވަކި ތޮތްޕެއް އަޅުއްވައިގެން ތިއްބެވިޔަސް އެވާނީ ހަމަ އެޔަށެވެ. މިބޭފުޅުން އެއްބަސްވާނެ އެއް ކަމެއް، ހިތާ ހިތުން ގުޅޭނެ އެއް ކަމެއް އޮންނާނެއެވެ. އެއީ ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އަށް އޮންނަ ނަފްރަތާއި ރުޅިވެރިކަމެވެ. މިއިން ބޭފުޅެއް ދުވަހަކުވެސް އެމްޑީޕީއަށް އެމްޑިޕީ ގަބޫލުކުރާ މައިގަނޑު އަސާސަކަށް ނުރުހޭނެއެވެ، ތިބޭނީ ރަނގަޅު ދަނޑިވަޅަކަށް ބަލަބަލާ ވިހަލާން ތައްޔާރަށެވެ. ރައީސް ސޯލިހެވެ، މަނިކްފާނަށްވެސް އަދި އެމްޑީޕީއަށްވެސް ސަލާމަތްކަން އޮތީ މައުމޫނާއި ގާސިމާއި އިމްރާނާއި ނުލައެވެ!


Golf eventeh gai Raajje ishthihaaru kohfi\nމަޝްހޫރު އަދި ސެލެބްރެޓީން ބައިވެރިވާ ބޭރުގެ ގޮލްފް އިވެންޓެއްގައި ރާއްޖޭން އިޝްތިހާރު ކޮށްފި އެވެ.\nމޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރްސީ) އިން ބުނީ ގޮލްފް ކުޅޭ ސެލެބްރިޓީން ދާ ހާއްސަ އިވެންޓެއްގައި ރާއްޖެ އިޝްތިހާރު ކުރި މިއީ ފުރަތަމަ ފަހަރު ކަމަށާާމި އިވެންޓު އޮތީ މި މަހުގެ 13 އިން 14 އިގެ ނިޔަލަށް ކަމަށެވެ.\nގޮލްފް ކުޅޭ ގިނަ ބައެއްގެ މެދުގައި މަގުބޫލު ކަލްޓިން މަނާ ރިސޯޓުގައި ކުރިއަށް ދިޔަ ކަލްޓިން މަނާ އެނުއަލް ސެލެބްރިޓީ ކަޕް 2019 ގައި އިނގިރޭސިވިލާތާއި ވޭލްސް އަދި ސްކޮޓްލޭންޑުގެ ޓީމުތައް ބައިވެރިވެ އެވެ. މި އިވެންޓުގައި ބައެއް މަޝްހޫރު މީހުން ވެސް ވަނީ ބައިވެރިވެފަ އެވެ.\nއޭގެ ތެރޭގައި ލަވަ ކިޔުންތެރިޔާ ބްރެއިން ނިކޮލަސްގެ އިތުރުން ބްލަޑީ ސަންޑޭ އާއި ދަ ހޮބިޓް ފަދަ ފިލްމުތައް ކުޅެފައިވާ ޖޭމްސް ނެސްބިޓް ހިމެނެ އެވެ. މީގެ އިތުރުން ޓީވީ ޕްރެޒެންޓަރު ޖެތިން ޖޯންސް އާއި ރަގަބީ ކުޅުންތެރިޔާ މައިކް ޓިންޑަލް ވެސް ބައިވެރިވެފައިވެ އެވެ.\nއެމްއެމްޕީއާރުސީން ބުނީ މި އިވެންޓު ކުރިއަށް ދިޔައިރު، ސެލެބްރިޓީންގެ މެދުގައި ގުރުއަތެއް ނަގައި ރާއްޖޭގައި ހިލޭ ޗުއްޓީ ހޭދަ ކޮށްލުމުގެ ފުރުސަތު ވެސް ދީފައިވާނެ ކަމަށެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި އިނގިރޭސިވިލާތުން މިއަހަރުގެ މިހާތަނަށް 57,647 މިީހުން ވަނީ ރާއްޖެ އައިސްފަ އެވެ.


SunOnline: April mahu3atoll akun green tax nulibey\nއައިޝަތު ފަރީޙާ 06 Jul 2020, 19:35\nމިއަހަރުގެ އޭޕްރީލް މަހު ރާއްޖޭގެ ތިން އަތޮޅަކުން ގްރީން ޓެކުހުގެ ގޮތުގައި އެއްވެސް ފައިސާއެއް ލިބިފައިނުވާ ކަމަށް ފިނޭންސް މިނިސްޓްރީގެ ތަފާސް ހިސާބުތައް ދައްކައިފިއެވެ.\nފިނޭންސް މިނިސްޓްރީ އިން އާންމުކޮށްފައިވާ އޭޕްރީލް މަހުގެ ގްރީން ޓެކްސް ރިޕޯޓު ދައްކާގޮތުން ހއ. އަތޮޅާއި، މ. އަދި ފ. އަތޮޅުން ގްރީން ޓެކުހުގެ ގޮތުގައި އެއްވެސް މިންވަރެއް ދައްކައިފައެެއް ނުވެއެވެ.\nގްރީން ޓެކުހުގެ ގޮތުގައި އޭޕްރީލް މަހު ލިބިފައިވަނީ 35.7 މިލިއަން ރުފިޔާއެވެ. މި މުއްދަތުގައި އެންމެ މޮޑު އަދަދެއް ގްރީން ޓެކުހުގެ ގޮތުގައި ދައްކާފައިވަނީ ކ. އަތޮޅުންނެވެ. ކ. އަތޮޅުން ޖުމްލަ 12.5 މިލިއަން ރުފިޔާ ގްރީން ޓެކުހުގެ ގޮތުގައި ދައްކާފައިވާއިރު އއ. އަތޮޅުން ވަނީ 4.6 މިލިއަން ރުފިޔާ ގްރީން ޓެކުހުގެ ގޮތުގައި ދައްކައިފައެވެ. ރ. އަތޮޅުން ވަނީ 2.3 މިލިއަން ރުފިޔާ ގްރީން ޓެކުހުގެ ގޮތުގައި ދައްކައިފައެވެ.\nކޮވިޑް19 އާ ގުޅިގެން ރާއްޖޭގެ އިގްތިސޯދަށްވެސް ދަނީ ނުރަނގަޅު އަސަރު ކުރަމުންނެވެ. ހާއްސަކޮށް ކޮވިޑާ ގުޅިގެން ރާއްޖޭގެ ބޯޑަރުތައް ބަންދުކޮށް ފަތުރުވެރިން އައުން ހުއްޓާލާފައިވާއިރު، ފަތުރުވެރިކަމުގެ ދާއިރާ އިން ލިބޭ އާމްދަނީ ވަނީ ދަށަށް ގޮސްފައެވެ. ގްރީން ޓެކުހަކީވެސް ފަތުރުވެރިކަމުގެ ދާއިރާއިން ނަގާ ޓެކުހެކެވެ.\nމާޗު 27 ގައި ރާއްޖޭގެ ބޯޑަރުތައް ބަންދުކުރި އިރު ސަރުކާރުން ނިންމާފައިވަނީ މިމަހުގެ 15 އިން ފެށިގެން ބޯޑަރު އަލުން ހުޅުވާލާ ފަތުރުވެރިންނަށް މަރުހަބާ ކިޔުމަށެވެ.\nއޭޕްރީލް މަހުގެ ނިޔަލަށް ގްރީން ފަންޑުގައި 972.5 މިލިއަން ރުފިޔާ ހުރިކަމަށް ފިނޭންސްގެ ތަފާސް ހިސާބުތައް ދައްކައެވެ. އޭޕްރީލް މަހު އެފަންޑުން 7.8 މިލިއަން ރުފިޔާ ހޭދަކުރި އިރު ގްރީން ފަންޑުން ފައިސާ ހަރަދު ކުރަނީ ތިމާވެއްޓާ ގުޅުންހުރި ކަންތައްތަކަށާއި ދެމެހެއްޓެނިވި ތަރައްގީގެ މަޝްރޫއުތަކަށެވެ. އެގޮތުން ފެނާއި ނަރުދަމާ ގާއިމް ކުރުމަށާއި ގޮނޑުދޮށް ހިމާޔަތްކުރުމުގެ މަޝްރޫއުތަކަށް އަދި ވޭސްޓް މެނޭޖުމެންޓުގެ މަޝްރޫއުތަކަށް އެ ފަންޑުން ހަރަދު ކުރެ އެވެ.


ސެވިއްޔާ އަތުން ބާސާ މޮޅުވީ 3-2 ގެ އެގްރިގޭޓް ނަތީޖާއަކުން\nފައިނަލުގައި ބާސާ ބައްދަލުކުރަން ޖެހޭނީ ލެވަންޓޭ ނުވަތަ ބިލްބާއޯއާ\n4 މާރޗް 2021 | ބުރާސްފަތި 04:27\nބާސާ އާއި ސެވިއްޔާ ބައްދަލުކުރި މެޗުގެ ތެރެއިން: މި މެޗުން ބާސާ މޮޅުވީ 3-0 ން\nސްޕެނިޝް ކަޕުގެ ސެމީ ފައިނަލުގައި އެގްރިގޭޓް ނަތީޖާއިން ސެވިއްޔާ ބަލިކުރުމަށްފަހު، މުބާރާތުގެ ފައިނަލަށް ބާސެލޯނާ ދަތުރުކޮށްފިއެވެ.\nސެމީގެ ފުރަތަމަ ލެގުގައި މިދިޔަ ފެބްރުއަރީ މަހު ސެވިއްޔާއިން ވަނީ އަމިއްލަ ދަނޑުގައި 2-0 ގެ ނަތީޖާއަކުން ބާސާ ބަލިކޮށްފައެވެ. އެކަމަކު ބުދަ ދުވަހުގެރޭ ކުޅުނު ދެވަނަ ލެގުގެ މެޗުން ބާސާ ވަނީ އަމިއްލަ ދަނޑުގައި 3-0 ގެ ނަތީޖާއަކުން ސެވިއްޔާ ބަލިކޮށް، 3-2 ގެ އެގްރިގޭޓް ނަތީޖާއަކުން ކުރިހޯދާފައެވެ.\nބާސާގެ ދަނޑުގައި ބުދަ ދުވަހުގެރޭ ކުޅުނު މެޗުގައި އެ ޓީމުން މޮޅު ކުޅުމެއް ދެއްކިއިރު، މެޗުގެ ވަރަށް ކުރީކޮޅު ބާސާއިން ވަނީ ލީޑު ނަގާފައެވެ. އެގޮތުން މެޗު ފަށައިގެން 12 ވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ އޮސްމާނޭ ޑެމްބެލޭއެވެ. އޭގެ ފަހުން މެޗުގެ 73 ވަނަ މިނެޓުގައި ނަތީޖާ އެއްވަރުކުރުމަށް ސެވިއްޔާއަށް ޕެނަލްޓީއެއް ލިބުނު ނަމަވެސް، އެ ޓީމުގެ ލޫކަސް އޮކަމްޕޯސް ފޮނުވާލި ޕެނަލްޓީ ބާސާގެ ގޯލްކީޕަރު މާކް-އަންދްރޭ ޓާ ސްޓޭގެން ވަނީ މަތަކޮށްފައެވެ.\nއަދި މި މެޗު ނިމެން ގާތްވެފައި ވަނިކޮށް ސެވިއްޔާއަށް މައްސަލަތަކެއް ކުރިމަތިވީ އިތުރު ވަގުތުގައި އެ ޓީމުގެ ފެނާންޑޯއަށް ދެވަނަ ރީނދޫ ކާޑާއެކު ރަތް ކާޑެއް ދެއްކުމާ ގުޅިގެންނެވެ. އެއާއެކު އިތުރު ވަގުތުގެ ފަހު މިނެޓުގައި އެންޓޮއިން ގްރީޒްމަން ހުރަސްކޮށްދިން ބޯޅައަކުން ޖެރާޑް ޕީކޭ ވަނީ ލަނޑެއް ޖަހައި، ބާސާ މި މެޗުން ސަލާމަތްކޮށްދީފައެވެ.\nމި މެޗުގެ ފުރިހަމަ ވަގުތު ހަމަވިއިރު އެގްރިގޭޓުން ދެ ޓީމު އެއްވަރުވެފައި އޮތުމުން، ނަތީޖާ ނެރުމަށް އިތުރު ވަގުތުގެ ދެ ހާފު ކުޅުނުއިރު، ފުރަތަމަ ހާފުގައި ބާސާއިން ވަނީ ލީޑު ނަގާފައެވެ. އެގޮތުން ޖޯޑީ އަލްބާ ތަނަވަސްކޮށްދިން ފުރުސަތަކުން މި ލަނޑު އެ ޓީމަށް ކާމިޔާބުކޮށްދިނީ މާޓިން ބްރެތުވެއިޓެވެ.\nމި މޮޅާއެކު މުބާރާތުގެ ފައިނަލަށް ބާސާ ދަތުރުކުރިއިރު، ފައިނަލުގައި ބާސާ ބައްދަލުކުރަން ޖެހޭނީ ލެވަންޓޭ ނުވަތަ އެތުލެޓިކް ބިލްބާއޯއާއެވެ. ލެވަންޓޭ އާއި ބިލްބާއޯ ބައްދަލުކުރާ ސެމީގެ ދެވަނަ ލެގު ބުރާސްފަތި ދުވަހުގެރޭ ކުޅޭއިރު، އެ ދެ ޓީމު ބައްދަލުކުރި ސެމީގެ ފުރަތަމަ ލެގު ނިމުނީ 1-1 ގެ ނަތީޖާއަކުން އެއްވަރުވެގެންނެވެ.\nސްޕެނިޝް ކަޕް ބާސެލޯނާ\nޕޯޓޯ ކަޓުވާލުމަށްފަހު ޗެލްސީ ސެމީއަށް\nޗެމްޕިއަން ބަޔާން ކަޓުވާލުމަށްފަހު ޕީއެސްޖީ ސެމީއަށް\nއަބަހާނީ އާއި އީގަލްސްގެ މެޗު ނޭޕާލުގައި ކުޅެން ނިންމައިފި\nއަލަށް ޕޮޒިޓިވްވީ މީހުންގެ އަދަދު ބޮޑުތަނުން ދަށަށް


Emme molhu economics teacher Zem - part 25\nއަޙްމަދު ޒަކީ | 28 މެއި 2020\nޖެހިގެން އައި ހަފުތާގެ އާދީއްތަ ދުވަހުގެ ހެނދުނުގެ ވަގުތެވެ. އޮފީހަށް ދިއުމަށްޓަކައި ބައިސްކަލު ހޯދާހޯދާ ނުފެނުނެވެ. އެހެންނަމަވެސް އެއްވެސް މީހަކަށް ދުއްވާކަށް ވެސް ނުދޭކަން ޔަޤީނެވެ. އަދި ގޭގެ ބޭރުފެންޑާއަށް ބައިސްކަލު ވެއްދިކަން ވެސް ޔަޤީނެވެ. މިވީ ގޮތެއް ނޭނގުނެވެ. އޮފީހަށް ގަޑިޖެހިދާނެތީ ހިނގާފައި ދިޔައިމެވެ. ކުއްލިއަކަށް ލިބުނީ ވަރަށް ވެސް ހިތާމަވެރި ޚަބަރެކެވެ. އަހުރެންގެ ރީތި ބައިސްކަލު މޫދުންނަގާފައި ގޮނޑުދޮށުގައި އޮތްކަމަށާއި، ބައިސްކަލު އޮތީ ބޭނުންވެސް ނުކުރެވޭ ވަރަށް ހަލާކުކޮށްލާފައި ކަމަށެވެ. އަދި ހަމައެވަގުތު އަތިރިމައްޗަށް ދިޔައިމެވެ. ހާދަހާދެރައެވެ. ބައިސްކަލު އޮތީ ފަތްޖަހާލާފައެވެ. އެފަދަކަމެއް ކުރަންޖެހޭ ފަދަ ކަމެއް އަހުރެން ނުކުރަމެވެ. ތަނަކަށް ވެސް އަހުރެން ނުދަމެވެ. ދެން އަޅެމިވީ ކިހިނެތްބާއޭ ހިތަށް އެރިއެވެ. އެވަގުތު ކާފަ އެދެއްކެވި ވާހަކަތައް ހަނދާނަށް އަތުވެއްޖެއެވެ. ހަމަ އެއްވެސް ކަމަކާއިނުލާ ވެސް ނަފުރަތުކުރާ މީހުން އުޅެދާނެތާއެވެ. އަދި ކޮންމެ ކާމިޔާބަކަށް ހަސަދަވެރިވާނެ ބަޔަކުވެސް ތިބެނީތާއެވެ. ދުއްވަން ގެންގުޅުނު ބައިސްކަލު ވެސް ހަސަދައިގެ އޮޔެވަރުގައި ޣަރަޤުވެދިޔައީއެވެ. ދެރަކަމުގެ ކޮޅެއްވެސް ނެތެވެ. މިޙާދިސާއާއި ގުޅިގެން އޮފީހުން ތަޙުޤީޤެއް ކުރުމަށް ބޭނުންވޭތޯ ސުވާލުކުރިއެވެ. އެހެނަސް އަހުރެން އެފަދަކަމެއް ބޭނުން ނުވާކަމަށް ދެންނެވީމެވެ. ކޮން ތަޙުޤީޤެއްތޯ ކުރެވޭނީ ހިތަށް އެރިއެވެ. މިފަދަ ކަމަކަށް ޝައްކުކުރެވޭ މީހަކުވެސް ނެތެވެ. އެމީހަކު ކުރިކަމެއް އެމީހަކަށޭ ހިތާފަ މައްސަލަ ދޫކޮށްލީ ކޮންމެވެސް ދުވަހަކުން އެކަންވެސް ފަޅާއަރާނެކަމަށް ބަލާފައެވެ. އެއީ ކާފަ ވެސް އިރުޝާދުދެއްވި ގޮތެވެ. އެހެނަސް ޚިޔާލުތައް ހިތުތެރޭގައި ގިނަވެއްޖެއެވެ. އަދި ރަށުގައި ހުރުންވެސް ފޫހިކަމަކަށް ވެއްޖެކަހަލައެވެ. މީހަކާއި މެދު ރުޅިވެރިކަމެއް އޮތަސް މުދަލަށް ގެއްލުން ކުރުމަކީ ހާދަ ނާތަހުޒީބު ޢަމަލެކެވެ. ހަސަދަވެރިކަމުގެ ނުބައިކަމާއެވެ.\nމިހާރު ދެން އޮފީހުން އަވަދިވެގެން ދުވަސްކުރުކޮށްލަން ދުއްވާލާނެ ބައިސްކަލެއް ވެސް ނެތެވެ. އެހެންކަމުން ދުވާލުގެ ވަގުތުތައް ދިގުވެ ފޫހިވާން ފަށައިފިއެވެ. އެގޮތުން ފޫހިފިލުވުމަށާއި، ވަގުތުކުރުކުރުމަށް ކުރެވިދާނެކަންކަމާއި މެދު ފިކުރުކުރަން ފެށިއްޖެއެވެ. އަދި ދަނޑުވެރިކަން ކުރުމަކީ ރަގަޅު ކަމެއްގެ ގޮތުގައި ފާހަގަކުރެވިއްޖެއެވެ. އެހެންކަމުން ބައްޕަގެ ދަނޑުންބައެއް ދިނުމަށް އެދުނީމެވެ. އަދި ކޮންމެ ދުވަހަކު އޮފީސް ނިންމާފައި ދަނީ ދަނޑު ތައްޔާރުކުރުމަށެވެ. ދަނޑު ވަށައިގެން ކޯރުކޮނުމާއި، ފެންބޮޑު ސަރަޙައްދުތަކަށް ވެއްޔާއި ހިކިފަތް އަޅާ ރަގަޅަށް ތައްޔާރުކޮށްފީމެވެ. މީހުންގެ ގާތުގައި އާދޭސްކޮށްގެން މުޑުވަށް ހޯދާ ފަތްކޭލާއި އަނބުފަދަ މޭވާތައް މުޑުވަށް ކުރީމެވެ.\nދުވަހަކީ އަކީކޯގެ ޚަބަރެއް ލިބުންދުވަހެކެވެ. އަހުރެން ރަށަށް އައުމުގެ ކުރިން ސިޓީއެއް ލިޔެ ސޭޓުބެއާއި ޙަވާލުކުރީމެވެ. އެސިޓީގައި ހުރިހާ ވާހަކައެއް ވެސް ވަރަށް ތަފުޞީލުކޮށް އެއްވެސް އޮޅުމެއް ނާރާނެ މިންވަރަށް ކިޔައިދިނީމެވެ. އަދި ގޮތެއް ނިންމުމުގެ ފުރިހަމަ އިޚުތިޔާރު ފަރިކަމަނާއަށް ދިނީމެވެ. އަހުރެން ލޯބިވާ ހިތުލީކުއްޖަކު ހުރިކަމަށާއި، ފަރިކަމަނާ ދެރަވާނެވަރު ހިތަށް އަރާފައި ބުނަންނުކެރި ފަސްޖެހެވުނީތީ މަޢާފަށް އެދޭކަމަށެވެ. އަހުރެން ފަސް އަހަރުދުވަހުގެ އިންތިޒާރެއް ކުރިކަމަށާއި، އަދި ހިތުލީކުއްޖާ ވެސް އެންމެފަހުން އާނބަސް ދީފިކަމަށެވެ. އެހެންނަމަވެސް އަކީކޯއަކީ އަހުރެންނަށް ވަރަށް ކަމުދާ މީހެއްކަމަށާއި، ފަރިކަމަނާ ވީލޮއެއްބަށް އަބަދުވެސް އިޙުތިރާމް ކުރާނެކަމަށާއި، މިހާތަނަށް ވެދިން އެހީއާއި މަދަދަށް ފަށްފަށުން ޝުކުރުވެރިވާ ކަމަށެވެ. އަކީކޯ ދެރަވާނެކަމެއް ދުވަހަކު ވެސް ކުރަން ބޭނުން ނުވާކަމަށާއި، އެކަމުގައި ވާންޖެހުނު ކޮންމެ ޤުރުބާނީއެއް ވެސް އަދިވެސް ވާނެކަމަށެވެ. އެއީ އަހުރެންނާއި އެކު ޒަވާޖީޙަޔާތެއް ފެށުންކަމުގައި ވިޔަސް އިސްތިސްނާވުމެއް ނެތް ކަމަށެވެ. އެގޮތުން މާދަމާ ކައިވެނި ކުރަން ހުށަހެޅިއަސް އެކަންވެސް ކުރަން ތައްޔާރަށް ހުރިކަމަށެވެ. އެހެންނަމަވެސް އަހުރެންނަށް ހިތުލީކުއްޖާ ދޫކޮށްނުލެވޭނެ ކަމަށާއި، އެޙާލަތުގައި ދެމީހުންނާއި އެކު ދިރިއުޅުމަށް ތައްޔާރަށް ހުރިކަމަށެވެ. އަހުރެންގެ އަބަދުގެ ދުޢާއަކީ އަކީކޯއަށް އުފާވެރިކަމާއި، ކާމިޔާބާއި ކުރިއެރުންތައް މިންވަރުކުރެއްވުމެވެ. އަދި ދުވަހަކު ވެސް އަކީކޯއަށް ދެރަގޮތެއް ވުމަކަށް ނޭދޭނެކަމަށާއި، އުމުރުދުވަހަށް ބެހެއްޓި ހިސާބެއްގައި ހުންނާނެކަމަށެވެ.\nއަކީކޯގެ ފޯންކޯލަކީ އަޖައިބެއްފަދަ ކަމެކެވެ. މެލޭޝިޔާގައި ވެދިޔަހާކަމެއް އަލިފުން ޔާއަށް ހެމުން އުފަލުން ކިޔައިދިނެވެ. އެގޮތުން ދިޔަތަންތަނާއި، ކުރިހާމެކެވެ. ބައްދަލުކުރި މީހުންނާއި، ބައްދަލުކުރިހާ ތަނެކެވެ. އަދި ވީގޮތަކާއި ކުރިހާކަމެއް ވެސް ކިޔައިދިނީ ވަރަށް ވެސް ލޯބިންނެވެ. އަދި ގަތްހާ އެއްޗަކާއި އޭގެ އަގުތައް ވެސް ތަފުޞީލުކޮށް ކިޔައިދީފިއެވެ. އެގޮތުން އަހުރެންނަށް ރީތި ފަސް ޓީޝާޓާއި، ސޯޓަކާއި، ހަތަރު ޖީންސް ގެނައިކަމަށް ވެސް ބުންޏެވެ. އަދި އެވަރަކުން ވެސް ނުފުދުނެވެ. އިތުރު އެހެން ސަޕުރައިޒެއް ވެސް ގެނައިކަމަށާއި، ވަރަށް އަވަހަށް ޒެމް އާއި ބައްދަލުކުރާނެ ކަމަށެވެ. އެހިނދު އަހުރެންގެ ހިތް ގަނޑުފެންކޮޅެއް ފަދައިން ވިރިގެންދިޔަ ކަހަލައެވެ. މިއީ ލޯބީގެ މުޅިންއެހެން ދަރަޖައެކޭ ހިތަށް އެރިއެވެ. އަހުރެން ލިޔުނު ސިޓީގައި ހުރިވާހަކަތަކަކީ އަކީކޯއަށް މުހިންމު އެއްޗަކަށް ނުވާކަހަލައެވެ. އެހެނީ އެސިޓީ އާއި ގުޅޭ އެއްވެސް ވާހަކައެއް އޮޅިގެންވެސް ނުބުނެއެވެ. އެހެންކަމުން އަހުރެންނަށް ވެސް އަހާލާކަށެއް ނުކެރުނެވެ. އެހެންނަމަވެސް ސިޓީ ދިންކަން ޔަޤީންކުރީމެވެ. ސޭޓުބެ އަކީ ވަރަށް ވެސް އަމާނާތްތެރި މީހެކެވެ. އެހެންކަމުން އަކީކޯ ހަމަ މާލެ އައުމާއި އެކު ސިޓީ ޙަވާލުކުރިކަމަށާއި، ވަރަށް އުފަލުން ޤަބޫލުކުރިކަމަށާއި، އަދި ޒެމްއަށް ތަޢުރީފުކުރިކަމަށެވެ. ކުއްލިއަކަށް ފުރަންޖެހުމުން ވެސް ސިޓީއެއް ލިޔެ ޙަވާލުކުރުމަކީ ރީތި މިސާލެއްކަމަށް ބުންޏެވެ. ޒެމް އަކީ ނަމޫނާއެއްކަމާއި އަހަރެންފަދަ ދެވަނަމީހަކު ނުލިބޭނެކަމަށް ވެސް ބުނިކަަމަށްވެއެވެ. އެހެންކަމުން އެއްވެސް ޝައްކެއް ނެތްގޮތުގައި އެސިޓީ ވަނީ އަކީކޯއަށް ލިބިފައެވެ. ވީމާ ފަރިކަމަނާއަކީ ހަމަ ޖަވާހިރެކެވެ.\nއަހުރެންގެ ހިތަށް ބޮޑު ހިތްހަމަޖެހުމެއް ލިބިއްޖެއެވެ. ބައިސްކަލު ހަލާކުކޮށްލުމާއި ގުޅިގެން ލިބުނުހާ ހިތްދަތިކަމެއް މާޒީވެއްޖެ ކަހަލައެވެ. އަހުރެންގެ ވަށައިގެންވާހާ އެއްޗެއްގެ ކުލަ ވެސް ބަދަލުވެއްޖެއެވެ. އޮފީސްތެރެއާއި ބޭރު ވެސް ބަދަލުވެއްޖެއެވެ. ގިނަބަޔަކު ކޮމްޕިއުޓަރުން އެއްޗެހި ލިޔުމަށާއި، ޕުރިންޓުކުރުމަށް ޝައުޤުވެރި ވެއްޖެއެވެ. އަދި އެކަމުގައި އެކަކަށްވުރެ އަނެކަކު ކުރިއަރާ ދިއުމުގެ ވާދަވެރިކަން އުފެދިއްޖެއެވެ. އަހުރެންގެ ބޭނުން ވެސް ދުވަހަކަށްވުރެ ދުވަހެއް ބޮޑު ވެއްޖެއެވެ. އެގޮތުން ފައިސާއާއި ބެހޭ ސެކްޝަން ހިންގާ އިސްވެރިޔަކަށް ވެސް ހަމަޖައްސަވައިފިއެވެ. އެގޮތުން މަސްޢޫލިއްޔަތުތައް އިތުރުކޮށް އަތޮޅުވެރިޔާ އާއި އެކު ކުރެވޭދަތުރުތަކުގައި ބައިވެރިވުމުގެ ފުރުޞަތުތައް ލިބެން ފަށައިފިއެވެ. މިއީ ވަރަށް މަދު މުވައްޒަފަކަށް ނޫނީ އޭރު ލިބޭ ފުރުޞަތެއް ނޫނެވެ. އެގޮތުން ވަރަށް ގިނަ ރަށްރަށަށް ގޮސް އޮފީސްތައް ބެލުމާއި، މައްސަލަތައް ފާހަގަކުރުމާއި، ލަފާތައް ދިނުމުގެ ބާރުލިބި، ގިނަބައެއް ފަރިތަވެއްޖެއެވެ. މަސްދަތުރުތަކާއި، ޕިކުނިކު ދަތުރުތަކާއި، ތަޖުރިބާހޯދުމުގެ ދަތުރުތައް ވެސް ލިބިއްޖެއެވެ. އަތޮޅުގެ ހުރިހާ ރަށަކަށް ދަތުރުކުމާއި، އަތޮޅުގެ ވެރިރަށުގައި ރަސްމީ ގަނޑުވަރުކޮޅުގައި ހުރުމާއި، ފަރިއްކޮޅުގައި ބައިވެރިވުމުގެ ފުރުޞަތު ވެސް ލިބެން ފަށައިފިއެވެ. އަހުރެންގެ މަސައްކަތްތައް ގިނަވެ ހުސްވަގުތެއް ލިބުން ދަތިވާން ފަށައިފިއެވެ. މާޔޫސްވުމާއި، ފޫހިވުމާއި ނާއުންމީދުވުން ނިމިއްޖެއެވެ. އަނެއްކާ ވެސް އުސްގަނޑެއް އަތުވެއްޖެ ކަހަލައެވެ. އުންމީދީ ދުވަސްތަކެއް ފެށި، ކުރިމަގެއް ބިނާކުރުމުގެ ހުވަފެންތައް ދެކެންފެށިއްޖެއެވެ. އެގޮތުން ވަޒީފާގެ ކުރިއެރުންތަކާއި، މުސާރައިގެ ކުރިއެރުންތަކާއި، އެހެނިހެން އިނާޔަތްތައް ވެސް ލިބުމަށް އުންމީދު ކުރެވެން ފަށައިފިއެވެ. އަހުރެންގެ މުޅި ދިރިއުޅުން ބަދަލުކޮށްލި ކަހަލައެވެ. އާއެކެވެ. ދިރިއުޅުކަމީ ތޮށަލިދުޅަހެން ދައުރުވާ އެއްޗެކެވެ. (ނުނިމޭ...)


New Radiant Ah FIFA Ge Varugadha Inzaareh\nނިއު ރޭޑިއަންޓުގެ ކުޅުންތެރިންނަށް ކްލަބުގެ ކުރީގެ ކޯޗު ބެނާޑޯ ޓަވަރެސް ފޮޓޯ:-- މުހައްމަދު އަފްރާހު\n12 ސެޕްޓެމްބަރ 2019 1 ކޮމެންޓް\nނިއު ރޭޑިއަންޓަށް ފީފާގެ ވަރުގަދަ އިންޒާރެއް\nނިއު ރޭޑިއަންޓް ސްޕޯޓްސް ކްލަބަކަށް ފިޔަވަޅު އަޅަން ޖެހިދާނެ ކަމުގެ އިންޒާރު ދުނިޔޭގެ ފުޓްބޯޅައިގެ މައި އިދާރާ، ފީފާއިން ދީފި އެވެ.\nފީފާއިން ނިއު ރޭޑިއަންޓަށް އިންޒާރުދީފައިވަނީ އެކްލަބުގެ ކުރީގެ ކޯޗު ބާނާޑޯ ޓަވަރެސްގެ މުސާރައިގެ މައްސަލައިގައެވެ. މި މައްސަލާގައި މިދިޔަ އަހަރުގެ އޮގަސްޓް މަހުގެ ފަހު ކޮޅު ޕްލެއާސް ސްޓެޓަސް ކޮމިޓީން ވަނީ ޓަވަރެސްގެ މުސާރައިގެ ގޮތުގައި 4،000 ޑޮލަރުގެ އިތުރުން ޖޫރިމަނާގެ ގޮތުގައި އޭނާއަށް 20،000 ޑޮލަރުގެ އަދަދެއް ދިނުމަށް ނިއު ރޭޑިއަންޓަށް އަނގާފައެވެ. އަދި ހަމަ އެހެންމެ ޖޫރިނަމާގެ ގޮތުގައި ފީފާއަށް ވެސް 8000 ޑޮލަރު ދައްކަން ޖެހޭނެ ކަމަށް އެފަހަރު ފީފާއިން ވަނީ އެކްލަބަށް އަނގާފައެވެ.\nއެކްލަބުން އެ ފައިސާ ނުދެއްކުމާ ގުޅިގެން ފީފާގެ ޑިސިޕްލިސަނަރީ ކޮމިޓީގެ ޑިޕިއުޓީ ޗެއާމަން، އަލެޖަންޑްރޯ ޕިއޭރާ ސޮއިކޮށް ފޮނުވި ނިންމުމުގައިވާ ގޮތުން ނިއު ރޭޑިއަންޓުން 30 ދުވަހުގެ ތެރޭގައި ފައިސާ ނުދައްކައިފި ނަމަ އިތުރު އިންޒާރަކާ ނުލާ އެކްލަބާމެދު ފިޔަވަޅު އާޅެނެ އެވެ. ފީފާގެ ޑިސިޕްލިނަރީ ކޮމިީޓިން ނިއު ރޭޑިއަންޓަށް އަންގާފައިވަނީ 22 އޮގަސްޓް 2019 ވަނަ ދުވަހު ނިންމި ނިންމުމާ އެއްގޮތަށް 24،000 ޑޮލަރު ޓަވަރެސް އަށް ދިނުމަށެވެ. މީގެ އިތުރުން ފީފާއަށް ދައްކަން ޖޫރިމަނާގެ ގޮތުގައި 13،000 ޑޮލަރު ދެއްކުމަށެވެ.\nމި މައްސަލާގައި ނިއު ރޭޑިއަންޓަށް ދީފައިވަނީ 30 ދުވަހުގެ މުއްދަތަކެވެ. މި މުއްދަތު އަންނަ އޮކްޓޯބަރ މަހުގެ4ވަނަ ދުވަހަށް ހަމަވާއިރު މި މުއްދަތުގެ ތެރޭގައި ފީފާއިން އަނގާފައިވާ ގޮތަށް ފައިސާ ނުދައްކައިފި ނަމަ އެކްލަބާ މެދު ފިޔަވަޅު އެޅުމަށް ފީފާއިން ވަނީ ނިންމާފައެވެ. ފީފާއިން ވަނީ ނިންމުމާ ހިލާފުވެއްޖަ ނަމަ އިތުރު އިންޒާރަކާ ނުލާ އެކްލަބު ޓްރާންސްފާ ބޭން ކުރަން ނިންމާފައެވެ. ޓްރާންސްފާ ބޭންގެ ސަބަބުން އެކްލަބަށް ރާއްޖޭ އާއި ރާއްޖެއިން ބޭރުގެ ޓްރާންސްފާ ބާޒާރުގައި އެއްވެސް މުއާމަލާތެއް ނުހިންގޭނެ އެވެ. އަދި ކްލަބަށް އެއްވެސް ކުޅުންތެރިއަކު ރަޖިސްޓްރީ ވެސް ނުކުރެވޭނެ އެވެ. ފީފާގެ ނިންމުމުގައިވާ ގޮތުން އެކްލަބުން ނިންމުމާ އެއްގޮތަށް ފައިސާ ޖަމާކޮށް، އެކަން ފީފާއަށް އެނގުމާ ހަމައަށް މި ޓްރާންސްފާ ބޭން ކުރިއަށް ދާނެ އެވެ.\nމި މައްސަލާގައި ފީފާއިން ދިވެހި ރާއްޖޭގެ ފުޓްބޯޅަ އެސޯސިއޭޝަން (އެފް.އޭ.އެމް) އަށް ފޮނުވި ރިޕޯޓުގައި ފީފާއިން ވަނީ4އޮކްޓޯބަރުގެ ނިޔަލަށް ނިއު ރޭޑިއަންޓުން ފައިސާ ނުދައްކައިފި ނަމަ ގައުމީ ފެންވަރުގައި ކްލަބާ މެދު ފިޔަވަޅު އެޅުމަށް އެފްއޭއެމަށް އަނގާފައެވެ. އެފަދަ ހާލަތެއްގައި ފީފާގެ ނިންމުމާ އެއްގޮތަށް ދިވެހި ރާއްޖޭގައި، ނިއު ޓްރާންސްފާ ބޭންކޮށް އެކަމުގެ ހެކި ހުށަހެޅުމަށް ފީފާއިން ވަނީ އެފްއޭއެމަށް އަނގާފައެވެ. މި މައްސަލާގައި ފީފާގެ ނިންމުމާ ހިލާފުވެއްޖެ ނަމަ އެފްއޭއެމާ މެދުވެސް ފިޔަވަޅު އަޅަން ޖެހިދާނެ ކަމަށް ފީފާއިން އިންޒާރު ދީފައިވެއެވެ. ފިޔަވަޅެއްގެ ގޮތުން މެމްބަރު ކަމުން ވަކި ކުރަން ޖެހިދާނެ ކަމަށް ވެސް ބުނެފައިވެއެވެ.\nނިއުރޭޑިއަންޓް ކުޅިވަރު އެފްއޭއެމް ފީފާ ފުޓްބޯޅަ\nފިޔަވަޅު އަޅާބަލަ ކަލޭމެން.ތިބެބަލަ އަޅައިގެން.\nސޯޝަލް މީޑިއާއަށް ދޫކޮށްލި ޕޯސްޓަކުން ޕާޔަލް އަށް ދުވަހަށް ޖަލަށް!\n37 މިނެޓު ކުރިން\nއަދުރޭގެ ފްލެޓްތަކުގެ މައްސަލަ އަދިވެސް ރިވިއު ކުރަނީ\n"މަދު އަހަރުތަކެއްގެ ތެރޭގައި ކަންބޮޑުވާން ޖެހޭ މިންވަރަށް ރާއްޖެ ބަދަލުވެއްޖެ"\nރިސޯޓާ ކައިރި ރަށްރަށުން ވަޒީފާ ދެނީ\nސީރިޔާއަށް ދިޔަ މީހުންގެ އަދަދު 173 އަށް އަރާ: ޕޮލިސް ކޮމިޝަނަރު


Taimur ge Nanny ge musaara engeytha ?\nއަންހެނަކު ޖަލަށް މަސްތުވާތަކެތި އެތެރެ ކުރަން އުޅެފި\nބަސް ޑްރައިވަރުގެ ލައިސަންސްހިފަހައްޓައިފި\nހައްގު މިންވަރު ހޯދަން ކޯޓަށްދާ އަންހެނުންނަށް ދިޔާނާ ހިލޭ ވަކާލާތު ކޮށްދެނީ\nދުނިޔޭގެ ހުރިހާ ގައުމަކުން ގޮވާލިނަމަވެސް އެމެރިކާއާއެކު އީރާނުން އެއްވެސް މަޝްވަރާއަކަށް ނުދާނެ- ރޫހާނީ\nމި އަހަރުގެ ފުރަތަމަ ކްއާޓަރުގައި ގްރީން ޓެކުހުގެ އާމްދަނީ ހަ އިންސައްތަ ދަށް - މީރާ\nނިމުނު ހަފްތާގައި 814 ވެހިކަލުގައި ސްޓިކާ ޖަހައިފި\nރާއްޖޭގެ ކްރިކެޓްގެ ހާލަތު ބެލުމަށް އިންޑިއާގެ ވަފުދެއް ރާއްޖެ އައުމަށް ހަމަޖެހިއްޖެ\nއާދިއްތަ , 19 މެއި 2019\nތައިމޫރުގެ ނެނީގެ މުސާރަ އެނގޭތަ ؟\nކަރީނާ ކަޕޫރުޚާން އާއި ސައިފް އަލީ ޚާން ގެ ދަރިފުޅު ތައިމޫރު އަލީ ޚާން އަކީ ބޮލީވުޑްގެ ތަރިންނަށް ވުރެންވެސް މީޑިއާގައި މަޝްހޫރު ކަން ހޯދަމުން އަންނަ ކުއްޖެކެވެ. ތައިމޫރު އުފަން ވުމާއެކު މުޅި މީޑިއާ ވަނީ ތުއްތު ތައިމޫރަށް ހުއްޓިފައެވެ. އެގޮތުން ތައިމޫރު ދާހައިތަނަކާއި އަޅާހެދުމުގެ ސްޓައިލް ވެސް ވަނީ މީޑިއާގެ ފަލަ ސުރުހީ ތަކަށް އަރާފައެވެ. ދުނިޔޭގެ މަޝްހޫރު ސެލެބްރިޓީންގެ ދަރީންނަށް ވުރެ ތައިމޫރުގެ މަޝްހޫރުކަން ބޮޑެވެ.\nއުމުރުން އެންމެ ދެއަހަރުގެ ތައިމޫރު ކޮންމެތަނަކަށް ދިޔަޔަސް އޭނަގެ ނެނީ ފެނެއެވެ. ނެނީ ތައިމޫރް އާއެއްކޮށް އަބަދު ފެންނާތީ އާއި އެހާބުރަކޮށް އުޅޭތީ އޭނަގެ މުސާރަ އަކީ ކިހާވަރެއްތޯ ބަލަން އަބަދުވެސް ތިބެނީ ބޭނުންވެފައެވެ. މިސުވާލާށް ދާދި ފަހުން ކަޕޫރް އާއިލާގެ ގާތްމީހަކު ވަނީ ޖަވާބުދީފައެވެ.\nވެބްސައިޓެއްގައި ލިޔެފައިވާ ރިޕޯޓެއްގައި ކަޕޫރުއާއިލާގެ ގާތް މީހަކު ބުނެފައިވަނީ، ތައިމޫރު ގެ ނެނީއަކީ ތައިމޫރު ކޮންމެ ތަނަކަށް ދިޔަޔަސްއެކީގައި ދަތުރުކޮށް އަދި ގިނަވަގުތު އެކުއްޖާ އާއެއްކޮށް ހެދަކުރާ މީހެއްކަމަށެވެ. އަދި ތައިމޫރު ދާންޖެހޭ ތަންތަނަށް ގެންދިޔުމަށް ނެނީއާއިވަނީ ޑްރައިވަރަކާއެކު ކާރެއްވެސް ހަވާލުކޮށްފައެވެ. މިހުރިހާ ކަމެއް ނެނީއަށް ވެސް ފުރިހަމަކޮށްދީފައި އޭނަގެ މުސާރައަކީ ކޮންމެމަހަކު 2-1.5 ލައްކަ އިންޑިއަން ރުޕީސް ކަމަށް އެ ރިޕޯރޓް ގައި ބުނެފައި ވެއެވެ.\nއެ ރިޕޯރޓްގައި ބުނެފައިވާގޮތުގައި ކަރީނާ ކަޕޫރު ތައިމުރު ގެ ނެނީ ހޯދާފައިވަނީ ވެސް މުމްބާއީގެ ހައި ޕްރޮފައިލް އޭޖެންސީ އަކުންނެވެ.\nބޮޑުމުސާރައެއް ލިބޭ ތައިމޫރު ގެ ނެނީއަށްވެސް މިހަރު ފޭނުންގެ ސަމާލުކަން ވަނީ ހުއްޓިފައެވެ.\nތައިމޫރު އަލީ ޚާން\nއަކްޝޭ ކުމާރަކީ ކާޖަލްގެ ކްރަޝްއެއް: ކަރަން ޖޯހަރް\nސާރާ އަލީހާން ފުލުހަށް ހާޒިރުވާން ޗިޓު ފޮނުވައިފި\nމިއީ ބޮލީވުޑް ތަރިންގެ ތެރެއިން ތިންފަހަރަށް ވުރެ ގިނައިން ކައިވެނި ކުރި ތަރިން\nވިކީ ކުޝާލް އުޅެނީ ކެޓްރީނާ އާއި ރައްޓެހިވެގެންތަ؟


09 ނޮވެންބަރ 2018\n1440 ވަނައަހަރުގެ ޤައުމީ ދުވަސް ފާހަގަ ކުރުމުގެ ގޮތުން ނިލަންދެއަތޮޅު އުތުރުބުރީ އަތޮޅުކައުންސިލްގެ އިދާރާގައި ދިދަ ނެގުމުގެ ރަސްމިއްޔާތު މިއަދު ހެނދުނު 6.00 ގައި ބާއްވައިފިއެވެ. މިރަސްމިއްޔާތުގައި ޤައުމީ ދިދަ ނަންގަވައި ދެއްވީ މިރަސްމިއްޔާތުގެ ޝަރަފުވެރި މެހުމާން ފ. އަތޮޅުކައުންސިލްގެ ނައިބުރައީސް އަލްފާޟިލް މަޙުމޫދު އަޙުމަދެވެ.\nމިރަސްމިއްޔާތު ފެށުމުގެ ގޮތުން ޤުރުއާންކިޔަވައި ދެއްވީ ފ.އަތޮޅު ކައުންސިލް އިދާރާގެ އިކޮނަމިކު ޑިވެލޮޕްމެންޓް އޮފިސަރ އަލްފާޟިލާ ޖަމީލާ އަޙުމަދެވެ. ރަސްމިއްޔާތު ތަޢާރަފުކޮށް، ރަސްމިއްޔާތަށް ވަޑައިގެންނެވި ބޭފުޅުންނަށް މަރުޙަބާ ދެންނެވީ ފ.އަތޮޅު ކައުންސިލް އިދާރާގެ އެޑުމިނިސްޓްރޭޓިވް އޮފިސަރ އަލްފާޟިލާ ޢާއިޝަތު ޔުމްނާއެވެ.\nޤައުމީ ދުވަހުގެދިދަ ނަންގަވައި ދެއްވުމުގެ ކުރިން ޤައުމީ ދުވަހާބެހޭ ގޮތުން ޝަރަފުވެރި މެހުމާން ފ.އަތޮޅު ކައުންސިލްގެ ނައިބުރައީސް އަލާފާޟިލް މަޙުމޫދު އަޙުމަދު ވާހަކަފުޅު ދެއްކެވިއެވެ. މަޙުމޫދު އަޙުމަދު ވާހަކަފުޅު ދައްކަވަމުން ރާއްޖޭގެ ޤައުމީ ދުވަހަކީ ދިވެހިންގެ ވަރަށް ފަޚުރުވެރި ދުވަހެއް ކަމަށާއި، ކޮންމެ ދިވެއްސެއްގެ އަމާޒަކަށް ވާންވާނީ މި ފަޚުވެރި ދުވަސް ބީވެގެން ދިޔަނުދިނުމަށް މަސައްކަތް ކުރުން ކަމަށާއި، އަޅުވެތި ކަމުގެ ހިތިރަހަ އަޅުގަނޑު މެންގެ ކާބަފައިން ދެކެފައިވާ ކަމަށެވެ.\nމިހާރަކަށްއައިސް ޤައުމިއްޔަތު ދިރުވައި އާލާކުރުމުގެ ރޫޙު ކުޑަވަމުންދާ ކަމަށް ފާހަގަ ކުރެވޭކަމަށް ވިދާޅުވެ ހުރިހާ ފަރާތްތަކުންވެސް ޤައުމިއްޔަތު ދިރުވައި އާލާކުރުމަށް މިހާރަށްވުރެ ބޮޑަށް މަސައްކަތްތައް ކުރުމަށާއި، ރީތީ އާދަކާދަ ތަކުގައި ހިފުމަށް ވިދާޅުވިއެވެ.\nމިރަސްމިއްޔާތުގައި ދާއިރާ ތަކުގެ ވެރިންނާއި މުވައްޒަފުން ބައިވެރިވިއެވެ. ރަސްމިއްޔާތު ނިންމީ ޤައުމީ ސަލާމުންނެވެ.


Manta Air ah ATR marukaa ge2boat ganefi\nމަންތާ އެއަރއަށް އޭޓީއާރު މަރުކާގެ ދެ ބޯޓު ގަނެފި\nރާއްޖޭގެ ޑޮމެސްޓިކް ދަތުރުތަކަށް ހާއްސަ ކޮށްގެން ވައިގެ މަގުން ދަތުރު ފަށަން ތައްޔާރުވެފައިވާ މަންތާ އެއަރ އިން އޭޓީއާރު 600-70 މަރުކާގެ ދެ މަތިންދާބޯޓު ގަނެފިއެވެ.\nދުނިޔޭގެ އޭވިއޭޝަނާ ބެހޭ ހަބަރުތައް ގެނެސްދޭ “އެޗްއެމްޖީ އެރޯސްޕޭސް”އިން ރިޕޯޓުކޮށްފައިވާ ގޮތުގައި، ފުރަތަމަ ބޯޓު މަންތާ އެއާއަށް ޑެލިވާކުރާނީ މި ފެށޭ ނޮވެމްބަރު މަހުގެ ތެރޭގައެވެ. އަދި ދެވަނަ ބޯޓު މި އަހަރު ނިމުމުގެ ކުރިން މަންތާ އެއާގެ ފްލީޓާ ގުޅޭނެއެވެ.\n“މަންތާ އެއަރ އިން އޭޓީއާރް މަރުކާގެ މަތިންދާ ބޯޓު ހޯދުމުން ދޭހަވަނީ ފަސިންޖަރުންނަށް އެންމެ ރަނގަޅު ހިދުމަށް ދިނުމަށް އަޅުގަނޑުމެން މަސައްކަތް ކުރާ މިންވަރު،” މަންތާ އެއާގެ ޗީފް އޮޕަރޭޓިން އޮފިސަރު އެޑްވާޑް އެލްސްފޯޑް އޭޓީއާރްގެ ވެބްސައިޓަށް ދެއްވި އިންޓަވިއެއްގައި ވިދާޅުވެފައިވެ އެވެ.\nމަންތާ އެއަރގެ ދަތުރުތައް ފެށުމަށް ހަމަޖެހިފައިވަނީ މާލޭގެ ވެލާނާ އިންޓަނޭޝަނަލް އެއާޕޯޓުން ރާއްޖޭގެ ޑޮމެސްޓިކް ތިން އެއާޕޯޓަކަށެވެ. އެއީ ދ. ކުޑަހުވަދޫގައި ހުންނަ ދާލު އެއަޕޯޓު، ބ. ދަރަވަންދޫ ޑޮމެސްޓިކް އެއާޕޯޓު އަދި ތ. ތިމަރަފުށީ އެއާޕޯޓެވެ.\nމަންތާ އެއަރ އަކީ ރާއްޖޭގެ ފުޅާ ދާއިރާއެއްގައި ފަތުރުވެރިކަމުގެ ވިޔަފާރިކުރާ، އަދި ގިނަ ރިސޯޓުތަކެއް ހިންގާ ޔުނިވާސަލް އެންޓަޕްރައިސެސްގެ ބައެއް ހިއްސާދާރުންނާއި، ދ. ކުޑަހުވަދޫގެ ދާލު އެއާޕޯޓު ތަރައްގީކޮށް ހިންގާ ރިއޯލޯ އިންވެސްޓްމެންޓް ގުޅިގެން އުފައްދާފައިވާ ކުންފުންޏެވެ.\nމަންތާ އެއަރގެ ދަތުރުތައް ފެށުމަށް ކުރިން ނިންމާފައިވަނީ މިހިނގާ އޮކްޓޯބަރ މަހުގެ ތެރޭގައެވެ.\nރާއްޖޭގައި މިވަގުތު އެތެރޭގެ އުދުހުމުގެ ޚިދުމަތް ދެނީ ސަރުކާރުގެ ވައިގެ ކުންފުނި، އައިލެންޑް އޭވިއޭޝަނާއި ވިލާ އެއަރ އެވެ.


ފިތުރު ޒަކާތް ބަލައިގަތުން އާދީއްތަ ދުވަހު ފަށަނީ\nމި އަހަރު ވެސް މާލޭގައާއި އަތޮޅުތެރޭގެ ރަށްތަކުގައި ފިތުރު ޒަކާތް ބަލައިގަތުމުގެ އިންތިޒާމްތައް ހަމަޖެހިފައިވާކަމަށާއި ފިތުރު ޒަކާތް ބަލައިގަންނަނީ އަންނަ އާދީއްތަ ދުވަހުކަމަށް އިސްލާމިކް މިނިސްޓްރީން ބުނެފިއެވެ.\nއިސްލާމިކް މިނިސްޓްރީން އިއްޔެ ކުރި އިއުލާނެއްގައި ބުނެފައިވަނީ، ރަމަޟާން މަހުގެ ފަސްވަނަ ދުވަހުން (އާދީއްތަ) ފެށިގެން ފިތުރު ޒަކާތް ބަލައިގަންނަން ފަށާނެކަމަށާއި ރަށްރަށުގައި ފިތުރު ޒަކާތް ބަލައިގަންނަނީ އެ ރަށެއްގެ ކައުންސިލް އިދާރާއިން ކަމަށެވެ.\nމާލޭގައި ފިތުރު ޒަކާތް ބަލައިގަންނާނީ އިސްލާމީ މަރުކަޒުންކަމަށާއި ރަމަޟާން މަހުގެ 29 ވަނަ ދުވަހުގެ (13 ޖޫން) ނިޔަލަށް މާލެއިން ފިތުރު ޒަކާތް ބަލައިގަންނާނެކަމަށް އިސްލާމިކް މިނިސްޓްރީން ބުނެފައިވެއެވެ.\nހުޅުމާލެއިން ފިތުރު ޒަކާތް ބަލައިގަންނަން ހަމަޖެހިފައިވަނީ ހުޅުމާލެ ކޮމިއުނިޓީ ސެންޓަރުންނެވެ. ވިލިމާލެއިން ބަލައިގަންނަން ހަމަޖެހިފައިވަނީ ހައުސިން މިނިސްޓްރީގެ ވިލިމާލެ ޔުނިޓުންނެވެ. ވިލިމާލެއާއި ހުޅުމާލެއިން ޒަކާތް ބަލައިގަންނާނީ ރަމަޟާން މަހުގެ 26 ވަނަ ދުވަހުގެ (10 ޖޫން) ނިޔަލަށެވެ.\nމާލެ، ހުޅުމާލެ، އަދި ވިލިމާލެއިން ވެސް ޒަކާތް ބަލައިގަންނާނީ ހެނދުނު 10:30 އިން މެންދުރުފަހު 13:00 ގެ ނިޔަލަށެވެ.\nއިސްލާމިކް މިނިސްޓްރީން ބުނެފައިވަނީ، އެސްއެމްއެސް މެދުވެރިކޮށް ދިރާގާއި އޫރިދޫއިން ވެސް ފިތުރު ޒަކާތް ބަލައިގަންނާނެކަމަށެވެ. އަދި އިސްލާމިކް ބޭންކާއި ބޭންކް އޮފް މޯލްޑިވްސް މެދުވެރިކޮށް ވެސް ފިތުރު ޒަކާތް ދެއްކޭނެ އިންތިޒާމްތައް ހަމަޖެހިފައިވާކަމަށެވެ.\nފިޠުރު ޒަކާތުގެ މިންވަރަކީ މީހަކަށް 2.4 ކިލޯ ހަނޑުލުގެ މިންވަރެވެ. ޒަކާތް ނެރެންވާނީ އެބަޔަކު އަހަރުތެރޭގައި އާންމުކޮށް ކައިއުޅުނު ހަނޑުލުގެ ބާވަތަކުން 2.4 ކިލޯ ހަނޑުލުގެ އަގަށްވާ މިންވަރެވެ.


Anhenehgge Lolun 14 Fani Nagaifi - Vaguthu\nއަންހެނެއްގެ ލޮލުން 14 ފަނި ނަގައިފި\nއެމެރިކާ އަށް ނިސްބަތްވާ އަންހެނެއްގެ ލޮލު ތެރެއިން ފަނިތަކެއް ނަގައިފިއެވެ.\nރިޕޯޓްތައް ބުނާގޮތުގައި، އެ އަންހެން މީހާއަކީ މިފަދަ މައްސަލައެއް މިހާތަނަށް ކުރިމަތިވި ފުރަތަމަ މީހާއެވެ. އޭނާގެ ވައަތްފަޅީގެ ލޮލުން 14 ފަނި ވަނީ ނަގާފައެވެ.\nއުމުރުން 26 އަހަރުގެ އަންހެން މީހާގެ ލޮލުން ފަނިތައް ނަގާފައި ވަނީ 2016 ވަނަ އަހަރުގެ އޮގަސްޓް މަސް ތެރޭގައެވެ. ނަަމަވެސް ސައިންސްވެރިން އެ ހަދިސާގެ ރިޕޯޓް އާންމު ކޮށްފައި ވަނީ މިިދިޔަ ހޯމަ ދުވަހުއެވެ.\nއަބޭ ބްކްލޭ ނަމަކަށް ކިޔާ އެ އަންހެން މީހާއަށް ޖެހިފައިވާ ބައްޔަކީ ތެލަޒިޔާ ގުލޯސާ ނަމަކަށް ކިޔާ ބައްޔެކެވެ. އެއީ ނޮދަން އެމެރިކާ އާއި ސަދަން ކެނެޑާ ހިސާބުގެ ސައިކުރާތަކުގެ ތެރެއިން ފެންނަ ފަނިތަކެއް ކަަމަށްވިޔަސް، އިންސާނެއްގެ ލޮލުން އެ ފަނިތައް ފުނުނު އެއީ ފުރަތަމަ ފަހަރެވެ.\nސައިންޓިސްވެރިން ހާމަކޮށްފައިވާގޮތުގައި، އެ ފަންޏަކީ އުދެހޭ މެހިތަކެއް ގޮތަަށް އުޅޭ އެއްޗެއް ކަމަށާއި، އޭތި ކަރުނަތައް ބޮއެ ލޮލުގެ ކަޅީގެ ތެރެ ފެންކަޅީކޮށްލާ ކަމަށެވެ.\nބްކްލޭއަކީ އޭނާ ދިރިއުޅޭ ހިސާބުގަނޑުގެ އެކި ސަރަހައްދުތަކުގައި އުޅޭ މީހެކެވެ. އޭނާގެ ލޮލުގައި ފަނިތަކެއް އުޅޭކަން އެނގުނީ މާބޮޑަށް ލޯ ހިރުވާތީ ޑޮކްޓަރަށް ދެއްކުމުންނެވެ. އޭނާ ޑޮކްޓަރަށް ދައްކައި ލޮލުން 14 ފަނިނެގިއިރު، އޭގެ ފަހުން އޭނާގެ ލޮލުން ފަނިތައް ފެނިފައެއް ނުވެއެވެ.\nއާއްމުކޮށް މި ބާވަތުގެ ފަނިތައް ޖަނަވާރުތަކުގެ ލޮލުން ފެންނަކަމަށް ވެއެވެ.\nމޮރޮކޯ އަންހެނަކަށް އެއްފަހަރާ އެއްމާބަނޑު ނުވަކުދިން ލިބިއްޖެ


vnews - Raajje othi viyafaarithakah hulhuvaalevifai: Raees\nރައީސް ސޯލިހް އިންޑިޔާއަށް މިހާރު ކުރައްވަމުންގެންދަވާ ފުރާމާނަ ދަތުރުފުޅުގެ ތެރެއިން--- ފޮޓޯ: ރައީސް އޮފީސް\nބޭރުގެ ވިޔަފާރިވެރިން ރާއްޖޭގައި އިންވެސްޓްކުރުމަށް ރާއްޖެއިން މަރުޙާބާކިޔާކަމަށާއި، ބޭރުގެ ވިޔަފާރިތަކަށް ރާއްޖެވަނީ ހުޅުވާލެވި، ތައްޔާރަށްކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް ވިދާޅުވެއްޖެއެވެ.\nރައީސް މިހެން ވިދާޅުވެފައިވަނީ އިންޑިޔާގެ ބޮޑުވަޒީރު ނަރެންދުރަ މޯދީގެ ދައުވަތަކަށް އިންޑިޔާއަށް މިހާރު ކުރައްވަމުންގެންދަވާ ފުރާމާނަ ދަތުރުފުޅުގައި އިންޑިޔާގެ ވިޔަފާރިވެރިންނާ ބައްދަލުކުރައްވައި ދެއްކެވި ވާހަކަފުޅުގައެވެ.\nމިބައްދަލުކުރެއްވުމުގައި ވާހަކަފުޅުދައްކަވަމުން ރައީސް ސޯލިހް ވަނީ ރާއްޖޭގައި މިހާރު ހުރި ވިޔަފާރީގެ ފުރުސަތުތަކާބެހޭ މައުލޫމާތު އިންޑިޔާގެ ވިޔަފާރިވެރިންނާ ހިއްސާކުރައްވާފައެވެ.\nރައީސުލްޖުމްހޫރިއްޔާ ވިދާޅުވިގޮތުގައި ފަންސަވީހަކަށް އަހަރު ކުރިން ކުރަން ފެށި ބުރަ މިންނެތް މަސައްކަތުން އިންޑިޔާއިން ކާމިޔާބުކަމާއެކީ ބިނާކޮށްފައިވާ މިނިވަން އިޤްތިޞާދަކީ ތަޢުރީފު ޙައްޤު މަސައްކަތެއްކަން ފާހަގަކުރެއްވިއެވެ. އަދި، މިއަދު ރާއްޖެއަކީ ވެސް ހަލުވިކަމާއެކު ތަރައްޤީ ވަމުން އަންނަ އިގްތިސާދެއްކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ ވިދާޅުވީ ބޭރުގެ ވިޔަފާރިވެރިން ރާއްޖޭގައި އިންވެސްޓްކުރުމުގައި ބޭނުންވާނެ ހުރިހާ ގާނޫނީ ރައްކާތެރިކަމެއް ފޯރުކޮށްދިނުމަށް ތައްޔާރަށް އޮތްކަމުގައެވެ.


Kudakudhinnah phone fadha gadget thah dhinumuge nurahkaa\nކުޑަކުދިންނަށް ފޯނު ފަދަ ގެޖެޓުތައް ދިނުމުގެ ނުރައްކާ\nމިޒަމާނުގައި އަހަރެމެންގެ ތެރެއިން އެއްވެސް މީހަކަށް ޓެކްނޮލޮޖީގެ ބޭނުން ނުހިފައެއް ނޫޅެވެ އެވެ. ނަމަވެސް މީގެ ގެއްލުން ވަރަށް ބޮޑުކަން އެންމެންނަށް ވެސް އެނގެ އެވެ. ޚާއްސަކޮށް ކުޑަކުދިންނަށެވެ. ކުޑަކުދިން އެކި ފާޑުގެ ގެޖެޓްތައް ގެންގުޅޭ މިންވަރަށް ބަލާއިރު މައިންބަފައިންގެ ހޭލުންތެރިކަން މިކަމާ މެދު ކުޑަކަން ފާހަގަކޮށްލަން ޖެހެ އެވެ. ބޮޑާ ނުހާކާ ރީތިކޮށް ތަނެއްގައި އިންނާނެކަން ޔަގީންވާތީ ބޮލަށް ފަސޭހައަށް ކުދިންނަށް ފޯނާއި ލެޕްޓޮޕް އަދި އައިޕެޑާއި ގޭމް ފަދަ ތަކެތި ދީފައި ކިތަންމެ އިރަކު ބައިތިއްބަން ވެސް ބައެއް މައިންބަފައިންނަށް އެހާ ބޮޑު ކަމަކަށް ނުވެ އެވެ. ނަމަވެސް މިއީ ސީރިއަސް މައްސަލައެކެވެ. ކުދިންގެ ސިއްހަތަށް އިންތިހާއަށް ގެއްލުން ހުރި ކަމެއް ވެސް މެއެވެ.\nފޯނާއި އައިޕެޑް ފަދަ ތަކެތި އަބަދު ބޭނުންކުރުމުގެ ސަބަބުން ކުދިންނަށް ލިބޭ ގެއްލުމުގެ ތެރެއިން ފަސްކަމެއް މި ލިޔުމުގައި ފާޙަގަކޮށްލަމެވެ. އެތަނުން ފުރަތަމަ ކަމަކީ ކުދިންނަށް ލިބޭ ކަންނެތް ކަމެވެ.\nއިންޓަނެޓުގެ ޒަރިއްޔާއިން އަހަރެމެން ބޭނުންވާ ކޮންމެ މައުލޫމާތެއް ބަސްބުނާހާ ހިނދުކޮޅެއްގެ ތެރޭގައި ލިބެ އެވެ. މިއީ ބުރަ މަސައްކަތް ނުކޮށް ފަރުޖެއްސޭ ސަބަބެކެވެ. ނަމަވެސް ކިޔަވާ ކުދިންނަށް މިއީ އެހާ ރަނގަޅު ކަމެއް ނޫނެވެ. މާ ބުރަ މަސައްކަތެއް ނުކޮށް އެއްޗެއް ދަސްކުރުމެއް ނެތި ހުރިހާ މައުލޫމާތެއް ވަގުތުން ލިބުމުން އެ ވަގުތަކަށް އެ މައުލޫމާތެއް ބޭނުންކޮށްލައިގެން ފަރުޖައްސާލާތީ ކުދިންގެ ކަންނެތްކަން މިކަމުން އިތުރުވެ އެވެ.\nއަބަދު ގެޖެޓް ބޭނުންކުރަން ލިބޭނަމަ ކުދިންނާ އެހެން މީހުންނާ އޮންނަ ގުޅުން ކުޑަވެ އެވެ. ޓެކްނޮލޮޖީ ނެތް ޒަމާނުގައި އަހަރެމެން މާ މަޖާކޮށް ސަކަރާތްޖަހާ އުޅެމު އެވެ. ނަމަވެސް މިޒަމާނުގައި މަޖާ ކުޅިވަރެއް ކުޅެލުމުގެ ބަދަލުގައި ކޮންމެ ކުއްޖަކުވެސް އިންނާނީ ފޯނުން ނުވަތަ ލެޕްޓޮޕުން ކޮންމެވެސް ގޭމެއް ކުޅެ ނުވަތަ ފިލްމެއް ބަލާށެވެ. އެހެންމީހަކު އޭނާ އާ ބައިވެރި ނުވެ އެކަނި އިންނަން ޖެހިއްޖެނަމަ ވަރަށް އުފާވާނެ އެވެ. ބޮޑެތި މީހުން ވެސް ހަމަ އެފަދަ އެވެ. ކޮންމެ މީހަކު ވެސް ފެންނައިރު އިންނާނީ ފޯނަށް ގެއްލިފަ އެވެ. އޭނާގެ ކައިރީގައި ތިބީ ކޮން ބައެއް ކަމެއް އެމީހުން ކުރަނީ ކީއްކަމެއް ވެސް ގިނަ މީހުންނަކަށް ނޭނގޭނެ އެވެ. މީހަކާ ވާހަކަ ދެއްކިޔަސް ދައްކާނީ މަޖްބޫރުން ކޮންމެހެން ބުނަން ޖެހޭ ވާހަކައެއް އެކަންޏެވެ.\nގެޖެޓް ގެންގުޅުމުގެ ސަބަބުން ކުދިންނަށް ކުރާ ނޭދެވޭ އަސަރުތަކުގެ ތެރޭގައި ރަނގަޅަށް ނުނިދޭ މައްސަލަ ފާހަގަ ކޮށްލަން ޖެހެ އެވެ. ސައިންސްވެރިންގެ ހޯދުންތަކުން ދައްކާ ގޮތުގައި ގެޖެޓްތަކުން ބޭރުވާ ރޭޑިއޭޝަނުން ނިދިއައުމުގެ އިހްސާސް ކުރެވޭލެއް ކުޑަވެ އެވެ. މާނައަކީ ފޯނުގައި ގިނަ ވަގުތު ހޭދަކުރާ ވަރަކަށް ނިދޭލެއް މަދުވުމެވެ. އަދި ރޭގަނޑު ވަރަށް ލަސް ވަންދެން ގޭމް ކުޅެން ނުވަތަ ފޯނާ ކުޅެން ނުނިދާ ތިބުމުގެ ސަބަބުން ކުދިން ނިދަންޖެހޭ ގަޑިތަކަށް ގަވާއިދުން ނުނިދޭ މައްސަލަ ވެސް ދިމާވެ އެވެ. ޚާއްސަކޮށް ކުދިން ގަޑިއަށް ނިދާތޯ ނުނިދާތޯ ނުބަލާ ބެލެނިވެރިންގެ ދަރިންނަށް މި މައްސަލަ ބޮޑުވެ އެވެ.\nގެޖެޓް ގެންގުޅޭ ވަގުތު ގިނަ ވުމުގެ ސަބަބުން މައިންބަފައިންނާއި ކުދިންނާ އޮންނަ ގުޅުމާއި ދެ ފަރާތުގައި އޮންނަ މުވާސަލަތީ ގުޅުމަށް ވެސް ބުރޫ އަރަ އެވެ. މައިންބަފައިން އެއްޗެކޭ ބުންޏަސް މާ ބޮޑަށް އެ ދައްކާ ވާހަކަ އަކަށް ސަމާލުކަން ނުދީ ކުދިންނަށް ތިބެވޭ ގޮތް ވެއެވެ. އަދި މައިންބަފައިން ވެސް ފޯނަށް ގެއްލިފައި ކުދިން ދައްކާ ވާހަކަ އަޑުނާހާ ތިބެ އެވެ.\nމައިންބަފައިންނާއި ދަރިންގެ މެދުގައި ވާހަކަ ދެއްކުން މަދުވެއްޖެނަމަ ހީވެސް ނުކުރާ ކަހަލަ ގެއްލުންތައް ލިބޭނެ އެވެ.\nމާ ބޮޑަށް ސްކްރީނަށް ޑިޕެންޑް ވުމަކީ ކުދިންނަށް ޖެހޭ ފާޑެއްގެ ބައްޔެކެވެ. ހެނދުނު ހޭލާ ގޮތަށް އެންމެ ފުރަތަމަ ވެސް ކުދިން ބޭނުންވަނީ ގޭމެވެ. ނުވަތަ ފޯނެވެ. އަނެއްކޮޅުން ނިދެންދެން ވެސް އަތުގައި އެ އެއްޗެތި އޮވެ އެވެ. އެންމެ ގަޑިއެއްގެ އިރުވެސް މި އެއްޗިއްސާ އުޅެން މިހާރު ގިނަ ކުދިންނަށް ދައްޗެވެ.\nތަޖުރިބާކާރުން ވިދާޅުވާ ގޮތުގައި ގެޖެޓާ ދުރުގައި ފޮތް ކިއުމާއި ހެލިފެލިވެ އުޅެވޭ ކަހަލަ ކުޅިވަރުތަކުގައި ކުދިން ގިނަ ވަގުތު ޝާމިލުކޮށްފައި ބޭތިއްބުމަށް މައިންބަފައިން ސަމާލުކަން ދޭން ޖެހެ އެވެ. ނޫންނަމަ ހީވެސް ނުކުރާ ކަހަލަ މައްސަލަތައް ކުދިންނަށް ދިމާވެދާނެ އެވެ.\nކުދިން ރުއިން ހުއްޓުވާނެ މޮޅު ގޮތެއް ހޯދައިފި\nނުވަ އަހަރުގައި ޑިގްރީ ނަގަން އުޅޭ ކުއްޖާއަށް މާޔޫސްކަން\nތުއްތު ކުދިންނަށް މާމުއި ދިނުން ރަނގަޅު ނޫން ސަބަބުތައް\nފައިމަގު ދުވަހު އެންމެނަށް ނޭވާލެވުނު!


Miadhu Male ah moosun rangalhu, maadhamaa vihsaara vedhaane: MET\nމިއަދު މާލެއަށް މޫސުން ރަނގަޅު، މާދަމާ ވިއްސާރަ ވެދާނެ: މެޓް\nކުރިއަށް އޮތް 24 ގަޑިއިރު މާލެއަށް މޫސުން ރަނގަޅު ވާނެ ކަމަށާއި ނަމަވެސް މާދަމާ ކޮންމެވެސް ވަރަކަށް މާލެއަށް ވިއްސާރަކޮށްފާނެ ކަމަށް މޫސުމާ ބެހޭ ގައުމީ އިދާރާ މެޓް އޮފީހުން ބުނެފި އެވެ.\nމޫސޫމާ ބެހޭ ގައުމީ އިދާރާއިން ބުނި ގޮތުގައި ކުރިއަށް އޮތް 24 ގަޑިއިރު ތެރޭގައި އުތުރުގެ ސަރަހައްދުތަކަށް ބޯކޮށް ވާރޭވެހޭނެ ކަމަށާއި މެދުރާއްތެރެއާއި ދެކުނުގެ ރަށްތަކަށްވެސް ކެރީގެ އަސަރު ފޯރާނެ ކަމަށެވެ. އަދި އެންމެ ބޯކޮށް ވާރޭ ވެހި ފެންބޮޑުވި މާލޭގެ މޫސުން މިއަދު ރަނގަޅުވިޔަސް، މާދަމާ ވިއްސާރަވުމަކީ އެކަށީގެންވާ ކަމެއް ކަމަށް މެޓް އޮފީހުން ބުނެ އެވެ.\nއިއްޔެ ހެނދުނުން ފެށިގެން ހަވީރުއާ ހަމައަށް މާލެއަށް ބޯކޮށް ވާރޭވެހި 223 މިލިމީޓަރުގެ ވާރޭ ވަނީ ވެހިފަ އެވެ. މާލެއަށް ވެހުނު ވާރެއާއެކު ގިނަ މަގުތަކުގައި ފެން ބޮޑުވެ އާއްމުންގެ ގެތަކަށް ވަނީ ފެންވަދެފަ އެވެ. އަދި ފިހާރަތަކާއި ގެތަކަށް ފެންވަންނަމުން ދާތީ އެ ސަރަހައްދުތަކުގައި ފުލުހުންނާއި އާއްމުން ގުޅިގެން ވަނީ ވެލިބަސްތާތައް ޖެހި އެވެ.\nމާލެއަށް ވެހުނު ވާރޭގައި އެންމެ ބޮޑަށް ގެއްލުން ވެފައި ވަނީ މާފަންނު ސަރަހައްދަށެވެ. މާފަންނުގެ އިތުރުން، އަމީނީ މަގާއި މަޖީދީ މަގުގައިވެސް ފެން ބޮޑުގެ އެ ސަރަހައްދުތަކުން ފެން ހިނދުމުގެ މަަސައްކަތުގައި އެމްއެންޑީއެފް ފަޔާ އެންޑް ރެސްކިއު ސާވިސްއިން ވަނީ ރޭގަނޑުވެސް ކުރި އެވެ.


Haggu minvaru nulibey sababakah coalition: Coalition nimumakah gennanee?\n14 ޖެނުއަރީ 20203ކޮމެންޓް\nހައްގު މިންވަރު ނުލިބޭ ސަބަބަކަށް ކޯލިޝަން: ކޯލިޝަން ނިމުމަކަށް ގެންނަނީ؟\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެރިކަމަށް ވަޑައިގެންފައިވަނީ ބޮޑު ކޯލިޝަނަކާއި އެކު އެވެ. އެމްޑީޕީ އާއި ޖުމްހޫރީ ޕާޓީ އާއި އަދާލަތު ޕާޓީ އަދި އެމްއާރްއެމް ހިމެނޭ ކޯލިޝަނެކެވެ. ކޯލިޝަން ހެދީ އޭރުއޮތް ރައީސް އަބްދުﷲ ޔާމީންގެ ސަރުކާރާއި ދެކޮޅަށެވެ. އެ ވެރިކަން ނިމުމަކަށް ގެނައުމަށެވެ.\nކޯލިޝަން ސަރުކާރެއްގައި އަމަލުކުރާ ގޮތަށް ވަޒީރުންގެ މަޖިލީހުގެ ގޮނޑިތައް ޕާޓީތަކަށް ބަހާލިއިރު، މަޖިލިސް އިންތިހާބުގައި ކޯލިޝަން ޕާޓީތަކުން އިންތިހާބުގައި ވާދަކުރީ ވަކިވަކިންނެވެ. އެ އިންތިހާބު ބޮޑުތަނުން ކާމިޔާބު ކުރީ އެމްޑީޕީ އިންނެވެ.\nސަރުކާރަށް އަހަރެއްވެ، ދެވަނަ އަހަރު ގުނަމުންދާއިރު، ކުރިމަތީގައި އޮތީ ބޮޑު އިންތިހާބެކެވެ. ސަރުކާރަށް ރައްޔިތުންގެ ތާއީދު އޮތް މިންވަރު ދެނެގަތުމަށް މުހިންމު އިންތިހާބެކެވެ. އެހެން ނަމަވެސް މި އިންތިހާބުގައި ވެސް ކޯލިޝަން ޕާޓީތަކުން ވާދަކުރަނީ ވަކި ވަކިންނެވެ.\nމިވީހާތަނަށް އައި އިރު ސަރުކާރުގެ އަދި މަޖިލީހުގެ މަސައްކަތްތަކާއި މެދު ރައްޔިތުން އެންމެ ހިތްހަމަޖެހެއެކޭ ދެންނެވޭކަށް ނެތެވެ. ރައްޔިތުންނާއި ގުޅުންހުރި ގިނަ ކަންތައްތަކެއް ވައުދުވެ އެކަންކަން ނުކުރެވޭ ވާހަކަ ރައްޔިތުން އަންނަނީ ދައްކަމުންނެވެ. ބޯހިޔާވަހިކަން ހެޔޮ އަގުގައި ފޯރުކޮށްދިނުމާއި، ކުލީގެ މައްސަލަ އާއި އެންމެ ކުޑަ އުޖޫރަ ކަނޑައެޅުންފަދަ މައްސަލަތަކެވެ. ނުވެ ހުރި ކަންކަމުގެ ވާހަކަ ރައްޔިތުން ފާހަގަކުރަނީ ކޯލިޝަން ސަރުކާރުގެ ޖަޒީރާ މެނިފެސްޓޯ އާއި އެޖެންޑާ 19 ގެ ވައުދުތައް ބިލާހަކަށް ވެދާނެތީ އެވެ.\nކަންކަން ނުވުމުގެ ޒިންމާ ރައީސް ނަޝީދު އަޅުވަނީ ކޯލިޝަންގެ ބޮލުގައެވެ. ކޯލިޝަން އޮތުމުން ރައްޔިތުންނަށް ހައްގު މިންވަރު ނުލިބޭ ވާހަކަ އެވެ.\nބައެއް ފަރާތްތަކުން ބުނާ ގޮތުގައި، މިއީ ކޯލިޝަންގެ ބައެއް ވަޒީރުންގެ މަސައްކަތްތަކާއި މެދު ހިތްހަމަޖެހިވަޑައިނުގެން ރައީސް ނަޝީދު ދެއްކެވި ވާހަކަފުޅެކެވެ. މަޖިލީހުގެ ރައީސް އަދި އެމްޑީޕީގެ ރައީސްގެ މި ވާހަކަފުޅުތަކަކީ، ކޯލިޝަނަށް ބެލުމެއްނެތި ރައްޔިތުން ބޭނުންވާ ގޮތަށް ކަންކަން ކުރައްވާނެ ކަމަށް ދެއްވި މެސެޖެކެވެ. އެކަމުގައި ވަޒީރުން ވަކިކުރަންޖެހުނަސް އެކަންވެސް ކުރައްވާނެ ކަން އަންގަވާ ދެންމެވި ރޮނގެކެވެ.\nޖޭޕީ އެމްޑީޕީ އެމްއާރުއެމް އަދާލަތު ރައީސް ނަޝީދު ރައީސް ޞާލިޙް\nވެރިކަން ލިބުނީމަދެންތިބި މީހުން ބާކީ ކޮއްލަނީ ދެއްތޯ ހުދުމުހުތަަރު ... ބައިގަނޑު\nކަލެގެ ހައްގު މިންވަރަކީ އިގިރެސް ވިލަތް.\nމި ނޫސްވެރީންނަކީ ވެސް މީހުން ދައްކާ ވާހަކަ މާނަކުރަން ހާދަ ކުޅަދާނަ ބައެކެވެ. މަޖުލިސްގެ މަސައްކަތަކީ ރޭވެފައި އަލިވިލޭއިރަށް ނިންމާލެވޭ މަސައްކަތެއްކަމަށް ނޫސްވެރިޔާ ގަބޫލު ކުރަނީ ތޯ ؟ 19 ވަނަ މަޖުލިސްލިހުގެ މަސައްކަތް ވަރަށް ރަގަޅެވެ. އަދި އެމަސައްކަތާމެދު ރައްޔިތެއްގެ ހަސިއްޔަތުން ހިތްހަމަޖެހެއެވެ. ތިބުނާ ބައެއް ބިލްތަކަކީ ރައްޔިތުންގެ އާއްމުދަނީއާއި އަދި ދިރިއުޅުމާއި އިކޮމިކަލީ ގޮތުން ވެސް އަންނަ އިންޕެކްޓްއާއި މެދު ވިސްނާ ދިރާސާ ކުރަންޖެހޭ ބިލަކަށްވާތީ އެކަމަށް އަދި ވެސް ވަގުތު ނަގާނެއެވެ. މީ ނޫސްވެރިޔާ ވެސް ނޭގި ލިޔެވޭ އެއްޗެއްތޯ ؟؟


ޓްރާންފޭރަންސީ މޯލްޑިވްސްގެ ފަރާތުން ލަންދޫރައްޔިތުންނާ ބައްދަލުކޮށްފި. | Landhooinfo\nޓްރާންފޭރަންސީ މޯލްޑިވްސްގެ ފަރާތުން ލަންދޫރައްޔިތުންނާ ބައްދަލުކޮށްފި.\nދެވަނަ ބުރު ލަސްވުމާއި ހަމަނުޖެހުންތައް އިތުރުވަމުން އަންނާތީ ޓްރާންސްޕޭރެންސީން ކަންބޮޑުވުން ފާޅުކޮށްފި.\nޓްރާންޕޭރަންސީ މޯލްޑިވްސްގެ ފަރާތުން ލަންދޫގެ މުއައްސަސާތަކުގެ މުވައްޒަފުންނަށް މަޢުލޫމާތުދެނީ\nޓްރާންސް ޕޭރަންސީ މޯލްޑިވްސްގެ ފަރާތުން ނ.ލަންދޫ ރައްޔިތުންނާ ބައްދަލުކޮށްފިއެވެ. މިބައްދަލުވުން އޮތީ ރޭ ނ.ލަންދޫ ސްކޫލްގެ ޖަލްސާކުރާ ހޯލްގައެވެ.\nރޭ ލަންދޫރައްޔިތުންނާ ބައްދަލުކުރުމުގެ އިތުރުން އިއްޔެވަނީ އެ ޖަމިއްޔާގެ ފަރާތުން ލަންދޫގެ މުއައްސަސާ ތަކުގެ މުވައްޒަފުންނާވެސް ބައްދަލުކޮށްފައެވެ.\nމި ދެބައްދަލުވުމުގައިވެސް ޓްރާންސްޕޭރަންސީ މޯލްޑިވްސްގެ ފަރާތުން ކުރިއަށްގެންދިޔައީ މައުލޫމާތު ދިނުމުގެ ޝެޝަންތަކެކެވެ. ޓްރާންސްޕޭރަންސީ މޯލްޑިވްސްގެ ފަރާތުން ލަންދޫ ރައްޔިތުންނަށާއި، ލަންދޫގައި ހުރި ސަރުކާރުގެ މުއައްސަސާ ތަކުގެ މުވައްޒަފުންނަށް މައުލޫމާތު ދީފައިވަނީ ޑިމޮކްރަސީއާއި، ލާމަރުކާޒީ ނިޒާމާއި، ބެހޭ މައުލޫމާތުގެ އިތުރުން އިޖްތިމާޢީ ހޭލުންތެރިކަމާބެހޭ މައުލޫމާތެވެ.\nމިބައްދަލުވުންތަކުގައި ލަންދޫ ރައްޔިތުންނާއި، މުއައްސަސާ ތަކުގެ މުވައްޒަފުންގެ ތެރެއިން ގިނަބަޔަކުވަނީ ބައިވެރިވެފައެވެ.\nޓްރާންސް ޕޭރަންސީ މޯލްޑިވްސްގެ ފަރާތުންވަނީ ލަންދޫން މިލިބުނު އެއްބާރުލުމާއި، އެހީތެރިކަން ފާހަގަކޮށް ލަންދޫކައުންސިލަށާއި، ލަންދޫސްކޫލަށާއި، އަދި އެންމެހައި މުއައްސަސާތަކުގެ ވެރިންނަށް ޝުކުރުއަދާކުރައްވާފައެވެ.\nޓްރާންސްޕޭރަންސީ މޯލްޑިވްސްގެފަރާތުން ނ.އަތޮޅަށް މިކުރައްވާ ދަތުރުގައި ލަންދޫގެ އިތުރުން ނ.ހޮޅުދުއާއި، ނ.ކެނދިކުޅުދުއަށްވެސްވަނީ ޒިޔާރަތްކޮށް އެ މައުލޫމާތުތައް އެރަށްރަށުގެ ރައްޔިތުންނަށް ދީފައެވެ.


Junjulaa part 3\nއިބްރާހިމް މުހައްމަދު ލިޔާގެ ބ. ތުޅާދޫ | 26 މާރޗު 2010\n" ކަލޭ ހަމަ ކާމިޔާބީ ... ދާކޮންމެރަށަކުންވެސް ... އަންހެންކުދިން ކަލެއާ ހެދި މަރުދެނީ .... " ޙަސަންބެ ހީހީ ހަލާކުވަނީއެވެ.\nއެކުދިން ކޮފީ ހަދައިގެން އައިސް ބޭރު ޖޯލިފަތީ ތިބި ނަވީން އަށާއި ޙަސަންބެއަށް ކޮފީ ދިނެވެ. އަދި އެކުދިންވެސް އެތާ ތިބެގެން މަޖާ ކުރަމުން ކޮފީ ބޮމުންދިޔައެވެ. ނަވިންވެސް އެކުދިންގެ މަޖަލުގައި ރަގަޅަށް ބައިވެރިވިއެވެ.\n" އޭ ... ދެންއަހަރެން މިދަނީ ... ނިދަން ... " ޙަސަންބެ ، ތެދުވަމުން ބުނެލިއެވެ.\n" އާނ ... ކުޑައިރުކޮޅަކުން މިދަނީ .... " ނަވީން ބުންޏެވެ. ޙަސަންބެ ދިޔުމުން އެކުދިންވެސް އަދި ދިމާވާނެ ދޯއޭ ކިޔާފައި ދިޔައީ އެވެ. މިހާރު އެޖޮލީގައި އެތިބީ ރައުނާއާއި ނަވީންއެވެ.\n" ރައުނާ ... ނުނިދަނީތަ؟ "\n" ވަރަށް ހަނދުވަރުރީތިދޯ ... މިކަހަލަ ރޭރޭ ވަރަށް ނިދާހިތް ނުވޭ .... ވަރަށް ނިދިވެސް ދުރުވާނެ ... އެހެންނޫނަސް މިރޭ އެއްގޮތަކަށް ވެސް ނިންޖެއްނާދޭ .... "\n" އަހަންނަށްވެސް މިރޭ .... " ނަވީން ބުނަންފެށި ޖުމުލަ ގަސްދުގައި މެދުކަޑާލިއެވެ.\n" މިރޭ ނަވީން ކައިރިއަށް ވެސް ނިންޖެއްނާދެދޯ .... "\n" ހޫނ .... އަހަރެމެން މިގަޑީގާ މިތާތިއްބާ ... މީހަކަށް ފެނިއްޖެއްޔާ ... ވަރަށް ގޯސްވާނެދޯ "\n" މިހާރު މިރަށުމީހުން ނިދާފާނެ .... އެހެންނޫނަސް އެކަހަލަ ދިމާކުރުންތައް ވަރަށް ނޯންނާނެ ... "\n" އެހެންތަ؟ .. ރައު ... އަހަރެން ވާހަކައެއް އަހާލަންތަ؟ " ނަވީން ، ގާތްކަމާއިއެކު އަހާލިއެވެ.\n" އަހާބަލަ ! ... "\n" މީނައުޅެނީ އެއްވެސް ކުއްޖަކާ ....؟؟؟ " ނަވީނަށް ކުރިއަށް ގެންދެވޭ ގޮތެއްނުވިއެވެ.\n" ނަވީން ... ބުނެބަލަ ! އަހަރެންމީނީ އަޑުއަހާށޭ .... "\n" އަހަރެން ބުނަން އުޅުނީ ... ދުވަހަކުވެސް ތިހިތުން އެހެންމީހަކަށް ޖާގައެއް ދިނިން ހޭ ؟ "\n" ނޭގިހުއްޓާ ތިކަހަލަ ކަމެއްވެސް ވެއްޖެ ކަންނޭގެ ... "\n" އެއީ އަނެއްކާ ކޮންއިރަކު ؟ .... "\n" ދާދި ފަހުން ... އެކަމަކު ... އޭނަކަށްވެސް އަދި އެގޭނެ އެހެނެއް ހިއެއް ނުވޭ ... އަހަންނަށް އޭނާ ވަރަށް ކަމުދޭ ... ވަރަށްރީތި ... ފެންނަފެނުމަށް ހިވަނީ އަޚްލާޤްވެސް ރަގަޅުވާނެހެން .... އަހަންނަށް އޭނާ ނުފެނިއްޖެއްޔާ ... ކަންބޮޑުވާގޮތްވެސް މިހާރުއެބަވޭ .... "\n" ކޮންމެގޮތަކަށް ވިޔަސް ތިފިރިހެނަކު ވާނީ ވަރަށް ބޮޑުނަސީބު ވެރިއަކަށް .... އަހަންނަށްވެސް ތިހިތުން ޖާގައެއް ލިބޭނެނަމަ .... އެކަމަކު ... ދެންތިހިތުގައި އިތުރު ޖާގައެއް .... "\n" އެމީހަކީ ނަވީން ކަމަށް ވެއްޖިއްޔާ .... "\n" އެއީ އަހަންނަށް ދުނިޔޭގެ ރަސްކަންލިބުންފަދަ ކަމެއް .... އަހަރެންގެ ހިތުން އެންމެ ފުރަތަމަ ޖާގައެއްހޯދީ ... ރައު .... ދެންމިހިތުގާ އިތުރު މީހަކަށް ޖާގަދޭނެ އެއްވެސް ތަންކޮޅެއް ނެތް ... ގިރާ އިސްތަށްޓެއް ބާއްވާލާނެހާ ޖާގައެއްވެސް ނެތް ...."\n" ނަވީން ... އަހަރެންހައްދަނީކީ ނޫންތަ؟ "\n" ކީއްކުރަން ... ރައު ... ހައްދަންވީކީ ... އަހަރެންގެ ހިތުގާ އެހެންމީހަކު ހައްދާލާނެހާ ޖާގައެއް ވާނަމަތާ ... އެއަށް ވުރެން ބޮޑަށް އަހަރެން ރައުދެކެލޯބިވޭ ..."\nރައުނާ އަށްހީވީ މިރީތި ހަނދުވަރީ ޖައްވުގައި މިރޭ ގެ ރާނީއަކީ އޭނާކަމުގައެވެ. އޭނާގެ ހިތުގައި އެތައްމާތަކެއް ފޮޅެފަރިވިކަހަލައެވެ. މަޑުމަޑުން ރައުނާ ނަވީންއާ ކައިރިވެލިއެވެ. އަދި އޭނާގެ ނާޒުކު އަތް ނަވީން އާ ދިމާއަށް ދިއްކޮށްލިއެވެ. ނަވީން އެއަތުގައި ހިފީ އުފަލުންހުރެއެވެ. އޭނާގެ ފުރަތަމަ ލޯބި މިހާއަވަހަށް ކާމިޔާބު ވެދާނެކަމަކަށް އޭނާހީވެސް ނުކުރެއެވެ. އެއަތުގައި ހިފާލުމަށްފަހު ، އޭނާގެ އަތުތެރޭގައި ރައުނާ ބޮޑިކޮށްލިއެވެ. އެއްވެސް އިޚްތިޔާރަކާއި ނުލާ ، ރައުނާއަށް ނަވިންގެ ތަނަވަސް މޭގައި އެރީތި ހަނދެއްފަދަ މޫނު ފޮރުވާލިއެވެ. ބަޔާން ކުރަންނޭގޭ ފަދަ އުފާވެރި ކަމެކެވެ. އެދެލޯބިވެރިންވެސް ލޯބީގެ ބަގީޗާގައި މިހާރު އެތައް މާތަކެއް މިކުޑަކުޑަ ހިނދު ކޮޅުގައިވެސް ފޮޅުވާލައިފިއެވެ.\nރައުނާއާއި ނަވީން ލޯބީގައި މަސްތުވެފައިވަނީ ތިޔަހިކުރާ ފަދައަކުންނޫނެވެ. މިހާރު އިވެމުންދަނީ އެކަކު އަނެކެއްގެ ނޭވާގެ އަޑެވެ. ދެކުދިން މަޑުމަޑުން ހިނގާފާ ގޮސް އެވަނީ ކޮޓަރިތެރެއަށެވެ. ކޮޓަރީގައިހުރި އެދުގައި އެދެޒުވާނުން އެއްވެސް ޚިޔާލެއް ފިކުރެއްނެތި ، ލޯބިގެ މާތައް ފޮޅުވަމުންދިޔައެވެ. ލޯބިކުރުމުގެ ޙައްދުފަހަނަޅާ ދެވޭކަމުގެ އިޙްޝާޝް އެކަކަށްވެސް ކުރެވޭހެނެއް ހިއެއްނުވެއެވެ. ލޯބީގެ އޮއެވަރުގައި ބެހެމުން ބެހެމުންގޮސް ދެވޭނުދެވޭ ހިސާބެއްވެސް ނޭގޭވަރަށް އެދެލޯބިވެރިން ގެ ގައިގޯޅިވުން އިތުރުވެއްޖެއެވެ. ހޫނުހޫނު ކިޝްކުރުންތަކާއި އެކު ، އެކަކުއަނެކެއްގެ ނަފްސް އެކަކުއަނެކަކާއި ޙަޥާލުކުރެވުނުއިރެއްވެސް ނޭގޭ ކަހަލައެވެ.\nފަތިސްނަމާދު ބަންގީގެ އަޑަށް ރައުނާއަށް ހޭލެވުނުއިރު ، އޭނާއަށް އޮއެވުނީ ނަވިންގެ އަތުތެރޭގައިއެވެ. މަޑުމަޑުން އޭނާ ނަވީންއާއި ދުރަށް ޖެހިލިއެވެ. އަދި ނަވީންގެ ނިތްކުރީގައި އޭނާގެ ތުންފަތް ޖައްސާލިއެވެ. ދެންތެދުވެގެން ކޮޓަރިން ނުކުމެގެން ގިފިއްޔާ ދިމާއަށްދިޔައެވެ.


ތާރީޚް: 22 ޖެނުއަރީ 2015\nލިޔުމުގެ ތާރީޚް: 22 ޖެނުއަރީ 2015\nސިވިލް ކޯޓުގެ ތަފާސް ހިސާބުތައް ދައްކާ ގޮތުން، 2014 ވަނަ އަހަރު ސިވިލް ކޯޓުން 3203 މައްސަލަ ނިންމާފައިވެއެވެ. 2013 ވަނަ އަހަރު މިކޯޓުން ނިންމި މައްސަލާގެ ޢަދަދަކީ 2154 އެވެ. މިއީ 2013 ވަނަ އަހަރާއި ބަލާއިރު %32.75 އިންސައްތަ އިތުރު ޢަދަދެކެވެ. 2014 ވަނަ އަހަރު މިކޯޓަށް ހުށަހެޅިފައިވަނީ 2589 މައްސަލައެވެ. 2014 ވަނަ އަހަރު ނިމުނުއިރު މިކޯޓުގައި ނުނިމިހުރީ 1287 މައްސަލަ އެވެ.\nޞަފްޙާ7ޖުމްލަ 10 ޞަފުޙާގެ ތެރެއިން


ލޯބީގެ ހައްގުގައި 24 | Esfiya - Dhivehi Vaahaka Site\nއެއާއެކު ކުރިމަތިން ފެނުނު މަންޒަރު ފެނިފައި އަހަރެންނަށް ހަޅޭލަވައިގަނެވުނެވެ. އަޔާޒު ސިހިފައި އަހަރެންނަށް ބަލާލިއެވެ. ފެނުނު މަންޒަރު އަހަރެންނަށް ގަބޫލެއް ނުކުރެވުނެވެ.އަޑުން އަޑު ނަގާ ރޮއެ ގަނެވުނެވެ.\nއަހަރެން ހަޅޭލަވައިގަތުމާއެކު އަޔާޒު އަތުގައި އޮތް ވަޅި ވެއްޓުނެވެ. އަހަރެން ދުވެފަ ގޮސް އަޔާޒުގެ ގިރުވާނުގައި ހިފާ ވަރަށް ފަސޭހަ ކަމާއެކު އަޔާޒު އެތަނުން ނަގާ ދުރަށް ހޫރާލީމެވެ. އަޔާޒު ގޮސް ޖެހުނީ ފާރު ބުޑަށެވެ.އަޔާޒު ޖެހި ބުދެއް ފަދައިން އެތަނުގައި އިނެވެ.\nއަހަރެން ބަލާކަށް ނުހުރެ ވެއްޓިފައި އޮތް އިމްރާން އާ ދިމާލަށް ދުއްވައިގަނެވުނެވެ. މުޅި ހިސާބުގައި ވަނީ ލޭގެ ކޯރެކެވެ. އިމްރާން އުއްޑުން އޮތް އިރު އިމްރާނުގެ ބަނޑާ ދިމާލުން ދެތިން ތަނަަކަށް ވަޅި ހަރާފަ ހުރިތަން ފެންނަމުން ދެއެވެ. އިމްރާން ލާފައިވާ މަޑު ނޫކުލައިގެ ގަމީސްވަނީ ލެއިން ފޯވެފައެވެ.\nއެހާ ބައިވަރު ލޭ އަދި އެފަދަ ހާލަތެއްގައި އިމްރާން އޮތްތަން ފެނި އަހަރެންގެ ބޮލަށް އެނބުރުން އަރާ ގޮތް ވިއެވެ.\nއެހެން ނަމަވެސް އަހަރެން ގޮސް އިމްރާނުގެ ބޯ އަހަރެންގެ އުނގުގައި ބާއްވާ އިމްރާންގެ މޫނުގައި ފިރުމަމުން އިމްރާނަށް ގޮވަމުން ދިޔައީ ރޮމުންނެވެ.އެކަމަކު އިމްރާންގެ އެއްވެސް ހަރަކާތެއް ނުކުރިއެވެ. އަހަރެންގެ ހިތް ތެޅެމުން ދަނީ އިންތިހާއަށެވެ. ހިތުގައި ވޭން އަޅަމުން ދިޔައީ އުއްމީދާ އެކީ މި ފެށި ހަޔާތަށް ނިމުން އަންނަނީއޭ އަހަރެންގެ ހިތް ބުނަމުން ދާތީއެވެ.\n” ނޫން،ނޫން އިމްރާނަކަށް އެއްވެސް ކަމެއް ނުވާނެ،އިމްރާން އާދޭސްކޮއްފަ މި ބުނީ ލޯ ހުޅުވަބަލަ، އިމްރާން އަހަރެންނަށް ޓަކައި ލޯ ހުޅުވާ،އީތަން އަށްޓަކައި ލޯ ހުޅުވާ،މީތަ ދޭން ބުނި ސަޕްރައިޒްއަކީ، އަހަރެން މިކަހަލަ ސަޕްރައިޒް ބޭނުމެއް ނޫން،އާދޭސް މި ކުރީ، އަހަރެން އިމްރާނަށް އެއްވެސް ކަމެއް ވިޔަކަ ނުދޭނަން، އަހަރެން ދޫކޮއްލާފަ ނުދާނެ” އަހަރެން ހަނދާނެ ގޮތެއް ނޭނގި އެންމެ ފަހުން ފޯނު ނަގާ ހައިފާއަށް ގުޅާ ރޮއެގަތީމެވެ.އަދި އިމްރާންގެ ދުވަސް ގޮއްސިއޭ އެމްބިއުލެންސަށް ގުޅާބަލާށޭ ބުނީމެވެ. އަދި އިތުރަށް ގުޅަންވީ ކާކަށްކަން އަހަރެންގެ ސިކުނޑިއަކަށް ނައެވެ.އެހެން ކަމުން އަނެއްކާވެސް އެތަނުން ތެދުވެ ގޮސް ބެލްކަނިން ބޯ ދިއްކޮށް އެހީއަށް އެދި ގޮވަމުން ދިޔައީމެވެ. އޭރުވެސް އަޔާޒު އެތަނުގައި ޖެހި ބުދެއް ފަދައިން ހަރަކާތެއް ނުގެނެސް އިނެވެ.\nއަހަރެން އަނެއްކާވެސް އިމްރާނަށް ގޮވަމުން ދިޔައީ އިމްރާން ދެންމެ ދެންމެ ލޯ ހުޅުވަނީއޭ ހިތް ބުނާތީއެވެ. އެހެންނަމަވެސް އިމްރާންގެ ހަބަރެއް ނުވުމުން އަހަރެން ބަލާކަށް ނުހުރެ އަޔާޒުގެ ގަމީހުގައި ހިފާ ނެގީމެވެ.އަދި ގަމީހުގެ ގިރުވާނުގައި ހިފާ ބާރު ކޮއްލީމެވެ.\n“އަޔާޒު،އަހަރެން ދުވަހަކު ވެސް ކަލެއަކަށް މާފެއް ނުކުރާނަން، ކަލޭގެ އަންހެނުންގެ ވާހަކަ ދެއްކީމަ އެކަމާ ރުޅި އައިސް ބަދަލު ތިހިފީ އަހަރެންގެ ފިރިމީހާ ކައިރިން، މިއަށް ވުރެން މާ ރަނގަޅު ވާނެ ކަލޭ އަހަރެން މަރާލި ނަމަ، އަހަރެން މަރާލާ، މިބުނީނު އަހަރެން މަރާލާށޭ” އަހަރެން ލަތްކެއް ޖަހަމުން ބުނީމެވެ.\n” ރީމް، އަހަ..އަހަރެން …..ހަމަ ތެދެއް އަހަރެން އެއްވެސް ކަމެއް ނުކުރަން، އަހަރެން އައި އިރު އޮތީ އިމްރާން ބަނޑަށް ވަޅި ހަރާފަ،އަހަރެން އުޅުނީ އެވަޅި ނައްޓުވަން،ރީމްއަަށް ތި ފެނުނީ އަހަރެން އެ ވަޅި ނައްޓުވަން އުޅުނު ތަން،އަހަރެންނަށް އިތުބާރު ކުރޭ…………\nއަހަރެން އަޔާޒުގެ މޭގައި އަތް އަޅާ ކޮއްޕާލީމެވެ.\n” ހަބަރުދާރު،ކަލޭގެ ތި ދުލުން ދެވަނަ ފަހަރަށް އިތުބާރޭ ކިޔާފަ އެއްވެސް އެއްޗެކޭ ނުބުނާތި، ދުވަހަކުވެސް ކަލެއަކަށް އިތުބާރެއް ނުކުރާނަން،ކަލޭ ތި ހަމަލާ ދިނީ އަހަރެންގެ ފިރިމީހާއާ އޭ، މިއަދު ކަލޭގެ ކުރިމަތީ ގަދަވެ ސަލާމަތުން އަހަރެން މިހުރީ އިމްރާންގެ ސަބަބުން،އަހަރެން އުއްމީދާއެކު ފެށި ހަޔާތް ކަލޭ ތި ފުޑުފުޑު ކޮއްލީ،އަހަރެންގެ އީތަން އަށް ވިސްނާލިންތަ،އަހަރެން ހިޔެއް ނުކުރަން ކަލޭ މިހާ ދަށު ދަރަޖައަށް ވެއްޓިދާނެ ކަމަކަށް ދުވަހަކުވެސް ދުވަހަކުވެސް މާފެއް ނުކުރާނަން…” އަހަރެން މޫނުގައި އަތްއަޅާ ހުރިތަނަށް ތިރިވީ ހިތަށް ލިބުނު ތަދެއްގެ ބޮޑުކަމުންނެވެ.އަހަރެންގެ ހިތް ހީވަނީ ކަފާ ކުދިކުދި ކުރާހެންނެވެ.\nއިރުކޮޅެއް ނުވެ ވަދެގެން އައީ ފުލުހުންގެ ބަޔަކާއެކު ހައިފާއެވެ.ހައިފާ ފެނުމާއެކު އަހަރެން ދުވެފަ ގޮސް ހައިފާގެ ގައިގައި ބައްދާގަނެ ރޮއެގަތީމެވެ.\nޕޮލިހުން އެމީހުންގެ މަސައްކަތް ފެށިއެވެ.ކްރައިމް ސީންގެ ފޮޓޯތަށް އެކި ގޮތްގޮތަށް ނަގަމުން ދިޔައެވެ. އަދި ވެއްޓިފައި އޮތް ވަޅި ނަގާ ކޮތަޅަކަށް ލިއެވެ.\nއެވަގުތު ޑޮކްޓަރުންނާއި ނަރުހުންވެސް އައިއެވެ.އަދި އިމްރާން ބެލުމަށްފަހު އަވަހަށް ހޮސްޕިޓަލަށް ގެންދިއުމަށް ބުންޏެވެ. އިމްރާންގެ ފަހަތުން އަހަރެންވެސް ދާން ހިނގައިގަތީމެވެ.އެހެން ނަމަވެސް ޕޮލިހުން އަހަރެން ހުއްޓުއްވާ އެކި އެކި ސުވާލު ކުރަމުންދިޔައެވެ.އަދި ޕޮލިހުން އަހަރެންގެ ބަޔާން ވަގުތުން ނެގިއެވެ.\nއަދި އަހަރެން އަހަރެންނަށް ފެނުނު ގޮތް އެއްވެސް ފޮރު ވުމެއްނެތި ކިޔައި ދިނީމެވެ.ޕޮލިހުން ވަގުތުން އެތާ ހުރި އަޔާޒުގެ އަތުގައި ބިޑި އެޅުވިއެވެ.އަދި އަޔާޒު ކައިރީ އެމީހުންނާއެކު ދިއުމަށް ބުންޏެވެ. އަޔާޒު އަހަރެންނާ ހަމައަށް އައިސް މަޑުކޮއްލިއެވެ.\n“ރީމް، އަހަރެންނަށް ވަރަށް ގިނަ ގޮތް ގޮތުން ރީމްގެ ހިތުގަ ޖެއްސިއްޖެ،އެކަމަށްޓަކައި މާފަށް އެދެން،އަހަރެން މަރަން ހުކުމް ކުރި އަސް،ކިތަންމެ ކަމެއް ކުރިޔަސް،އަހަރެން ނުކުރާ ކަމަކަށް އެއްބަހެއް ނުވާނަން، އެވަރުގެ ބޮޑު ކަމެއް ކުރާހާ ހިތްވަރު ހުންނަ މީހެއް ނޫން އަހަރެންނަކީ” އަޔާޒު ލޮލުން ފޭބި ކަރުނަތަށް ދެ އަތްނެގުމަށްފަހު ފުހެލިއެވެ.\nއަހަރެން އަނެއްކާވެސް ހައިފާގެ ގައިގަ ބައްދާގަނެ ރޮއެގަތީމެވެ.\n” ރީމް ދެން ނުރޮއެ، އިރާދުކުރެއްވިއްޔާ ދެރަގޮތެއް ނުވާނެ،ހިނގާ އަވަހަށް ހޮސްޕިޓަލަށް ދާން” ހައިފާގެ ދެލޯވެސް ވަނީ ކަރުނުން ފުރިފައެވެ.އަހަރެން ދެލޯ ފުހެލަމުން ލާފަ ހުރި ހެދުން ބަދަލު ކުރަން ދިޔައީ އޭގައި ލޭ ހޭކިފައި ހުރުމުންނެވެ.\nއަހަރެން ހޮސްޕިޓަލަށް ދިޔައިރު އިމްރާންވަނީ އެމަރޖެންސީ ރޫމަށް ވައްދާފައެވެ.އަހަރެން އެތަނުގައި ދެކޮޅަށް ހިނގާލަ ހިނގާލަ ހުރީމެވެ.\nނަސީބަކުން އެހިސާބުގައި މީހަކު ނެތެވެ.އެހެން ނޫންނަމަ ކަންބެލުމަށްޓަކައި ވެސް ދިމަ ދިމާލުގައި މީހުން ތިބޭނެ ކަން ޔަގީނެވެ.އިރުކޮޅެއް ނުވެ ގުޅަންފެށީ މަންމައެވެ. އަހަރެންނަށް ވަގުތުން ރޮއެ ގަނެވުނެވެ.އެހެން ނަމަވެސް ހިތްވަރު ކޮއްލާފައި ފޯނު ނެގީމެވެ.\n” ހަ ހަލޯ” އަހަރެންގެ އަޑު ތުރުތުރު އަޅަމުންދާ ވަރުން ވާހަކަ ދެއްކެނީވެސް ކިރިޔާއެވެ.\n“ދަރިފުޅާ ކިހިނެއްވީ،ކަމެއް ވީތަ” އަހަރެންގެ އަޑުން ކަމެއް ވެއްޖެކަން މަންމަ ފުރަތަމަވެސް ދެނެގަތެވެ.\n” މަ..މަންމާ.އި..އިމް..އިމްރާން……..އަވަހަށް އޭޑީކޭއަށް އާދޭ” އަހަރެން އިތުރަށް ނުބުނެވުމުން އަވަހަށް ފޯނު ކަނޑާލީމެވެ. އަދި އެތާ ހުރި ގޮނޑީގައި އިށީނދެ މޫނުގައި އަތް އަޅައިގެން އިނީމެވެ.\nއަހަރެން ބޯ ހިއްލާ ބަލާލީ އަހަރެންގެ ކޮނޑުގައި މީހަކު އަތް ލުމުންނެވެ.އޭރު ފެންފުޅިއެއް ދިއްކޮއްގެން ހައިފާ ހުއްޓެވެ.އަހަރެން ބޭނުމެއް ނޫނޭ ބުނެ ދެފަރާތަށް ބޯ ހޫރާލީމެވެ.\n” ތިހެން ނަހަދާ ރީމް،ކުޑަ ފެން ފޮދެއް ބޯލާ” ހައިފާ އާދޭހާއެކު ބުނެލިއެވެ.އަހަރެން ކުޑަ ފެން ފޮދެއް ބޯލުމަށްފަހު އަނެއްކާވެސް މޫނުގައި އަތް އަޅައިގެން އިނީމެވެ.\nއިރުކޮޅެއްނުވެ ޑޮކްޓަރެއް ނުކުތެވެ. އަހަރެންނަށް ވަގުތުން ގޮނޑިން ތެދުވެވުނެވެ.\n” ހޭ އަރައިފި” ޑޮކްޓަރުގެ ޖުމްލައިން އަހަރެންގެ މޫނުމައްޗަށް އުފާވެރިކަން ވެރިވިއެވެ.އެހެން ނަަމަވެސް ދެވަނަ ސިކުންތުގައި އެ އުފާވެރިކަން ގެއްލުނީ ޑޮކްޓަރ ދެން ބުނި ޖުމްލައިންނެވެ. އަހަރެންނަށް ހައިރާންވެ ހުރެ އެކަމަކު ކިހިނެއްވީތޯ އަހާލެވުނެވެ.\n“އިމްރާންގެ ހާލު ވަރަށް ސީރިއަސް،ސަލާމަތް ވާނެ ކަމުގެ އުއްމީދު ވަރަށް ކުޑަ” ޑޮކްޓަރ މަޑުމޮޅި ކަމާއެކު އެ ބުނި ޖުމްލަ އަހަރެންނަށް ފޯރީ ހޮނު ގުގުރީގެ ސިފައިގައެވެ. އަހަރެންނަށް އަހަރެން އަރި އަޅާލި ކަމުގެ އިހްސާސް ކުރެވުނެވެ.އަހަރެންނަށް ވަގުތުން ހުރި ތަނަށް ތިރިވެ ރޮއެގަނެވުނެވެ.\n” ނޫން، ޑޮކްޓަރ، ތިހެން ނުބުނޭ، އެއީ އަަހަރެންގެ ހުރިހާވެސް މީހަކީ،ޕްލީޒް މަސައްކަތް ކޮއްދެއްވާ، އާދޭސް މިކުރީ” އަހަރެންނަށް ރޮވެމުން ދިޔައީ އިމްރާން އޮންނާނެ ހާލް ހިތަށް އަރާފައެވެ.ޑޮކްޓަރ ވަރަށް މަސައްކަތް ކުރާނެކަމަށް ބުނެ އެތެރެއަށް ވަނެވެ. ހައިފާވެސް އަހަރެން ކޮނޑުގައި އަތް އަޅައިގެން ރޯން އިނެވެ. ކުއްލިއަކަށް އަހަރެން ސިހުން ލިބުނީ މީހެއްގެ ދުލުން ” މަގޭ އިމްރާން” އޭ ބުނުމުންނެވެ.އަހަރެން ދެލޯ ފުހެލަމުން ފަހަތަށް ބަލާލި އިރު މަންމަ މޭގައި އަތް އަޅައިގެން ތިރިވަނީއެވެ.އަހަރެންނަށް މަންމާއޭ ކިޔައި ދުއްވައިގަނެވުނެވެ. އަހަރެންނަށް ދެވުންއިރު މަންމަގެ ހެ އެއްނެތެވެ.ވަގުތުން އެތާ ހުރި ޕޮލިހުގެ އެހީގައި މަންމަވެސް އެމަރޖެންސީ ރޫމަށް ވެއްދިއެވެ.\nއަހަރެން ގޮތް ހުސްވެފައިވާ މީހެއް ފަދައިން ގޮނޑީގައި އިނީމެވެ. އިރުކޮޅަކާ ލޮލުން ފައިބަމުންދާ ކަރުނަތަށް ފުހެލެވެ.އަހަރެންގެ ރިހޭ ފައި މައްޗަށް ފޮއެ ވެއްޓިއްޖެވެ.ދިރިއުޅުމަށް ކުރި ކުޑަ ކުޑަ އުއްމީދުވެސް ވެއްޔާ މޮޑެވުނީއެވެ. އަހަރެންގެ ހުރިހާ މީހުން އަހަރެން ދޫކޮއްދަނީއެވެ.އަހަރެން މުޅި އެކަނި ވެއްޖެ ކަމުގެ އިހްސާސް ކުރެވި އަހަރެންނަށް ރޮއެ ގަނެވުނެވެ.\nހައިފާ އޭނަގެ ކޮނޑުގައި އަހަރެންގެ ބޯ ބާއްވާލަމުން އަހަރެންގެ ކޮނޑުގައި ފިރުމަ ފިރުމަ އިނެވެ.\n” ހައި،އިމްރާން އޮންނާނީ ކިހިނެއް،ވަރަށް ވޭން އަޅާނެދޯ، ތިން ތަނަށް ވަޅި ހަރާފަ ހުރި އިރު އެ ހަރާ ގަޑީގައި ހާދަ ތަދުވާނޭ، ހާދަ ވަރަކަށް ރޯނޭ،ސަލާމަތަށް އެދި ހާދަ ވަރަކަށް މަސައްކަތް ކުރާނޭ، އެހާ ވޭނުގައި މަރަށް ތެޅުން އިރު އަހަރެން އުޅުނީ އަމިއްލަ އުފަލައިގެން،އަހަރެންމީ ކިހާ ނުބައި މީހެއް،އިމްރާން އަހަރެން ސަލާމަތް ކުރި އިރު އަހަރެންނަށް އިމްރާނަށް އެއްވެސް ކަމެއް ނުކޮއްދެވުން،އަހަރެންނަކީ ވަރަށް ބޮޑު ކުއްވެރިއެއް،އަހަރެންނަށް ދުވަހަކުވެސް އަމިއްލަ ނަފްސަށް މާފެއް ނުދެވޭނެ،މިހުރިހާ ކަމަކީ އަހަރެންގެ ސަބަބުން ވީ ކަންތަށް، އަހަރެންގެ އީތަންއަށް އަހަރެން ދޭނީ ކޮން ޖަވާބެއް،އެފަކީރު ހާދަ އުއްމީދެއް ކުރާނޭ ބައްޕަ ފެނޭތޯ،އާހް….. މޭގައި އަޅަމުންދިޔަ ވޭނުން އަހަރެން ވާހަކަ ހުއްޓާލީމެވެ.\nހައިފާގެ ކޮނޑުން ބޯ ނަގަން މަޖުބޫރުވީ ޕޮލިހުންނާއެކު އަޔާޒު އަންނަތަން ފެނުމުންނެވެ. އަހަރެން ވަގުތުން ތެދުވީމެވެ.އަދި ނަފްރަތުން ފުރިގެންވާ ބެލުމަކުން އަޔާޒުއަށް ބަލާލީމެވެ. އަހަރެންގެ އެ ބެލުމުން އަޔާޒު އިސްޖަހާލިއެވެ.\nއަހަރެން އެއްޗެކޭ ނުބުނެވި އުޅެނިކޮށް ޕޮލިހުން އަޔާޒު ގޮވައިގެން އެތެެރެއަށް ވަނެވެ.އަހަރެން އެމީހުންގެ ފަހަތުން ވަންނަން އުޅުމުން އަހަރެން ހުއްޓުވިއެވެ.\nއަހަރެން އެމަރޖެންސީ ރޫމްގެ ދޮރުމަތީ ދެކޮޅަށް ހިނގާލަ ހިނގާލަ ހުރީމެވެ. ގާތް ގަޑަކަށް ދެ ގަޑި އިރުފަހުން ޕޮލިހުން ނުކުތެވެ. ޑޮކްޓަރުވެސް ނުކުތެވެ.ޕޮލިހުން އަޔާޒު ގޮވައިގެން މަޑުވެސް ކޮއްނުލާ ދިޔައީއެވެ.\n” ޑޮކްޓަރ…ކިހިނެއްވީތޯ” އަހަރެން ހާސްކަމާއެކު އަހާލީމެވެ.\n” ކޮބާތޯ ރީމްއަކީ،ޕޭޝަންޓް ބޭނުންވޭ ބައްދަލުކުރަން” ޑޮކްޓަރ އެހެން ބުނުމާއެކު އަހަރެން މީ ރީމްއަކީ ބުނެ ދުވެފަ އެތެރެއަށް ވަނީމެވެ.\nއަހަރެން ދިޔައިރު އިމްރާންއަށް އޮތީ ދެލޯ މެރިފައެވެ.އަހަރެންނަށް އިމްރާން އޮތް ހާލު ފެނި ބާރަށް ރޮއެގަނެވުނެވެ. ދިމަ ދިމާލުގައި ވަނީ ވާތަށް ގުޅާފައެވެ. ނޭފަތާ އެއްކޮއް މާސްކު އަޅުވާފައި ވާ އިރު ނޭވާލަމުންދަނީ ކުއްލި ކުއްލި އަކަށެވެ.އަހަރެން އިމްރާންގެ ކައިރިއަަށް އައިސް އިމްރާންއާ ދިމާލަށް ގުދުވެ އިމްރާންގެ ނިތުގައި ބޮސްދެވުނެވެ.އެވަގުތު ލޮލުން ފައިބަމުން ދިޔަ ކަރުނަތަށް އެއްވެސް ހުރަކާ ނުލާ އިމްރާންގެ ކޯތާފަތްމައްޗަށް ފައިބަމުން ދިޔައެވެ.\nއަހަރެންނަށް ކެތް ނުވުމުން އަވަހަށް އެތަނުން ނިކުންނަން ހިނގައިގަތީމެވެ އެހެންނަމަވެސް އަހަރެން އަޅަ އަޅަ ހުރި ފިޔަވަޅު ހުއްޓުނީ އިމްރާން އަހަރެންނަށް ވޭނުން ފުރިގެންވާ އަޑަކުން ގޮވާލުމުންނެވެ. އެ ވޭނީ އިހްސާސް އަހަރެންގެ ހިތުގެ އެންމެ ފުންމިނަށް އިހްސާސްވިއެވެ.އަހަރެންނަށް ދެލޯ މަރާލެވުނީ އެ އަޑުގައި އެކުލެވިގެންވާ ރިހުން ގަދަ ކަމުންނެވެ.\nއަހަރެން މަޑުފިޔަވަޅުގައި ގޮސް އިމްރާންގެ ކައިރީ ހުއްޓި އިމްރާންގެ އަތުގައި ހިފާލީމެވެ. އޭރުވެސް އަހަރެންގެ ލޮލުން ކަރުނަ ފައިބަމުން ދެއެއެވެ.އިމްރާން ނުރޯށޭ ބުނެ ދެފަރާތަށް ބޯ ހޫރާލިއެވެ.\n” ދެރަނުވޭ،ވަރަށް އަވަަހަށް އިރާދުކުރެއްވިއްޔާ ރަނގަޅުވާނެ، އިމްރާނަށް އެހެން ހަދާފަށް ދުވަހަކުވެސް އުފަލަކު އަޔާޒުއަކަށް ނޫޅެވޭނެ، ޖަލަކުން ސަލާމަތެއް ނުވެވޭނެ، އަހަރެން ދުވަހަކުވެސް އަޔާޒުއަކަށް މާފެއް ނުކުރާނަން” އަހަރެން ރޮމުން ބުނީމެވެ.އިމްރާން އަނެއްކާވެސް ނޫނެކޭ ބުނެ ދެފަރާތަށް ބޯ ހޫރާލިއެވެ.\n” ރި ރީމް…އަ އަ ޔާޒު..އަ..މާ…ފް…ކު ކުރޭ…..އިމްރާން މާސްކު ނަގާ ގަދަކަމުން އެއްޗެކޭ ބުނެލިއެވެ.އަހަރެންނަށް އެބުނީ ކީކޭކަން ނަގައެއް ނުގަނެވުނެވެ.\n” ޕްލީޒް…މާސްކު ނުނަގާ، އެހަށް ވާހަކަ ނުދައްކާ ރީތިކޮށް އޮވޭ” އަހަރެން މާސްކު ރީތި ކޮއްލަމުން ބުނީމެވެ.އެހެންނަމަވެސް އިމްރާން ބޭނުންވީ ވާހަކަ ދައްކާށެވެ އެކަމަށް މަސައްކަތް ކުރަނިކޮށް ކުއްލިއަކަށް އިމްރާންގެ ނޭވާއަށް ގޮތެއް ވާން ފެށިއެވެ.އަހަރެން ވަގުތުން ޑޮކްޓަރަށް ގޮވީމެވެ. ޑޮކްޓަރ އައިސް އަހަރެން ކައިރީ ބޭރުގަ މަޑުކުރުމަށް ބުންޏެވެ. އަހަރެން ދުވެފަ އެތަނުން ނުކުތީމެވެ.އަދި ކުރިމަތީ ހުރި ހައިފާގެ ގައިގަ ބައްދާގަނެ ރޮއެ ގަތީމެވެ.\nWow mi part ves vrh sali❤❤\nMasha Allah sis❤❤❤❤\nAleyyy imraan ah kihineh eveee🥺🥺😭😭\nPlss eyna maraanulaachey sis🥺🥺🥺🥺\nKaakubaa imraan ah ehen hedy😡😡😡\nVrh curiouse dhen oi bayah ❤❤❤❤\nLove uu soo much ❤❤❤❤\nThank you so much Ril❤❤❤Insha Allah tomorrow 😊😊❤\nAlhey reen thee roe roe karuna futhutha kehtheri vaanvaane thieves kurimathi kuruvi imthihaaneh\nAslu vess dhw Noor❤\nPlease Imran maraa nulaa, Ayaaz don’t deserve reem\nYes I agree with Imran ayaz don’t deserve reem..\nPls Imran maraa nulahchehy he deserve to be happy with reem😭\nAslu vess dhw,let’s see kihineh thw vaanee\nMi part ves varah reethi ❤❤❤😊\nImran ah dhera gotheh nahadhahchey ❤❤❤❤\nKon irakun 24 ❤❤❤\nOh 25 jngey\nBalaa nulaa liyevunii\n😡😡I think Anaa\nNot me Shaba😠😠\nI think ey dhw bunii Anaa Naako😝😝😝\nVarah reethi vahakah\nIon irakun 25\nSis keep it up 👆\nވީމޭ އިންތިޒާރުގައި – 19\nމަޖާ ލޯބި February 3, 2022


Mulhi Aailaa Shaheedhve,3Aharuge Kujjaku Ekaniverivejje - Vaguthu\nމުޅި އާއިލާ ޝަހީދުވެ، ތިން އަހަރުގެ ކުއްޖަކު އެކަނިވެރިވެއްޖެ!\nއަރުމޭނިއާ އިން ދިން ހަމަލާއެއްގައި އަޒަރުބައިޖާންގެ އުމުރުން ތިން އަހަރުގެ އަންހެން ކުއްޖަކު ފިޔަވައި އެކުއްޖާގެ މުޅި އާއިލާ ޝަހީދު ވެއްޖެއެވެ.\n"އަލްޖަޒީރާ" އިން ބުނާ ގޮތުގައި އަޒަރުބައިޖާންގެ ސިޓީއެއް ކަމަށްވާ ގަންޖާގައި ދިރިއުޅޭ އެއް އާއިލާއެއްގެ ތިން މެންބަރުންނާއި އެކު އާއްމުންގެ 13 މީހަކު ވަނީ އަރުމޭނިއާ އިން ދިން ރޮކެޓް ހަމަލާއެއްގައި ޝަހީދުވެފައެވެ. އާއިލާ ޝަހީދުވިއިރު މަރުން ސަލާމަތްވީ އުމުރުން ތިން އަހަރުގެ ޚަދީޖާ ޝާހްނަޒާލީއެވެ.\nހަދީޖާގެ އުމުރުން 16 އަހަރުގެ ދައްތަ މަދީނާ އާއި މަންމަ ޒުލޭހާގެ އިތުރުން ބައްޕަ ޝާހްނަޒަރޯވް ވެސް ވަނީ ޝަހީދު ވެފައެވެ. އާއިލާގެ ތިން މެންބަރުން ޝަހީދުވީ ރޭ އަރުމޭނިއާ އިން ދިން ހަމަލާއެއްގައެވެ. ހަދިޔާ މަރުން ސަލާމަތްވި ނަމަވެސް އޭނާ އަށް ވެސް ވަނީ ޒަހަމްތަކެއް ލިބިފައެވެ. ހޮސްޕިޓަލްގައި އެޑްމިޓް ކޮށްގެން އޭނާ އަށް ފަރުވާ ދެމުން މިހާރު ވެސް އެބަގެންދެއެވެ.\nރޮކެޓް ހަމަލާ ދިނީ އަރުމޭނިއާ އިން ކަމަށް އަޒަރުބައިޖާނުން ބުނި ނަމަވެސް އަރުމޭނިއާ އިން އެތުހުމަތުތައް ދޮގު ކުރެއެވެ. އަރުމޭނިއާ އިން ބުނާ ގޮތުގައި އާއްމުންގެ ބަޔަކު ޝަހީދުވީ އެގައުމުން ދިން ހަމަލާއެއްގައެއް ނޫނެވެ. ހަމަލާ އަމާޒުވި ސިޓީ އަކީ މިހާރު ދެގައުމުގެ ދެމެދުގައި ކުރިމަތިލުންތައް ހިނގަމުން އަންނަ ނަގޯނާ ކަރަބާޚް ސަރަހައްދުގެ ސިޓީއެއް ނޫނެވެ.\nމިހަމަލާގައި 20 ގެއެއް ބިމާ ހަމަވެފައިވާ ކަމަށް އަޒަރުބައިޖާންގެ ސަރުކާރުން ބުނެއެވެ. ހަމަލާގައި ދެކުދިން ޝަހީދުވިއެވެ. ހަމަލާ އަމާޒުވި ސިޓީގައި ތިން ލައްކަ މީހުންގެ އާބާދީއެއް އޮވެއެވެ. އެސިޓީއަށް މީގެ ހަދުވަސް ކުރިން ވެސް ރޮކެޓް ހަމަލާއެއް އަމާޒުވެ ދިހަ މީހަކު ޝަހީދުވިއެވެ.\nކްރިސްޓިއަނުންނަކީ ވ އަނިޔާވެރި ބައެއް\nއޮކްޓޯބަރ 18, 2020 00:32\nﷲ ތި ކުއްޖާއައް ހެޔޮގޮތް މެދުވެރި ކުރައްވާށި ..\nއޮކްޓޯބަރ 18, 2020 08:17\nއަހަރެންނަށް ތިކުއްޖާ ދެއްވާ\nއޮކްޓޯބަރ 18, 2020 11:29\nތި ކުއްޖާފުޅު އަހަރެންނަށް ދީ، އަހަރެން ބަލާނަން، ﷲ މި ތުއްތު ކުއްޖާއަށް ހެޔޮގޮތް މެދުވެރި ކުރައްވާށި އާމީން.\nމާތް ﷲ އަނިޔާވެރިން ހަލާކު ކުރައްވައި ނެތި ކުރައްވާށި! އަދި އެކަނލާގެ ބިމުގައި ފަސާދަ ކުރާމީހުން ވިއްސި ވިހާލި ކުރައްވާށި!\nއޮކްޓޯބަރ 18, 2020 13:03\nއަޅެ އަހަރުމެން ބުނާ އިރަށް އެކުއްޖާފުޅު ލިބޭތަ؟\nއޮކްޓޯބަރ 18, 2020 11:32\nހައްދަވާ ގެންގުޅުއްވާ އިލާހް، މާތް ﷲ ގެ ބިމުގައި ފަސާދަ ކުރާމީހުންނާއި އަނިޔާވެރިން ގަދަފަދަ ހިއްޕެވުމަކުން ހިއްޕަވާންދޭވެ. އަދި އަންނަނިވި ޖީލުތަކަށް އިބުރަތެއް ކަމުގައި އެބައިމީހުން ލައްވާނދޭވެ.\nއަދި އަނިޔާ ލިބެމުންދާ އެންމެހާ މުސްލިމުންނަށް ކެތްތެރިކަމާއި ސާބިތުކަން ދެއްވާ ހައްގަށް ނަސްރު ދެއްވާނދޭވެ. އާމީން\nއޮކްޓޯބަރ 18, 2020 11:45\nމާތްﷲ އެތުއްތު ދަރިފުޅަށް ރައްކާތެރިކަން ދެއްވާށި.


Huttuvaafai vanikoh form lumakee corruption ge amaleh gai baiveri vun: Ali Hussain | Mihaaru\nހުޅުމާލެ އިން ގޯތި ދޫކުރަން ހުޅުވުމާ ގުޅިގެން، ޑައިރެކްޓާ ޖެނެރަލް އޮފް ޓްރާންސިޝަން އަހްމަދު ލަތީފް، އޭސީސީގެ މެމްބަރުންނާ މިއަދު ބައްދަލު ކުރައްވަނީ. --ފޮޓޯ/އެމްޑީޕީ\nހުއްޓުވާފައި ވަނިކޮށް ފޯމުލުމަކީ ކޮރަޕްޝަންގެ އަމަލެއްގައި ބައިވެރިވުން: އަލީ ހުސެއިން\n08 އޮކްޓޯބަރ 2018 - 06:06 36 comments\nހުޅުމާލެ އިން ގޯތި ވިއްކުން ހުއްޓާލަން އެންޓި ކޮރަޕްޝަން ކޮމިޝަން (އޭސީސީ) އިން އަންގާފައި ވަނިކޮށް، ހައުސިން މިނިސްޓްރީ އަށް ފޯމު ހުށަހަޅައިގެން އެ ގޯތި ހޯދަން އުޅުމަކީ ވެސް ކޮރަޕްޝަންގެ އަމަލެއް ހިންގުމުގައި އެނގިހުރެ ބައިވެރިވުން ކަމަށް ބެލެވޭނެ ޖާގަ އޮންނާނެ ކަމަށް ގާނޫނީ ވަކީލް އަދި ކެންދޫ ދާއިރާގެ މެމްބަރު އަލީ ހުސެއިން ރޭ ވިދާޅުވެއްޖެ އެވެ.\nހުޅުމާލޭގެ ދެ ވަނަ ފިޔަވަހިން 1،000 އަކަފޫޓުގެ 400 ގޯތި ވިއްކުމަށް ހައުސިން މިނިސްޓްރީން މިއަދު މެންދުރު ފަހު ނޫސްވެރިންގެ ބައްދަލުވުމެއް ބާއްވައި އިއުލާންކުރި އެވެ. ހަވީރު 4:00 ގައި ފޯމު ދޫކުރަން ހަމަޖައްސާފައި ވަނިކޮށް، އެންޓި ކޮރަޕްޝަން ކޮމިޝަން (އޭސީސީ) އިން ވަނީ، އޭގެ ކުރިން އެކަން ހުއްޓާލަން އަންގައިފަ އެވެ.\nއެކަމަކު ފޯމު ނަގަން ހެދި ބޮޑު ކިޔޫގައި ތިބި މީހުންނަށް، އޭސީސީގެ އެންގުމާ ޚިލާފަށް ހައުސިން މިނިސްޓްރީން ވަނީ ފޯމު ދޫކޮށްފަ އެވެ. އޭސީސީގެ އެންގުމަށް ހައުސިން މިނިސްޓްރީން އަމަލުނުކޮށް، މިއަދުން ފެށިގެން ފޯމުތައް ބަލައިގަތުމަށް ވެސް ވަނީ ހަމަޖައްސައިފަ އެވެ.\nމި މައްސަލައާ ގުޅިގެން އަލީ ހުސެއިން ކުރެއްވި ޓުވީޓެއްގައި ވިދާޅުވީ ކޮރަޕްޝަނަށް ތުހުމަތުކުރެވޭ އަމަލެއް ބަލަމުންދާތީ، ހުއްޓާލަން އަންގާފައި ވަނިކޮށް، އެނގިހުރެ ބައިވެރިވުމަކީ ކުށުގެ ބައިވެރީން ކަމުގައި ބެލުމުގެ ޖާގަ އެބައޮތް ކަމަށެވެ.\nACC in huttaalumah angaafaivanikoh form laigenegoathithah hoadhumah ulhumakeeves corruptionge amaleh hingumugai engihure baiverivun. Kushuge baivereen kamugai belumuge jaaga eba oi. https://t.co/R1tcfG8qjC\n— Ali Hussain (@AleeVoice) October 7, 2018\nގޯތި ގަތުމުގައި ބައިވެރިވުމާ ގުޅޭ ގޮތުން އަލީ ހުސެއިންގެ ޓުވީޓް.\nގޯތި ގަންނަން އެދި ފޯމު ނަގަން ހައުސިން މިނިސްޓްރީގައި މިއަދު ބަޔަކު ކިޔޫގައި. --ފޮޓޯ/ސޯޝަލްމީޑިއާ\nކޮރަޕްޝަން ހުއްޓުވުމާއި މަނާކުރުމުގެ ގާނޫނުގައި، ސަރުކާރުން ކުރާ ކަމަކާ ގުޅިގެން ރިޝްވަތު ދިނުމާއި ރިޝްވަތު ހިފުމަކީ ކުށެއްް ކަމަށް ވަނީ ކަނޑައަޅައިފަ އެވެ. ސަރުކާރުން ކުރާ ކަމެއްގައި ނުވަތަ މުއާމަލާތަކާ ގުޅޭ ގޮތުން ވަކި ފަރާތަކަށް ލުޔެއް، ފަސޭހައެއް، ހެވެއް ނުވަތަ ވަކި ފަރާތަކަށް ބުރަ ޖެއްސުމަށް، ގެއްލުން ދިނުމަށް ވެސް ރިޝްވަތު ދިނުން އޮތީ މަނާކޮށްފަ އެވެ.\nއެއާއެކު އެންޓި ކޮރަޕްޝަން ކޮމިޝަން (އޭސީސީ)ގެ ގާނޫނުގެ 27 ވަނަ މާއްދާގައި ވަނީ، އެ ކޮމިޝަނަށް ލިބިދޭ ބާރެއްގެ ދަށުން ކަމެއް ކުރުމަށް ނުވަތަ ނުކުރުމަށް އަންގާ އެންގުމަކަށް އަމަލުކުރުމަކީ ދިވެހި ރައްޔިތުންނާއި ގާނޫނުއަސާސީގެ ބާރު ހިނގާ ސަރަހައްދުތަކުގައިވާ މީހުންގެ މައްޗަށް ލާޒިމް ކަމެއް ކަމަށެވެ. އެފަދަ އެންގުމަކަށް ތަބާނުވެއްޖެ ނަމަ، ނުވަތަ ކޮމިޝަނުގެ ގަދަރަށް އުނިކަމެއް ލިބޭ ގޮތަކަށް އަމަލުނުކޮށްފި ނަމަ އެފަދަ އަމަލެއް ކުރި މީހެއްގެ އަދަބަކީ އެއް މަސް ދުވަހަށް ޖަލަށް ލުމެވެ. ނުވަތަ ތިން މަސް ދުވަހަށް ގޭގައި ބަންދުކުރުން ނުވަތަ 3،000ރ. އިން ޖޫރިމަނާ ކުރުމެވެ.\nމި މަޝްރޫއު އިއުލާންކުރައްވަމުން މިނިސްޓަރު ޑރ. މުހައްމަދު މުއިއްޒު އިއްޔެ ވިދާޅުވީ ހުޅުމާލެ އިން ވިއްކާ 400 ގޯއްޗަށް ފައިސާ ދެއްކުމަށް ވެސް ސަރުކާރުން ނިންމާފައި ވަނީ ވަރަށް ލުއި ގޮތަކަށް ކަމަށެވެ. އެއީ އެއްފަހަރާ ފައިސާ ނުދެއްކޭ މީހުން ޑައުންޕޭމަންޓުގެ ގޮތުގައި 25،000ރ. ދައްކައި 10 އަހަރަށް ބަހާލައިގެން ބާކީ ބައި ދެއްކުން ކަމަށް ވެސް ވިދާޅުވި އެވެ.\nބޭނުމަކީ، ތޮއްޖެހިގެން ދިރިއުޅޭ މާލޭގެ ރައްޔިތުންނަށް ވަރަށް ބޮޑު ލުޔެއް ހޯދައިދިނުން ކަމަށް ވެސް މިނިސްޓަރު ވިދާޅުވި އެވެ.\nހުޅުމާލެ ދެ ވަނަ ފޭހުން މީގެ ކުރިން ވެސް ވަނީ ބިން ވިއްކައިފަ އެވެ. އެކަމަކު އޭރު ފެށޭ އަގަކަށް ހަމަޖެއްސީ އަކަފޫޓެއް 3،000ރ އަށެވެ. އެ އަގުން ބަލާ ނަމަ 1،000 އަކަ ފޫޓެއްގެ ގޯއްޗެއްގެ އަގު3މިލިއަން ރުފިޔާއަށް އަރަ އެވެ. އެފަހަރު ގޯތިތައް ވިއްކީ އަކަފޫޓެއް 3،000ރ އަށް ވުރެ މާ ބޮޑުކޮށެވެ.\nމިފަހަރު ގޯތި ވިއްކަން މި ހުޅުވާލީ ނުއަގުގައި ކަމަށް ބުނެ އެއް ބަޔަކު ދަނީ ކަންބޮޑުވުން ވެސް ފާޅުކުރަމުންނެވެ.\nމި މަޝްރޫއު ހުއްޓާލަން އަންގައި އޭސީސީން ފޮނުވި ސިޓީގައި ބުނެފައި ވަނީ، ހުޅުމާލޭން 400 ގޯތި ދޫކުރަން ހުޅުވައިލި ފުރުސަތާ ގުޅިގެން އެ ކޮމިޝަނަށް ހުށަހެޅި ޝަކުވާތައް ބެލި އިރު ގާނޫނީ ގޮތުން ސުވާލު އުފެދޭ ކަންތައްތަކެއް އެބަހުރި ކަމަށެވެ. އަދި ކޮރަޕްޝަނަށް މަގުފަހިވާ ކަންތައްތަކެއް ހުރި ކަމަށް ތުހުމަތު ކުރެވިފައިވާތީ މައްސަލަ ތަހުގީގު ކުރަން ނިންމާފައިވާ ކަމަށް އެ ސިޓީގައި ބުނެފައިވެ އެވެ.\nއިތުރު ލިޔުންތައް ހުޅުމާލެ ސަރުކާރު ބޯހިޔާވަހިކަން އެންޓި ކޮރަޕްޝަން ކޮމިޝަން ކޮރަޕްޝަން ހައުސިން މިނިސްޓްރީ ހުޅުމާލެ ހައުސިން


ކަނޑައަޅާފައިވާ ދެ ބިން ވީއެންމެ އަވަހަކަށް ފަތުރުވެރިކަމަށް ހުޅުވާލުމަށް ސިޓީ ކައުންސިލުން އެދިއްޖެ – Mikal News\nފުވައްމުލަކު ތުނޑީ ސަރަހަައްދު - ފަތުރުވެރިކަމަށް ދޫކޮށްލާނީ ބާ؟\nފަތުރުވެރިކަމަށް ފުވައްމުލައް ސިޓީއިން މާކުރީއްސުރެ ކަނޑައަޅާފަައި ދެ ބިން ވީއެންމެ އަވަަކަށް ފަތުރުވެރިކަމަށް ހުޅުވާލުމަށް ސިޓީ ކައުންސިލުން ޓްވަރިޒަމް މިނިސްޓަރު އަލީވާހީދުގެ ކިބައި އިން އެދިއްޖެއެވެ. ސިޓީ ކައުންސިލުން މިކަމަށް އެދިފައި ވަނީ ފާއިތުވި ޖޫން މަހު 20 ވަނަ ދުވަހުގެ ތާރީޚުގައި ފޮނުވާފައިވާ ސިޓީ އަކުންނެވެ.\nއެސިޓީގައި ބަޔާން ކޮށްފައިވާ ގޮތުން ޓްވަރިޒަމް ތަރައްގީކުރުމަށް ފުވައްމުލަކުގެ އުތުރު ފަރާތުން ތުނޑީ ސަރަހައްދުގައި ސިޓީ ހޮޓަލެއް އެޅުމަށް ކަނޑައަޅާފައިވާ ބިމާއި ފުވައްމުލަކުގެ އިރު ދެކުނުން، އެއަރޕޯރޓް ގެ ބިއްދޮށުން އޮތް “ބިޅިފޭށެ” ބިމުގައި ފަތުރުވެރިމުގެ މަސައްކަތް ކުރުމަށް ކަނޑައެޅިތާ ދުވަސްތަކެއް ވެއްޖެއެވެ. ނަމަވެސް މިދެބިމުގައި ވެސް މިހާތަނަށް ވެސް ފަތުރުވެރިކަން ތަރައްގީކުރުމުގެ އެއްވެސް މަސައްކަތެއް ކުރެވިފައި ނުވާކަން ސިޓީ ކައުންސިލުން ފާހަގަ ކޮށްފައި ވެއެވެ.\nފުވައްމުލަކު ތުނޑީ ސަރަހައްދުގައި ސިޓީ ހޮޓަލެއް އެޅުމަށް އެންމެ ފުރަތަމަ ބިން ކަނޑައެޅި ކުރީގެ ރައީސް މައުުމުނުގެ ވެރިކަމުގެ ފަހުގެ ދުވަސްތަކުގެ ތެރޭގައެވެ.\nނަމަވެސް މި ދެ ބިން ފަތުރުވެރިކަމަށް ކަޑައެޅީ އެމްޑީޕީގެ ކުރިީގެ ވެރިކަމުގެ ދުވަސްތަކުގެ ތެރޭގައެވެ. އެގޮތުން އެ ދެ ސަރަހައްދަކީ އިދާރީ ގޮތުން ދެ ފަޅުރަށް ކަމަށް ވެސް ކަނޑައެޅިއެވެ. ނަމަސް އެއިގެ ފަހުން އައި ވެރިކަމުގައި ވަނީ އެކަން އަނބުރާ ބަދަލުކޮށްފައެވެ.\nފުވައްމުލަކުގެ އުތުރުން ތުނޑީި ސަރަހައްދުގައި ސިޓީ ހޮޓާ އެޅުމަށް ކުރިން ބިން ވަކިކޮށް ވެސް ހެދިއެވެ. ނަމަސް އެދުވަސްވަރު ބައެއް މީހުންގެ އެކަމާއި ދެކޮޅަށް އަޑު އުފުލާ ހެދިއެވެ. އަދި އެތަނުގައި ސަރަހައްދު ވަކިކުރަން ދަގަނޑު ހޮޅިއާއި ދާޖަހައިގެން ހެދި ފުޅަފުގެ ބައެއް އެކަމާއި ދެކޮޅު ބަޔަކު ވައްޓާ ހަލާކު ކޮށްފައި ވެސް ވެއެވެ.\nފުވައްމުލަކު މީހުން ފަތުރުވެރިކަމާއި މެދު ދެކޭ ގޮތް – މިދިރާސާ 2008ގައި ނެރުނު ކމަުގަިއ ވިޔަސް، ދިރާސާ ހަދާފައިވާ ކަމަށް ބެލެވެނީ ތަންކޮޅެއް ކުރިން\nސިޓީ ކައުންސިލްގެ މޭޔަރ އަބްދުﷲ ފަލާހް ޝަރީފް ސޮއިކުރައްވާފައިވާ ސިޓީގައި ބުނެފައިވަނީ އާމްދަނީ ހޯދުމުގެ ވަސީލަތްތައް މަދު އަތޮޅަކަށް ވުމާއެކު ބިންގާ ފުޅާ އިގުތިސާދީ މަސައްކަތެއް ފުވައްމުލަކުގައި ފެށިގެން ދިއުމަކީ އެކައުންސިލުގެ ވަރަށް ބޮޑު އުއްމީދެއްކަމަށެވެ. އަދި ފަތުރުވެރިކަމުގެ ނަފާ އަތޮޅުތަކަށް ފުޅާ ވެގެންދާ މިދަނޑިވަޅުގައި އެކަމުގެ ނަފާ ފުވައްމުލަކަށް ލިބޭނެ ގޮތް ހޯދުމަކީ ކައުންސިލްގެ ވިސްނުމެއް ކަމަށް ވެއެވެ.\nއެއާއެކު ޓްވަރިޒަމް މިނިސްޓަރުގެ އަރިހުން އެދިލައްވާފައި ވަނީ ފަތުރުވެރިކަމަށް ކަނޑައެޅިފައިވާ އެ ދެ ބިމުގައި ޓޫރިސްޓް ހޮޓާ ތަރައްގީ ކުރުމަށް ހުޅުވާލަދެއްވުމަށެވެ. އަދި ވީއެންމެ އަވަހަކަށް ފުވައްމުލަކުގެ ރައްޔިތުންނަށް އެތަންތަނުގެ ނަފާ ލިބޭނެ ގޮތް ހަމަޖައްސަވައި ދެއްވުމަށެވެ.\nރައީސް އިބްރާހިމް މުހައްމަދު ސޯލިޙުގެ ސަރުކާރުން ވަނީ ފުވައްމުލަކުގައި ފަތުރުވެރިކަމުގެ 1000 އެނދުގެ ކެޕޭސިޓީއެއް ގާއިމުކުރުމަށް ވައުދުވެފައެވެ.\nފަތުރުވެރިކަމާއި ގުޅޭ ގޮތުން މަޖުލީހުގައި ސަރުކާރުގެ މުއަައްސާތައް މަސައްކަތްކުރާ މިންވަރު ބަލާ ކޮމެޓީ އަށް ޓްވަރިޒަމް މިނިސްޓަރު ހާޒިރުކޮށް އިއްޔެ ވަނީ ސުވާލުކޮށް ފައެވެ.\nމީގެ ކުރިން ފުވައްމުލަކު ސިޓީ ކައުންސިލާއި ބައްދަލުކުރައްވާއި ފުވައްމުލައް ސިޓީގައި ފަތުރުވެރިކަން ތަރައްގީކުރާނެ ކޮންސެޕްޓެއް ފޮނުވައި ދިނުމަށް ޓްވަރިޒަމް މިނިސްޓަރު އެދިފައިވާކަމަށް މައުލޫޫމާތު ލިބެއެވެ.\nގުޅުންހުރި މައުލޫތައް:ފަތުރުވެރިކަން, ފުވައްމުަލައް ސިޓީގެ ފަތުރުވެރިކަން\nފުވައްމުލަކު ސިޓީ ކައުންސިލުން ރައިޔަތުންގެ ނަފާވެރިކަން އިތުރުކޮށް ފުދުންތެރި ތާހެރި ފާހެރި ހައްގު މިންވަރު ލިބިގަތުމަށް ތިޔަ ކުރައްވަމުން ގެންދަވާ އެންމެހާ މަސައްކަތހަށް މިސިޓީ ރައިޔަތުންގެ ފަރާތުން ކައުންސިލުގެ އެންމެހާ ވެރިންނަށް ޝުކުރު ދަންނަވަނެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 އޮގަސްޓު 2021 ގެ 14:00 ގެ ކުރިން، އދ. ދިއްދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 30 އޮގަސްޓު 2021 އާއި 12 ސެޕްޓެންބަރ 2021 އާ ދެމެދު، އދ. ދިއްދޫ ސްކޫލް ގައެވެ.\nޕަބްލިޝްކުރި ގަޑި: 13:56\nސުންގަޑި: 29 އޮގަސްޓް 2021 14:00